ഈ വക തട്ടിപ്പ് യുക്തിവാദവും കൊണ്ട് വരുന്നവരെ സൂക്ഷിക്കുക – Christian Express News\nപാസ്റ്റർ പ്രിൻസ് നിലമ്പൂർ\nപത്രോസ് പറഞ്ഞത്, ഇങ്ങനെയാണ്\nചിലർ താമസം എന്നു വിചാരിക്കുന്നതുപോലെ കർത്താവു തന്റെ വാഗ്ദത്തം നിവർത്തിപ്പാൻ താമസിക്കുന്നില്ല. ആരും നശിച്ചുപോകാതെ എല്ലാവരും മാനസാന്തരപ്പെടുവാൻ അവൻ ഇച്ഛിച്ചു നിങ്ങളോടു ദീർഘക്ഷമ കാണിക്കുന്നതേയുള്ളു.\n(2 പത്രൊസ് 3:9)\nഎന്നാൽ ആദ്യഭാഗം വിഴുങ്ങിയ ചിലർ വാക്യത്തിന്റെ അവസാന ഭാഗം മാത്രം ഉപയോഗിച്ച് ഇനി ഒരു രണ്ടായിരം കൊല്ലം കൂടി താമസിപ്പിക്കാൻ ഉള്ള സാധ്യത ആരായുകയാണ്. ആരും നശിക്കരുത് എന്ന് ആഗ്രഹിക്കുന്ന കർത്താവ് ഒരാളെയെങ്കിലും നരകത്തിൽ ഉപേക്ഷിക്കുമോ ? അതുകൊണ്ട് നരകം എന്നൊന്ന് ഇല്ല എന്ന തത്വം വിളമ്പുന്ന ഗ്ലോറിയസ് ഭ്രാന്തിന്റെ തോളിൽ കൈ ഇട്ടതിന്റെ എഫക്ട് എന്നല്ലാതെ എന്ത് പറയാൻ ❓\n2000 കൊല്ലം കർത്താവ് വന്നില്ല, അതുകൊണ്ട് ഇനിയും 2000 കൊല്ലം വരാതിരിക്കാൻ സാധ്യത ഇല്ലേ എന്ന് ചോദിച്ചവരോട് തിരിച്ചു ചോദിക്കട്ടെ,\nപത്രോസ് ഇത് പറഞ്ഞത്, കർത്താവിന്റെ വരവ് താമസം എന്ന് വിചാരിക്കുന്നവരെ ഖണ്ഡിച്ചു കൊണ്ടല്ലേ ❓❓❓\nഇത്തരം വഞ്ചനാതത്വം കൊണ്ട് ഊടാടി നടക്കുന്ന പരഹാസികൾ നിങ്ങളുടെ പ്രത്യാശയെയും ഏകാഗ്രതയെയും കെടുത്തിക്കളയരുത്.\nഅപ്പോസ്തലർ ഇത്തരക്കാരെ കുറിച്ച് പറയുന്നതു ശ്രദ്ധിച്ചു നോക്കുക\n▪ അന്ത്യകാലത്തു ഭക്തികെട്ട മോഹങ്ങളെ അനുസരിച്ചു നടക്കുന്ന പരിഹാസികൾ ഉണ്ടാകും എന്നു അവർ നിങ്ങളോടു പറഞ്ഞുവല്ലോ.\nഅവർ ഭിന്നത ഉണ്ടാക്കുന്നവർ, പ്രാകൃതന്മാർ, ആത്മാവില്ലാത്തവർ. (യൂദാ 1:18-19)\n▪ ഇവരോ തങ്ങൾ അറിയാത്തതു എല്ലാം ദുഷിക്കുന്നു; ബുദ്ധിയില്ലാത്ത മൃഗങ്ങളെപ്പോലെ സ്വാഭാവികമായി ഗ്രഹിക്കുന്നവയാൽ ഒക്കെയും തങ്ങളെത്തന്നേ വഷളാക്കുന്നു. (യൂദാ 1:10)\n▪ അവർക്കു അയ്യോ കഷ്ടം! അവർ കയീന്റെ വഴിയിൽ നടക്കയും കൂലി കൊതിച്ചു ബിലെയാമിന്റെ വഞ്ചനയിൽ തങ്ങളേത്തന്നേ ഏല്പിക്കയും കോരഹിന്റെ മത്സരത്തിൽ നശിച്ചുപോകയും ചെയ്യുന്നു. (യൂദാ 1:11)\n▪ എന്നാൽ കള്ളപ്രവാചകന്മാരും ജനത്തിന്റെ ഇടയിൽ ഉണ്ടായിരുന്നു. അങ്ങനെ നിങ്ങളുടെ ഇടയിലും ദുരുപദേഷ്ടാക്കന്മാർ ഉണ്ടാകും; അവർ നാശകരമായ മതഭേദങ്ങളെ നുഴയിച്ചു തങ്ങളെ വിലെക്കു വാങ്ങിയ നാഥനെ തള്ളിപ്പറഞ്ഞു തങ്ങൾക്കു തന്നേ ശീഘ്രനാശം വരുത്തും. അവരുടെ ദുഷ്കാമപ്രവൃത്തികളെ പലരും അനുകരിക്കും; അവർ നിമിത്തം സത്യമാർഗ്ഗം ദുഷിക്കപ്പെടും. അവർ ദ്രവ്യാഗ്രഹത്തിൽ കൌശലവാക്കു പറഞ്ഞു നിങ്ങളെ വാണിഭം ആക്കും. അവർക്കു പൂർവ്വകാലംമുതൽ ന്യായവിധി താമസിയാതെ വരുന്നു; അവരുടെ നാശം ഉറങ്ങുന്നതുമില്ല. (2 പത്രൊസ് 2:1-3)\n▪ തങ്ങൾ തന്നേ നാശത്തിന്റെ അടിമകളായിരിക്കെ മറ്റവർക്കും സ്വാതന്ത്ര്യത്തെ വാഗ്ദത്തം ചെയ്യുന്നു. ഒരുത്തൻ ഏതിനോടു തോല്ക്കുന്നുവോ അതിന്നു അടിമപ്പെട്ടിരിക്കുന്നു. (2 പത്രൊസ് 2:19)\n▪ തങ്ങൾക്കു ഏല്പിച്ചുകിട്ടിയ വിശുദ്ധകല്പനയെ നീതിയുടെ വഴി അറിഞ്ഞശേഷം വിട്ടുകളയുന്നതിനെക്കാൾ അതു അറിയാതിരിക്കുന്നതു അവർക്കു നന്നായിരുന്നു. എന്നാൽ സ്വന്ത ഛർദ്ദിക്കു തിരിഞ്ഞ നായെന്നും കുളിച്ചിട്ടു ചളിയിൽ ഉരളുവാൻ തിരിഞ്ഞ പന്നിയെന്നും ഉള്ള സത്യമായ പഴഞ്ചൊല്ലുപോലെ അവർക്കു സംഭവിച്ചു. (2 പത്രൊസ് 2:21-22)


Velipaadukal വെളിപാടുകള്: പ്രണയകഥ തിരുത്തിയെഴുതിയപ്പോള്\nസിനിമ സമൂഹത്തെ സ്വാധീനിക്കുമോ? ഇല്ലെന്നും ഉണ്ടെന്നും രണ്ട് വാദങ്ങള് സിനിമാലോകത്തു തന്നെയുണ്ട്. സ്വാധീക്കുമെന്നാണ് അന്തരിച്ച ചലച്ചിത്രപ്രതിഭ ലോഹിതദാസ് വിശ്വസിച്ചിരുന്നത്. എന്നാല് സ്വാധീനിക്കില്ലെന്ന് തിരക്കഥാകൃത്തും സംവിധായകനും നടനുമായ ശ്രീനിവാസന് പറയുന്നു.\nഅതേസമയം, സംവിധായകര് ധൈര്യപൂര്‍വം അവതരിപ്പിക്കുന്ന ചില പ്രമേയങ്ങളും ദൃശ്യങ്ങളും ഒടുവില് വിവാദമായിത്തീരാറുണ്ട്. സമൂഹത്തെ ദോഷകരമായി ബാ‍ധിക്കുന്നു എന്നായിരിക്കും ആരോപണം. ‘എന്‍റെ സൂര്യപുത്രിക്ക്’ എന്ന ഫാസില് ചിത്രം ഇത്തരത്തില് ഒട്ടേറെ വിമര്‍ശനങ്ങള് ഏറ്റുവാങ്ങിയതാണ്. മെഗാഹിറ്റായ ആ സിനിമ തെറ്റായ ചില പ്രവണതകള് മുന്നോട്ടുവച്ചു എന്നായിരുന്നു ആരോപണം.\nസൂര്യപുത്രിയില് അമല അവതരിപ്പിക്കുന്ന ‘മായ’ എന്ന കഥാപാത്രം ഒരു ‘തെറിച്ച പെണ്‍കുട്ടി’യാണ്. കൂട്ടുകാരോടൊപ്പം ഹോസ്റ്റല് മതില് ചാടുകയും രാത്രികളില് കറങ്ങി നടക്കുകയും അപകടകരമായി പ്രണയിക്കുകയും ഒക്കെ ചെയ്യുന്ന ഒരു കഥാപാത്രം. ഈ സിനിമ പുറത്തിറങ്ങിയപ്പോള്, സിനിമ കണ്ട് പ്രചോദിതരായ ചില പെണ്‍കുട്ടികള് ‘മായ’യെപ്പോലെ പെരുമാറാന് തുടങ്ങിയത്രേ. യുവതലമുറയെ ഫാസില് ഈ ചിത്രത്തിലൂടെ വഴിതെറ്റിക്കാന് ശ്രമിക്കുന്നു എന്ന് ആക്ഷേപമുയര്‍ന്നു.\nആക്ഷേപങ്ങളോട് അന്ന് ഫാസില് പ്രതികരിച്ചില്ല. പക്ഷേ, താന് അങ്ങനെ ഒരു തെറ്റു ചെയ്തിട്ടുണ്ടെങ്കില് അത് തിരുത്തണം എന്ന് അദ്ദേഹം അങ്ങേയറ്റം ആഗ്രഹിച്ചിരുന്നു. ‘അനിയത്തിപ്രാവ്’ എന്ന സിനിമ അങ്ങനെ സംഭവിച്ചതാണ്. സൂര്യപുത്രിയില് താന് സൃഷ്ടിച്ച പ്രണയം മാതാപിതാക്കളെ വേദനിപ്പിച്ചുവെങ്കില് അനിയത്തിപ്രാവിലൂടെ അതിനൊരു പ്രായശ്ചിത്തം ചെയ്യുകയായിരുന്നു ഫാസില്.\nപ്രണയിക്കുന്ന എല്ലാ ചെറുപ്പക്കാര്‍ക്കും ഒരു പാഠപുസ്തകമായിരുന്നു ആ സിനിമ. സുധി എന്ന എം ബി എ വിദ്യാര്‍ത്ഥിയും മിനി എന്ന പെണ്‍കുട്ടിയും സ്നേഹിച്ചത് അവര് പോലും അറിയാതെയായിരുന്നു. തമ്മില് പിരിയാനാകാത്തവിധം അവര് അടുത്തു. എന്നാല്, അവരുടെ മാതാപിതാക്കളും ബന്ധുക്കളും ആ ബന്ധത്തില് ഏറെ വേദനിച്ചു. ഒടുവില് സുധിയും മിനിയും തീരുമാനിച്ചു - വേര്‍പിരിയാം. തങ്ങളെ സ്നേഹിക്കുന്നവരുടെ മനസ് വേദനിപ്പിച്ച് ഒന്നാവേണ്ടതില്ല.\nസിനിമ കണ്ട ശേഷം അനവധി മാതാപിതാക്കള് ഫാസിലിനെ അഭിനന്ദിച്ചു. കേരളത്തിലെ യുവതലമുറയ്ക്കുള്ള പാഠപുസ്തകം തന്നെയാണ് ‘അനിയത്തിപ്രാവ്’ എന്ന് അവര് പ്രതികരിച്ചു. അതെ, സൂര്യപുത്രിയിലൂടെ തെറ്റിദ്ധരിക്കപ്പെട്ട ഫാസില് ഈ പ്രണയകാവ്യത്തിലൂടെ കുടുംബങ്ങളുടെ ഏറ്റവും പ്രിയപ്പെട്ട സംവിധായകനായി. പ്രണയത്തെക്കുറിച്ചുള്ള തന്‍റെ അഭിപ്രായം ഉറച്ച ശബ്ദത്തില് വ്യക്തമാക്കുകയായിരുന്നു ഫാസില്\nSuryaputhri to Aniyathipravu | പ്രണയകഥ തിരുത്തിയെഴുതിയപ്പോള്


കത്വ പീഡനം: കേസ് സുപ്രീം കോടതി ഇന്ന് പരിഗണിക്കും; സിബിഐ അന്വേഷണം ആവശ്യപ്പെട്ട് പ്രതികള് • Live Kerala News\nകത്വ പീഡനം: കേസ് സുപ്രീം കോടതി ഇന്ന് പരിഗണിക്കും; സിബിഐ അന്വേഷണം ആവശ്യപ്പെട്ട് പ്രതികള്\n26/4/2018 at 9:20 am\nകശ്മീരില് എട്ട് വയസുകാരിയെ ബലാത്സംഗം ചെയ്ത് കൊലപ്പെടുത്തിയ കേസ് ഇന്ന് വീണ്ടും പരിഗണിക്കും. അതേസമയം, കേസ് സി.ബി.ഐ ക്ക് കൈമാറണമെന്നാവശ്യപ്പെട്ട് രണ്ടു പ്രതികൾ സുപ്രീംകോടതിയെ സമീപിച്ചു. ക്രൈംബ്രാഞ്ച് അന്വേഷിക്കുന്ന കേസിൽ ഉൾപ്പെട്ട സഞ്ജി റാം, വിശാൽ ജൻഗോത്ര എന്നിവരാണ് സുപ്രീം കോടതിയെ സമീപിച്ചത്.\nകേസിന്റെ വിചാരണ സംസ്ഥാനത്തിനു പുറത്തേക്കു മാറ്റണമെന്ന പെണ്‍കുട്ടിയുടെ പിതാവിന്റെ ആവശ്യത്തിനെതിരേയും കേസില് സിബിഐ അന്വേഷണം ആവശ്യപ്പെട്ടുമാണ് പ്രതികള് കോടതിയെ സമീപിച്ചിരിക്കുന്നത്. അതേസമയം, സംസ്ഥാന സര്‍ക്കാരിന്റെ മറുപടി ലഭിച്ച ശേഷമേ സംസ്ഥാനമാറ്റക്കാര്യം സുപ്രീം കോടതി പരിഗണിക്കൂ.\nഅതേസമയം, പ്രായപൂര്‍ത്തിയാകാത്ത പ്രതിയുടെ ജാമ്യാപേക്ഷ കോടതി തള്ളി. ജമ്മു ചീഫ് മജിസ്‌ട്രേറ്റ് കോടതിയാണ് ജാമ്യാപേക്ഷ തള്ളിയത്. അതിക്രൂരവും നിന്ദ്യവുമായ പാതകമാണ് ഇയാള് ചെയ്തതെന്നും ഇത് ഒരു കൗമാരകൃത്യമല്ലെന്നും കോടതി അഭിപ്രായപ്പെട്ടു. കുറ്റത്തിന്റെ ഗുരുതര സ്വഭാവവും ഇതിനെതിരെ ഉയര്‍ന്ന ജനരോഷവും അവഗണിക്കാനാവില്ലെന്നും കോടതി ചൂണ്ടിക്കാട്ടി.


'മമ്മൂക്കയെ പറ്റിച്ചതല്ല എനിക്ക് രക്ഷപ്പെടാന് വേണ്ടി ചെയ്തതാ'; മമ്മൂട്ടിയെ പറ്റിച്ച കഥ പറഞ്ഞ് ഇന്ദ്രന്‍സ് | DoolNews\n'മമ്മൂക്കയെ പറ്റിച്ചതല്ല എനിക്ക് രക്ഷപ്പെടാന് വേണ്ടി ചെയ്തതാ'; മമ്മൂട്ടിയെ പറ്റിച്ച കഥ പറഞ്ഞ് ഇന്ദ്രന്‍സ്\nWednesday, 16th September 2020, 8:04 am\nമമ്മൂട്ടിയെ പറ്റിച്ച കഥ പറഞ്ഞ് നടന് ഇന്ദ്രന്‍സ്. 1983ല് ബാലു കിരിയത്തിന്റെ വിസ എന്ന സിനിമ ചെയ്യുമ്പോള് ഗത്യന്തരമില്ലാതെ ഇന്ദ്രന്‍സ് മമ്മൂട്ടിയെ പറ്റിച്ച കഥയാണ് ഇപ്പോള് വൈറലാകുന്നത്. ജെ.ബി ജങ്ഷനിലായിരുന്നു ഇന്ദ്രന്‍സിന്റെ പ്രതികരണം.\nമലയാളത്തില് ഏറ്റവും നന്നായി വസ്ത്ര ധാരണം ചെയ്യുന്ന മമ്മൂട്ടിയെ ഒരു ഘട്ടത്തില് പറ്റിക്കേണ്ടി വന്നിട്ടുണ്ട്. വിസ എന്ന ചിത്രം ചെയ്യുമ്പോഴായിരുന്നു അത്. മമ്മൂക്കയ്ക്ക് ചില വാശികളൊക്കെയുണ്ട്. അന്ന് ചിത്രത്തിന്റ വസ്ത്രാലങ്കാരം ചെയ്യുന്ന വേലായുധന് ചേട്ടന് എന്ന തല്‍ക്കാലത്തേക്ക് കാര്യങ്ങളേല്‍പ്പിച്ച് പോയിരിക്കുകയായിരുന്നു.\nഷൂട്ടിങ്ങിനിടയില് മമ്മൂക്കയ്ക്ക് ഒരു ഷര്‍ട്ട് വേണ്ടിവന്നു. റെഡി മെയ്ഡ് ഷര്‍ട്ടൊന്നും അവിടെ അപ്പോള് കിട്ടില്ലായിരുന്നു. അത് വാങ്ങാന് കുറേ കാശും വേണം അതും അവിടെ ഇല്ലായിരുന്നു. ഞാനവിടെയുള്ള തുണിയെടുത്ത് തയ്ച്ച് ഭദ്രമായി പാക്ക് ചെയ്ത് ഡി.ബി മാര്‍ക്കൊക്കെ വെച്ചു ഒരു ഷര്‍ട്ടുണ്ടാക്കി. എന്നിട്ട് ഡി.ബി ഷര്‍ട്ടാണെന്ന് പറഞ്ഞ് മമ്മൂക്കയ്ക്ക് കൊടുത്തു.\nമമ്മൂക്കയുടെ മുമ്പില് ചെന്നാണ് അത് തുറക്കുകയൊക്കെ ചെയ്തത്”. ഇന്ദ്രന്‍സ് ചിരിച്ചുകൊണ്ട് പറഞ്ഞു. പറ്റിക്കണമെന്ന് വിചാരിച്ച ചെയ്തതല്ല രക്ഷപ്പെടാന് വേണ്ടി ചെയ്തതായിരുന്നു ഇന്ദ്രന്‍സ് പറഞ്ഞു.\nപിന്നീട് ഒരു അഭിമുഖത്തില് ഞാനിത് വെളിപ്പെടുത്തിയപ്പോള് മാത്രമാണ് മമ്മൂക്ക ഇത് അറിഞ്ഞതെന്നും ഇന്ദ്രന്‍സ് കൂട്ടിച്ചേര്‍ത്തു.\nസെപ്തംബര് ഏഴിന് മമ്മൂട്ടിയുടെ പിറന്നാള് ദിനത്തില് കൈരളി ചാനല് പരിപാടിയുടെ വീഡിയോ വീണ്ടും പങ്കുവെച്ചിരുന്നു. ഇതിന് പിന്നാലെയാണ് വീഡിയോ വീണ്ടും വൈറലാകുന്നത്.\nContent Highlight: Indrans Mammotty friendship


ഇനി ക്യൂ നിൽക്കേണ്ട സ്കിപ്പ്ലിനോ നിങ്ങളെ സഹായിക്കും – Media Ink Online\nക്യൂവിൽ സ്ഥാനം പിടിച്ചിട്ട് ഇനി ഷോപ്പിങിനു പോകാം ആരും ചോദിക്കാൻ വരില്ല.\nപ്രീ സ്കൂൾ തൊട്ട് റിട്ടയർമെന്റ് ചെക്ക് സ്വീകരിക്കുന്നത് വരെ ആയുസിന്റെ6മാസവും ക്യൂവിൽ നിൽക്കുന്നവരാണ് ഓരോ വ്യക്തിയും. ക്യൂവിൽ നിൽക്കുക എന്നത് ആർക്കും അത്ര സ്വീകാര്യമായ കാര്യമല്ല. 106 രാജ്യങ്ങളിൽ നിന്നുള്ള 1000 ഇടപാടുകാരുള്ള ഒരു ഡിജിറ്റൽ ക്യൂ സംവിധാനമാണ് സ്കിപ്പ്ലിനോ.\nലെവൽ Z ബഹ്റൈൻ ആസ്ഥാനമാക്കി പ്രവർത്തിക്കുന്ന മാതൃ കമ്പനിയിൽ നിന്നാണ് 2015 ഓഗസ്റ്റിൽ സ്കിപ്പ്ലിനോ രൂപമെടുത്തത്.സെമാൻ. എ എച്ച് സെമാൻ, അൽ ഹരിത് അൽ അട്ടാവി എന്നിവരാണ് സ്ഥാപകർ.\nബഹ്റൈനിൽ ബാങ്കിന്റെ മുമ്പിൽ നിരന്തരം ക്യൂ നിന്ന് മടുത്തതാണ് സ്കിപ്പ്ലിനോ എന്ന മൊബൈൽ ആപ്പ് നിർമിക്കാൻ പ്രേരകമായതെന്ന് സ്ഥാപകൻ അൽഹരിത് പറയുന്നു.\nഡിജിറ്റൽ ബുക്കിങ് സംവിധാനമുള്ള വെബ് ആന്റ് മൊബൈൽ ആപ്പാണ് സ്കിപ്പ്ലിനോ.\nഅമേരിക്ക, ഫിലിപ്പിൻസ്, മിഡിൽ ഈസ്റ്റ് എന്നിവടങ്ങളിലാണ് സ്കിപ്പ്ലിനോയ്ക്ക് കൂടുതൽ ഇടപാടുകാരുള്ളത്. പ്രമുഖ സാമ്പത്തിക, വിദ്യാഭാസ സ്ഥാപനങ്ങളാണ് ഈ ആപ്പിന്റെ സേവനം കൂടുതൽ ലഭ്യമാക്കുക. ഹാർവേർഡ് പോലുള്ള യുണിവേഴ്സിറ്റികൾ റെജിസ്ട്രേഷനു വേണ്ടി സ്കിപ്പ്ലിനോയുടെ സേവനങ്ങൾ ഉപയോഗപ്പെടുത്തുന്നുണ്ട്.\nബാങ്കിലും മറ്റും ഇടപാടുകാർക്ക് നേരത്തേ വന്ന് കാത്തിരിക്കേണ്ട കാര്യമില്ല. ഈ ആപ്പ് ഉപയോഗിച്ച് അപ്പോയ്ന്റ്മെൻറ് എടുക്കുന്ന സമയത്ത് എത്തിച്ചേർന്നാൽ മതിയാകും. ഏതെങ്കിലും കാരണത്താൽ ഇടപാടുകാർക്ക് എത്തിച്ചേരാൻ സാധിച്ചില്ലങ്കിൽ സമയം നീട്ടിയെടുക്കാവുന്നതാണ്.3തവണ മാത്രമേ ഇങ്ങനെ ചെയ്യാൻ സാധിക്കുള്ളു. അതിനു ശേഷം അവരുടെ അവസരം നഷ്ട്ടപ്പെടുന്നതാണ്. ഇടപാടുകാർക്ക് ആപ്പിന് റേയ്റ്റിങും, സേവനങ്ങളെക്കുറിച്ചുള്ള അഭിപ്രായങ്ങളും അറീയിക്കാവുന്നതാണ്.\n2018-ൽ സ്കിപ്പ്ലിനോയുടെ വരുമാനം ഒരു മില്യൺ ഡോളർ കവിയും.15 സാങ്കേതിക വിദഗ്ദരാണ് ഈ ആപ്പിന്റെ പിന്നിൽ പ്രവർത്തിക്കുന്നത്. കൂടുതൽ അപ്ഡേഷൻസും അപ്പ് പുറത്തിറക്കുന്നുണ്ട്.\nമറ്റ് രാജ്യങ്ങളിലേക്കും ആപ്പിന്റെ സേവനം ലഭ്യമാക്കുന്നതിനുള്ള തയ്യാറെടുപ്പിലാണ് സ്ഥാപകർ.


idaneram: സ്ത്രീകളുടെ അവസ്ഥ - ശശിക്കുട്ടന് വാകത്താനം\nസ്ത്രീകളുടെ അവസ്ഥ - ശശിക്കുട്ടന് വാകത്താനം\nചരിത്രത്തില് സ്തീയുടെ സ്ഥാനം പുരുഷന്മാരില് നിന്നും ഒട്ടും പുറകിലായിരുന്നില്ല. കാര്‍ഷികവൃത്തിയിലേക്ക് ആദ്യം എത്തുന്നത് സ്ത്രീകളായിരുന്നു. വേട്ടയാടാന് പുരുഷന്മാര് പോയിക്കഴിഞ്ഞാല് കുടുംബകാര്യങ്ങള് നോക്കുന്നതും സ്ത്രീകളായിരുന്നു. കുട്ടികളെ വളര്‍ത്തുന്നതുള്‍പ്പെടെയുള്ള എല്ലാ ഉത്തരവാദിത്വങ്ങളും സ്ത്രീകളുടെ ചുമതലയിലായിരുന്നു. മതങ്ങളുടെ ആധിപത്യം നിലവില് വരുന്നതോടെയാണ് സ്ത്രീകളെ അടിമകളാക്കി മാറ്റാന് തുടങ്ങിയത്. സ്ത്രീകളെ അടിമകളാ ക്കിയും, ഉപഭോഗവസ്തുക്കളാക്കി മാറ്റുന്നതില് എല്ലാമതങ്ങളും ഒരേപോലെ മത്സരിച്ചുകൊണ്ടിരുന്നു. ക്രിസ്തുമതം സ്ത്രീയെ പാപിയെന്നു പ്രഖ്യാപിച്ചുകൊണ്ട് 'പാപീ പാപി ' എന്നുരുവിട്ടു കൊണ്ടിരിക്കുന്നു. മറ്റു സമുദായങ്ങളിലെ സ്ത്രീകളില്‍നിന്നും എത്രയോ ഭീകരമാണ് മുസ്ലീം സ്ത്രീകളുടെ അവസ്ഥ. ഇത്തരം അടിമത്വത്തെ സ്വയംവരിക്കുകയും മതത്തിന്റെ ഇഷ്ടത്തിനനുസ രണമായി വേഷംകെട്ടുകയും മാത്രമാണ് സ്ത്രീകള് ചെയ്തു കൊണ്ടിരിക്കുന്നത്. ശൂദ്രന്മാര്‍ക്കും അവര്‍ക്കു താഴെ വരുന്ന ജനവിഭാഗങ്ങള്‍ക്കും ഒപ്പമാണ് സവര്‍ണ്ണര് സ്ത്രീകളെയും കണ്ടിരുന്നത്. ഭാരതത്തില് മതാധിപത്യത്തിനു മുന്‍പ് സ്ത്രീകളുടെ നിലമെച്ചമായിരുന്നതിന്റെ സൂചനകള് നിരവധിയായിട്ടുണ്ട്.\nയത്രനാര്യസ്തുപൂജ്യന്തേ രമന്തേ തത്രദേവഃ\nയത്രൈതാസ്തുനപൂജ്യന്തേ സര്‍വ്വസ്തത്രാ ഫലാഃ ക്രിയാഃ എന്നാണ് പ്രചരിച്ചിരുന്നത്.\n(എവിടെ സ്ത്രീകള് പൂജിക്കപ്പെടുന്നോ അവിടെയെല്ലാ ദേവതകളും സന്തോഷത്തോടെ വസിക്കുന്നു. എവിടെ അപ്രകാരം പൂജിക്കപ്പെടുന്നില്ലയോ അവിടെ ചെയ്യുന്ന പ്രവര്‍ത്തികളെല്ലാം നിഷ്ഫലങ്ങളായിത്തീരുന്നു.)അമ്മദൈവങ്ങളും ദേവന്മാര്‍ക്കൊപ്പം ദേവീ പ്രതിഷ്ഠകളും നടത്തിയിരുന്ന ഇന്ത്യയുടെ ഗ്രാമീണ സംസ്‌കൃതിയില്‍നിന്നും സവര്‍ണ്ണാധിപത്യ ത്തിലേക്കുണ്ടായ മാറ്റത്തിലൂടെയാണ് സ്ത്രീയുടെ സ്ഥിതിയും താഴേക്കാവുന്നത്.\nഅപാസോ മമസ്തമിന്ദ്ര പ്രയാഹി\nകല്യാണീര്‍ജ്ജായാ സൂരണം ഗൃഹേതേ (ഋക് 3. 53. 6)\nഋഗ്വേദ കാലഘട്ടത്തിന്റെ ആദ്യഘട്ടത്തില് ഭാര്യയെ വീടിന്റെ ഐശ്വര്യമായാണ് കരുതിയിരുന്നത്.\nസവര്‍ണ്ണപ്രത്യയശാസ്ത്രത്തിന്റെ വക്താക്കളായ ആപസ്തംബന്, യാജ്ഞവല്‍ക്യന്, ഗൗതമന്, മനു തുടങ്ങിയ നിയമ നിര്‍മ്മാതാക്ക ളുടെസ്ത്രീകളോടുള്ള സമീപനം നൂറുശതമാനവും ജനവിരുദ്ധമാ യിരുന്നു. വേദം കേള്‍ക്കുന്നതിനും വേദം ചൊല്ലുന്നതിനും സ്ത്രീകള്‍ക്ക് അവകാശം ഉണ്ടായിരുന്നില്ല. സ്ത്രീകള് മനഃശുദ്ധി ഇല്ലാത്തവരാണ് അതുകൊണ്ടുതന്നെ അവര്‍ക്ക് പാപത്തെ പോക്കുന്ന മന്ത്രവുമില്ല. അവര് അസത്യംപോലെ അപരിശുദ്ധ കളുമാകുന്നു എന്നാണ് മനു പറയുന്നത്.\nനാസ്തി സ്ത്രീണാം ക്രിയാ മന്ത്രൈരിതി ധര്‍മ്മോവ്യവസ്ഥിതിഃ\nനിരിന്ദ്രിയാഹ്യ മന്ത്രാശ്ച സ്ത്രിയോ ന്യതമിതിസ്ഥിതിഃ\nവസിഷ്ഠ ധര്‍മ്മസൂത്രത്തില് സ്ത്രീ പുരുഷന്റെ സ്വകാര്യ സ്വത്താണ് മറ്റുള്ളവരാല് ഭുജിക്കപ്പെടാതെയും നഷ്ടപ്പെടാതെയും സൂക്ഷിക്കേണ്ടത് പുരുഷന്റെ ചുമതലയാണ് എന്നു പറയുന്നു.\nഅധിഃസീമാ ബാലധനം നിക്ഷേപോപനിധിര്‍സ്‌ക്രിയഃ\nരാജസ്വംശ്രോത്രിയദ്രവ്യം ന സംഭോഗേനഹീലതേ\nഭര്‍ത്താവിന്റെ ചിതയില് ഭാര്യ ചാടി മരിക്കണം(സതി) അല്ലെങ്കില് ഭാര്യയെ അതിലേക്ക് വലിച്ചെറിയണം. ഇതൊരാ ചാരമായി ഇന്ത്യയില് സവര്‍ണ്ണര്‍ക്കിടയില് നിലനിന്നിരുന്നു. കാലഹരണപ്പെട്ട ഈ അനാചാരത്തെക്കുറിച്ച് ബി ജെ പി യുടെ നേതാവായിരുന്ന വിജയരാജ സിന്ധ്യ പറഞ്ഞത് ഇത് സ്ത്രീകളുടെ മൗലികാവകാശമാണെന്നാണ്. സതിക്കെതിരെ രാജാറാം മോഹന് റോയ് നടത്തിയ പ്രചരണവും ബ്രിട്ടീഷ് സര്‍ക്കാരിന്റെ നിരോ ധനവും അതവസാനിപ്പിക്കാന് ഇടയാക്കി.\nഇന്നും മുസ്ലീങ്ങള്‍ക്കിടയില് നിലനില്‍ക്കുന്ന ബാലവിവാഹം ഒരുകാലത്ത് നമ്പൂതിരിമാര്‍ക്കിടയില് സര്‍വ്വസാധാരണമായിരുന്നു. ചെറുപ്പത്തിലേ വിധവകളാകുന്ന സ്ത്രീകള്‍ക്ക് പിന്നീട് പുറംലോകം കാണാന് കഴിയുമായിരുന്നില്ല. ഇതിന്റെ പശ്ചാത്തലത്തിലാണ് കേരളത്തില് വിധവാ വിവാഹം ഒരു വിപ്ലവമായി മാറിയത്. അതേ സമയം ഏതു സ്ത്രീയെ പ്രാപിക്കുന്നതിനും പുരുഷന്മാര്‍ക്കു തടസ്സമുണ്ടായിരുന്നില്ല. വേശ്യാഗൃഹത്തില് പോകാന് താല്‍പര്യപ്പെട്ട ഭര്‍ത്താവിനെ ചുമന്നുകൊണ്ടുപോയ സാവിത്രിയും ഭര്‍ത്താവിന്റെ അന്ധതയെ സ്വയംവരിച്ച ഗാന്ധാരിയും ഭര്‍ത്താവിന്റെ സല്‍പ്പേരു നിലനിര്‍ത്താന് തീയില് ചാടിയ സീതയും പുരാണങ്ങളിലെ മാതൃകാ സ്ത്രീകളായിട്ടാണ് എടുത്തു കാണിക്കുന്നത്.\nഭാരതത്തെ ഭാരതമാതാവെന്നു വിളിക്കുകയും സ്ത്രീകളെ അപമാനിക്കുകയും ചെയ്യുന്നതില് മുന്‍പന്തിയിലാണ് സംഘപരിവാര് ശക്തികള്. മനു പറയുന്നതുപോലെ' ന സ്ത്രീ സ്വാതന്ത്ര്യമര്‍ഹതി എന്നു പ്രഘോഷിച്ചുകൊണ്ട് സദാചാര പോലീസിന്റെ വേഷംകെട്ടിയ ഹനുമാന്‍സേന എന്ന സാമൂഹ്യ വിരുദ്ധന്മാരെ രംഗത്തിറക്കി സ്ത്രീകളുടെ സഞ്ചാര സ്വാതന്ത്ര്യ ത്തെവരെ ചോദ്യംചെയ്തുകൊണ്ടിരിക്കുകയാണ് സംഘപരി വാറുകള്.\nഎല്ലാ മത നിയമങ്ങളും മത കോടതികളും നൂറ്റാണ്ടുകള്‍ക്കു മുന്‍പു മുതല്‍ക്കുതന്നെ സ്ത്രീകള്‍ക്കെതിരായിരുന്നു. ഇക്വിസിഷന് എന്നപേരില് ക്രിസ്തീയ കോടതികള് സ്ത്രീകളെ പീഢിപ്പിച്ചി രുന്നതിന്റെ ചരിത്രം ലോകത്തിനുമുന്നില് വെളിവാക്കപ്പെട്ടിട്ടുണ്ട്. അതില്‍നിന്നും ഭാരതത്തിലെ സ്ത്രീകള് ഒട്ടും വ്യത്യസ്തരാ യിരുന്നില്ല. അതിന്റെ തുടര്‍ച്ച അവസാനിക്കുന്നത് 19-ാം നൂറ്റാണ്ടിന്റെ അവസാനത്തോടെ മാത്രമാണ്. എന്നാല് സ്ത്രീകളുടെ വിവാഹത്തെ സംബന്ധിച്ചും സ്വത്തവകാശത്തെ സംബന്ധിച്ചുമുള്ള ഹിന്ദുകോഡ്ബില്ലിനെ ആര് എസ്സ് എസ്സ് ഇപ്പോഴും എതിര്‍ക്കുകയാണു ചെയ്യുന്നത്.


മൊബീല് ബാങ്കിംഗില് പേടിഎം പേമെന്റ്‌സ് ബാങ്കിന്റെ വിഹിതം ഇടിഞ്ഞു - FUTURE KERALA - Daily on Business Economy and Society\nഫെബ്രുവരിയില് രാജ്യത്തെ മൊബീല് ബാങ്കിംഗ് വ്യാപ്തിയില് പേടിഎം പേമെന്റ്‌സ് ബാങ്കിന്റെ വിഹിതം ഇടിഞ്ഞു. കഴിഞ്ഞ വര്‍ഷം ഫെബ്രുവരിയില് 26 ശതമാനം വിഹിതമായിരുന്നു പേടിഎമ്മിന് ഉണ്ടായിരുന്നതെങ്കില് ഈ വര്‍ഷം ഫെബ്രുവരിയിലത് 18 ശതമാനമായി. എയര്‍ടെല് പേമെന്റ്‌സ് ബാങ്കിന്റെയും എച്ച്ഡിഎഫ്‌സി ബാങ്കിന്റെയും മുന്നേറ്റമാണ് ഇതിന് പ്രധാന കാരണമായത്.\nറിസര്‍വ് ബാങ്ക് ഓഫ് ഇന്ത്യ പുറത്തിറക്കിയ കണക്കുകള് പ്രകാരം 739 മില്യണ് മൊബീല് ബാങ്കിംഗ് ഇടപാടുകള് നടന്നതില് 133 മില്യണ് ഇടപാടുകളാണ് പേടിഎം രേഖപ്പെടുത്തിയത്. 130 മില്യണ് ഇടപാടുകളുമായി സ്റ്റേറ്റ് ബാങ്ക് ഓഫ് ഇന്ത്യ തൊട്ടടുത്ത സ്ഥാനത്ത് തന്നെയുണ്ട്. 17.6 ശതമാനം വിഹിതമാണ് എസ്ബി ഐക്കുള്ളത്. മുന് വര്‍ഷം ഫെബ്രുവരിയില് 18.35 ശതമാനം ഉണ്ടായിരുന്ന സ്ഥാനത്താണിത്. 39 മില്യണ് ഇടപാടുകളാണ് എയര്‍ടെല് പേമെന്റ്‌സ് ബാങ്കിലൂടെ നടന്നത്. 5.3 ശതമാനം വിപണി വിഹിതം എയര്‍ടെല് സ്വന്തമാക്കി.\nഎച്ച്ഡിഎഫ്‌സി ബാങ്കിന് മൊബീല് ഇടപാടുകളില് കഴിഞ്ഞ വര്‍ഷം ഫെബ്രുവരിയില് ഉണ്ടായിരുന്ന 1.59 ശതമാനം വിഹിതം 6.65 ശതമാനത്തിലേക്ക് ഉയര്‍ന്നു. മൊത്തം മൊബീല് ബാങ്കിംഗ് ഇടപാടുകളുടെ എണ്ണത്തില് 231 ശതമാനത്തിന്റെ വര്‍ധനയാണ് രേഖപ്പെടുത്തിയത്. 2018 ഫെബ്രുവരിയില് 223.25 മില്യണ് ഇടപാടുകള് മാത്രമായിരുന്നു ഉണ്ടായിരുന്നത്.\nTags:\tPaytm payements\nഎസ്ബിഐക്ക് 2,950.50 കോടി രൂപ അറ്റാദായം\nപിഎന്‍ബി ഉപഭോക്താക്കള് 100 മില്യണ്\nഎച്ച്ഡിഎഫ്‌സി എഎംസി: നേട്ടം കൊയ്ത് ജീവനക്കാര്\nമല്‍സരം വേണ്ടെന്ന് ചെറുകിട പൊതുമേഖലാ ബാങ്കുകളോട് കേന്ദ്രം\nഇസാഫില് സൗജന്യ നഴ്‌സിംഗ് പഠനം


വയലിനിസ്റ് ബാലഭാസ്കറിന്റെയും മകൾ തേജസ്വിനിയുടെയും മരണത്തിൽ ദുരൂഹത!..പൊലീസിന് നൽകിയ മൊഴിയിലും പിനീട് മാധ്യമ പ്രവർത്തകരോടും ഡ്രൈവർ അർജുൻ പറഞ്ഞിരുന്ന മൊഴിയിൽ വൈരുധ്യം. | Daily Indian Herald\nവയലിനിസ്റ് ബാലഭാസ്കറിന്റെയും മകൾ തേജസ്വിനിയുടെയും മരണത്തിൽ ദുരൂഹത!..പൊലീസിന് നൽകിയ മൊഴിയിലും പിനീട് മാധ്യമ പ്രവർത്തകരോടും ഡ്രൈവർ അർജുൻ പറഞ്ഞിരുന്ന മൊഴിയിൽ വൈരുധ്യം.\nNovember 4, 2018 4:29 am By : Indian Herald Staff\nകൊച്ചി:വയലിനിസ്റ് ബാലഭാസ്കറിന്റെയും മകൾ തേജസ്വിനിയുടെയും മരണത്തിൽ ദുരൂഹതയുള്ളതായി റിപ്പോർട്ട് .അപകടത്തില് പെട്ട കാര് ഓടിച്ചിരുന്നത് ബാലഭാസ്‌കറല്ല അര്‍ജ്ജുന് ആയിരുന്നെന്ന് ബാലഭ്‌സ്‌കറിന്റെ ഭാര്യ ലക്ഷ്മിയുടെ മൊഴി പുറത്തുവന്നതോടെ അപകടത്തിലും മരണത്തിലും ദുരൂഹതയുള്ളതായിറിപ്പോർട്ടുകളെ സജീവമായി . ബാലഭാസ്കറിന്റെ മരണത്തിൽ ദുരൂഹതയുണ്ടെന്നു നേരത്തെ ഉയർന്ന ആരോപണം വീണ്ടും ചർച്ചയാകുകയാണ്. കേവലം അപകടം അല്ല നടന്നതെന്നും ദുരൂഹത ഉണ്ടെന്നും ബാലഭാസ്കറുടെ ബന്ധുക്കൾ നേരെത്തെ സൂചിപ്പിച്ചിരുന്നു. ലക്ഷ്മിയുടെ മൊഴിയുടെ ഈ സംശയം കൂടുതൽ ബലപ്പെടുകയാണ്. പൊലീസിന് നൽകിയ മൊഴിയിലും പിന്നീട് മാധ്യമ പ്രവർത്തകരോടും ഡ്രൈവർ അർജുൻ പറഞ്ഞിരുന്നത് ബാലഭാസ്കർ ആണ് വണ്ടി ഓടിച്ചിരുന്നത് എന്നാണ്.\nഅപകടം നടക്കുമ്പോള് ബാലഭാസ്കര് പിന്‍സീറ്റില് വിശ്രമിക്കുകയായിരുന്നു. താനും മകള് തേജസ്വിനിയും മുന്‍സീറ്റിലാണിരുന്നത്. ദീര്‍ഘദൂര യാത്രയില് ബാലഭാസ്ക്കര് വാഹനം ഓടിക്കാറില്ലെന്നും ലക്ഷ്മി പറഞ്ഞു. പോലീസിനു നൽകിയ മൊഴിയിലാണ് ലക്ഷി ഇക്കാര്യങ്ങൾ വ്യക്തമാക്കിയത്.അതേസമയംഡ്രൈവര് അര്‍ജുന് നേരത്തെ പോലീസിനു നല്‍കിയ മൊഴി ഇതിനു വിരുദ്ധമായിരുന്നു. അപകട സമയത്ത് വാഹനം ഓടിച്ചിരുന്നത് ബാലഭാസ്കര് ആയിരുന്നെന്നാണ് അര്‍ജുനിന്‍റെ മൊഴി. തൃശൂര് മുതല് കൊല്ലം വരെ മാത്രമേ താന് വാഹനം ഓടിച്ചിരുന്നുള്ളൂ. പിന്നീട് ബാലഭാസ്കറാണ് ഓടിച്ചത്. ലക്ഷ്മിയും മകള് തേജസ്വിനിയും മുന്‍സീറ്റിലാണിരുന്നത്. പിന്നിലെ സീറ്റില് വിശ്രമിക്കുകയായിരുന്നു താനെന്നും അര്‍ജുന് മൊഴി നല്‍കി. അപകടത്തില് അര്‍ജുന് ഗുരുതര പരുക്കുണ്ടായിരുന്നില്ല.\nദേശീയപാതയില് പള്ളിപ്പുറം സിആര്‍പിഎഫ് ക്യാമ്ബ് ജംക്ഷനു സമീപം സെപ്റ്റംബര് 25ന് പുലര്‍ച്ചെ നാലോടെയായിരുന്നു അപകടം. നിയന്ത്രണം നഷ്ടപ്പെട്ട കാര് വലതുവശത്തേക്കു തെന്നിമാറി റോഡരികിലെ മരത്തില് ഇടിക്കുകയായിരുന്നു. രണ്ടു വയസുകാരിയായ മകള് തേജസ്വിനി ആശുപത്രിയിലെത്തിക്കുമ്ബോഴേക്കും മരിച്ചു. തലച്ചോറിനും കഴുത്തെല്ലിനും നട്ടെല്ലിനും ശ്വാസകോശത്തിനും സാരമായി ക്ഷതമേറ്റ ബാലഭാസ്കറിനെ രണ്ടു ശസ്ത്രക്രിയകള്‍ക്കു വിധേയനാക്കിയെങ്കിലും ദിവസങ്ങള് കഴിഞ്ഞതോടെ മരണം സംഭവിക്കുകയായിരുന്നു. ഗുരുതരപരിക്കേറ്റ ഭാര്യ ലക്ഷ്മി ചികിത്സയ്ക്കു ശേഷം കഴിഞ്ഞ ദിവസം ആശുപത്രിവിട്ടു.\nTags: balabhaskar, balabhaskar accident, lekshmi balabhaskar\nആശുപത്രിയില് ലക്ഷ്മിയുടെ വിരലടയാളം എടുക്കാന് ശ്രമിച്ചു…!! ആശുപത്രി നടത്തിപ്പുകാരിയെയും സംശയം\nബാലഭാസ്‌കറിന്റെ മരണം; സ്റ്റീഫന് ദേവസിയെ സിബിഐ ചോദ്യം ചെയ്യും.നുണപരിശോധനയ്ക്കു തയാറാണെന്നു4പേര് കോടതിയെ അറിയിച്ചു


Shwetha Menon achieved Best Supporting Actress at Milan International Film Festival - Malayalam Filmibeat\n| Published: Monday, December 10, 2018, 17:42 [IST]\nമലയാളത്തിന്റെ പ്രിയങ്കരിയായ നടി ശ്വേത മേനോന് പുരസ്‌കാരങ്ങള് വാരിക്കൂട്ടി കൊണ്ടിരിക്കുകയാണ്. 2009 ല് പാലേരി മാണിക്യം, 2011 ല് സാള്‍ട്ട് ആന്‍ഡ് പെപ്പര് എന്നീ സിനിമകളിലൂടെ രണ്ട് തവണയായിരുന്നു കേരള സംസ്ഥാന ചലച്ചിത്ര പുരസ്‌കാരത്തില് മികച്ച നടിയ്ക്കുള്ള അംഗീകാരം ശ്വേതയ്ക്ക് ലഭിച്ചിരുന്നത്. ഫിലിം ഫെയര്, സൗത്ത് ഇന്ത്യന് ഇന്റര്‍നാഷണല് മൂവി അവാര്‍ഡ്‌സ്് തുടങ്ങി ശ്വേത മേനോനെ തേടിയെത്തിയത് ഒട്ടനവധി പുരസ്‌കാരങ്ങളായിരുന്നു.\nഇപ്പോഴിതാ മിലന് ഇന്റര്‍നാഷണല് ഫിലിം ഫെസ്റ്റിവല് ഓഫ് വേള്‍ഡ് സിനിമ 2018 ലാണ് മികച്ച സഹനടിയ്ക്കുള്ള അംഗീകാരം ശ്വേതയെ തേടി എത്തിയത്. രഞ്ജിലാല് ദാമോദരന് സംവിധാനം ചെയ്ത നവാല് എന്ന ജുവല് എന്ന സിനിമയിലെ പ്രകടനത്തിലൂടെയായിരുന്നു ശ്വേതയ്ക്ക് പുരസ്‌കാരം ലഭിച്ചത്.\nഒക്ടോബറില് ഡല്‍ഹി ഇന്റര്‍നാഷണല് ഫിലിം ഫെസ്റ്റിവലില് മികച്ച നടിയായി ശ്വേതയെ തെരഞ്ഞെടുത്തിരുന്നു. ശ്വേതയ്‌ക്കൊപ്പം അനു സിത്താര, ആദില് ഹുസൈന്, അഞ്ജലി നായര്, റീം കദീം, തുടങ്ങിയ താരങ്ങളാണ് സിനിമയിലുള്ളത്. കഴിഞ്ഞ വര്‍ഷം ഓഗസ്റ്റ് 18 നായിരുന്നു സിനിമ റിലീസിനെത്തിയത്.\nRead more about: shweta menon bigg boss biggbossmalayalam ശ്വേത മേനോന് ബിഗ് ബോസ് ബിഗ് ബോസ് മലയാളം\nShwetha Menon achieved Best Supporting Actress at Milan International Film Festival


മുന് മുഖ്യമന്ത്രിമാര് ഔദ്യോഗിക വസതി ഒഴിയണമെന്ന് യോഗി; ഒഴിയില്ലെന്ന് അഖിലേഷ്,up eviction notices akhilesh yadav wants2years mayawati hasaplankeralaonlinenews.com | Malayalam news, kerala news, onlinenews,\nമുന് മുഖ്യമന്ത്രിമാര് ഔദ്യോഗിക വസതി ഒഴിയണമെന്ന് യോഗി; ഒഴിയില്ലെന...\nPublished: Tuesday 22 May 2018 07:09:36 AM\nലഖ്‌നൗ: ഔദ്യോഗിക സര്‍ക്കാര് മന്ദിരങ്ങള് ഒഴിയണമെന്ന കോടതി ഉത്തരവ് അനുസരിക്കാതെ മുന് മുഖ്യമന്ത്രിമാരായ അഖിലേഷ് യാദവും മായാവതിയും. വിവിധ കാരണങ്ങള് ചൂണ്ടിക്കാട്ടിയാണ് ഇരുവരും വസതികള് ഒഴിയാത്തത്.\nതാമസിക്കാന് മറ്റൊരു വീട് ഇല്ലെന്നു ചൂണ്ടിക്കാട്ടി അഖിലേഷ് യാദവ് സംസ്ഥാന സര്‍ക്കാരിനു കത്തു നല്‍കി. തന്റെ കുടുംബത്തിന്റെ വിവരങ്ങളും സുരക്ഷാ പ്രശ്‌നങ്ങളും അഖിലേഷ് കത്തില് ചൂണ്ടിക്കാട്ടി. വിക്രമാദിത്യ റോഡിലെ ബംഗ്ലാവില് തുടരാന് രണ്ടു വര്‍ഷം കൂടി അനുവദിക്കണമെന്നും മുന് മുഖ്യമന്ത്രി ആവശ്യപ്പെട്ടു.\nമായാവതിക്കു മറ്റൊരു സ്വകാര്യ വസതിയുണ്ടെങ്കിലും യോഗി സര്‍ക്കാരിനെ കുരുക്കിലാക്കിയിരിക്കുകയാണ്. കോടതി ഉത്തരവ് വന്നതിനു പിന്നാലെ ഔദ്യോഗിക വസതിക്കു പുറത്ത് മായാവതി 'ശ്രീ കാന്‍ഷി റാംജി യാദ്ഗര് വിശ്രം സ്ഥല്' എന്ന ബോര്‍ഡ് തൂക്കി. ബി.എസ്.പി സ്ഥാപകന് കാന്‍ഷി റാമിന്റെ പേരാണിത്. കാന്‍ഷിറാമിന്റെ പേരിലുള്ള വസതിയില്‍നിന്ന് യോഗി സര്‍ക്കാര് തന്നെ ഇറക്കിവിടില്ലെന്ന പ്രതീക്ഷയിലാണ് മായാവതി.\nഅധികാരം ഒഴിഞ്ഞശേഷം സര്‍ക്കാര് വക ബംഗ്ലാവില് താമസമാക്കിയ ആറ് മുഖ്യമന്ത്രിമാരോട് ഒഴിയണമെന്ന് കഴിഞ്ഞ ദിവസം നിര്‍ദ്ദേശിച്ചിരുന്നു. സുപ്രീം കോടതി നിര്‍ദ്ദേശത്തെതുടര്‍ന്ന് മുഖ്യമന്ത്രി യോഗി ആദിത്യനാഥിന്റെ നിര്‍ദ്ദേശമനുസരിച്ചാണ് നോട്ടീസ് അയച്ചിരിക്കുന്നത്.\nസമാജ്വാദി പാര്‍ട്ടി അധ്യക്ഷന് മുലായം സിങ്ങ് യാദവ്, ബി.എസ്.പി നേതാവ് മായാവതി, കേന്ദ്ര ആഭ്യന്തര മന്ത്രി രാജ്‌നാഥ് സിങ് എന്നീ മുതിര്‍ന്ന നേതാക്കള്‍ക്കും ഇത്തരത്തില് ഒഴിയണമെന്നാവശ്യപ്പെട്ട് കത്ത് ലഭിച്ചു. കത്ത് ലഭിച്ച് 15 ദിവസത്തിനുള്ളില് ഒഴിഞ്ഞു പോകുവാനാണ് എസ്റ്റേറ്റ് വകുപ്പ് നിര്‍ദ്ദേശിച്ചിരിക്കുന്നത്.\nRead more topics: home, akhilesh yadav, buying, time, vacate, government, bungalow\nമന് കി ബാത്തിന്റെ അവസാന എപ്പിസോഡ് ടെലിവിഷനില് സംപ്രേക്ഷണം ചെയ്തു; മോദിയുടെ വാര്‍ത്താസമ്മേളനത്തെ ട്രോളി അഖിലേഷ്


ഇഷ്ടനമ്പര് നമ്പറിനായി യു.എ.ഇ പൗരന് നല്‍കിയത് ഒരു കോടി ദിര്‍ഹം - MALABAR FLASH\nHome Gulf News UAE ഗള്‍ഫ് ഗള്‍ഫ് വാര്‍ത്തകള് ഇഷ്ടനമ്പര് നമ്പറിനായി യു.എ.ഇ പൗരന് നല്‍കിയത് ഒരു കോടി ദിര്‍ഹം\nഇഷ്ടനമ്പര് നമ്പറിനായി യു.എ.ഇ പൗരന് നല്‍കിയത് ഒരു കോടി ദിര്‍ഹം\nഅബുദാബി: സ്വന്തം വാഹനത്തിന് ഇഷ്ടനമ്പര് കിട്ടാനായി സ്വദേശി നല്‍കിയത് ഒരു കോടി ദിര്‍ഹം. (ഏതാണ്ട് 18 കോടി രൂപ) അബുദാബി എമിറേറ്റ്‌സ് പാലസില് നടന്ന ഫാന്‍സി നമ്പര് പ്ലേറ്റ് ലേലത്തിലാണ് ഇരുപത്തിമൂന്നുകാരനായ സ്വദേശി വ്യവസായി അഹമ്മദ് അല് മര്‍സൂഖി രണ്ട് എന്ന ഫാന്‍സി നമ്പര് ഭീമമായ തുക നല്‍കി സ്വന്തമാക്കിയത്.[www.malabarflash.com]\nയു.എ.ഇ.ദേശീയദിനം ഡിസംബര് രണ്ടിനാണ്. ഈ പ്രത്യേകതയാണ് രണ്ടാം നമ്പര് മോഹവില നല്‍കി സ്വന്തമാക്കാന് തന്നെ പ്രേരിപ്പിച്ചതെന്ന് മര്‍സൂഖി വ്യക്തമാക്കി. അബുദാബി പോലീസ് നടത്തിയ ലേലത്തില് ലഭിക്കുന്ന തുക പാവപ്പെട്ടവരെ സഹായത്തിനാണ് ചെലവഴിക്കുക.\nഅതിനാല് ഇത്രയും വലിയതുക നമ്പര് പ്ലേറ്റിന് ചെലവഴിച്ചതില് അഭിമാനമുണ്ടെന്നും അദ്ദേഹം പറഞ്ഞു. നിരവധിപ്പേരെ പിന്തള്ളിയാണ് അമ്പതുലക്ഷത്തില് ആരംഭിച്ച ലേലം മര്‍സൂഖി കരസ്ഥമാക്കിയത്.\nഅബുദാബി പോലീസിന്റെ അറുപതാം വാര്‍ഷികാഘോഷങ്ങളുടെ ഭാഗമായി വ്യത്യസ്തതരം നമ്പര് പ്ലേറ്റുകളും ലേലത്തില് പോയി. അതിലൊന്ന് പോലീസ് സ്ഥാപിതമായ വര്‍ഷം സൂചിപ്പിക്കുന്ന 1957 നമ്പര് ആണ്. 53,000 ദിര്‍ഹമാണ് ( 9,37.059 രൂപ ) ഇതിന് ചെലവായത്. 11 എന്ന നമ്പറാണ് കൂടുതല് തുകയ്ക്ക് വിറ്റുപോയ മറ്റൊന്ന്.\nഅബുദാബി പോലീസിന്റെ അറുപതാം വാര്‍ഷികാഘോഷത്തിന്റെ ഭാഗമായാണ് ലേലം നടന്നത്.


കാവ്യ ഉടൻ സിനിമയിലേക്കോ? ദിലീപ് പറയുന്നു! - metromatinee.com Lifestyle Entertainment & Sports\nകാവ്യ ഉടൻ സിനിമയിൽ തിരിച്ചെത്തുമോ എന്നായിരിക്കും ദിലീപിനെ കണ്ടാൽ ഏതൊരു പ്രേക്ഷകനും ചോദിക്കാനുണ്ടാവുക. മലയാളത്തിന്റെ പെൺ ചന്തത്തിനു പ്രതീകമാണു കാവ്യ എന്ന നായിക. സിനിമയിൽ പ്രണയിനിയായും ഭാര്യയായും ഒക്കെ കാവ്യ ദിലീപിനൊപ്പം നിന്നപ്പോൾ, യഥാർഥത്തിലും അങ്ങനെയായെങ്കിൽ എന്നായിരുന്നു ചിന്ത. വർഷങ്ങൾക്കിപ്പുറം ഒരുമിച്ചൊരു സിനിമ ചെയ്ത് അധിക നാൾ കഴിയും മുൻപേ ദിലീപ് കാവ്യയുടെ സ്വന്തമാവുകയായിരുന്നു . സിനിമയെ വെല്ലുന്ന തിരക്കഥയോടെ ഗോസിപ്പുകൾക്ക് വിരാമമിട്ട് ലളിത മനോഹരമായ ചടങ്ങിൽ ദിലീപ് കാവ്യയെ സ്വന്തമാക്കുകയായിരുന്നു. വിവാഹത്തിനുശേഷം സിനിമയിൽ നിന്ന് വിട്ട് നിൽക്കുകയായിരുന്നു താരം\nകാവ്യാ വീണ്ടും സിനിമയിൽ എത്തുമോ എന്ന ചോദ്യത്തിന് വ്യക്തമായ മറുപടി നല്കിയിരിക്കുകയാണ് ദിലീപ് .\nതനിക്കറിയില്ല. താന് ആര്‍ക്കും അതിര്‍വരമ്പുകള് വച്ചിട്ടില്ലെന്നും’ ദിലീപ് വ്യക്തമാക്കി. അഭിമുഖത്തിലാണ് ദിലീപ് ഇക്കാര്യം വ്യക്തമാക്കിയത്. അതെ സമയം ഇപ്പോൾ ഞാൻ അച്ഛന് എന്ന നിലയില് പത്തില് പത്ത് മാര്‍ക്ക് നേടാനുള്ള ശ്രമമാണ് ഞാൻ നടത്തുന്നത്. ഭര്‍ത്താവ് എന്ന നിലയില് തനിക്കു മാര്‍ക്കിടേണ്ടത് കാവ്യയാണ്. അഭിനേതാവ് എന്ന നിലയില് പത്തില് ഒരു മാർക്കും നിർമ്മാതാവ് എന്ന നിലയിൽ പത്തില് ഒന്‍പത് മാര്‍ക്കും താൻ ഇടുമെന്ന് ദലീപ് പറയുന്നു .\nമലയാള സിനിമയിലെ എന്നത്തേയും താര ജോഡികൾ ആയിരുന്നു കാവ്യാമാധവനും ദിലീപും ബിഗ്‌സ്‌ക്രീനിലെ താര ജോഡികൾ ജീവിതത്തിൽ ഒന്നിച്ചപ്പോൾ ഏറെ വിമര്ശനങ്ങളായിരുന്നു ഉണ്ടായിരുന്നു . വിവാഹത്തിന് ശേഷമുണ്ടായ ചെറിയ ചെറിയ സംഭവങ്ങൾ വരെ സോഷ്യൽ മീഡിയ ആഘോഷമാക്കിയിരുന്നു. ദിലീപ് കാവ്യാ താര ദമ്പതികൾക്ക് ഒരു കുഞ്ഞുപിറന്നതും സോഷ്യൽ മീഡിയയിൽ ചർച്ചയായിരുന്നു. ജീവിതത്തില് ഏറ്റവും സന്തോഷം തോന്നിയ നിമിഷം ആദ്യമായി അച്ഛനായ സമയമാണെന്നും താരം പറഞ്ഞു.\nദിലീപിന്റെ എക്കാലത്തെയും മികച്ച ചിത്രങ്ങളിൽ ഒന്നായിരുന്നു റണ്‍വേയും , സി ഐ ഡി മൂസയും. ഒടുവിൽ ഈ ചിത്രങ്ങളുടെ രണ്ടാം ഭാഗം വരുമെന്നുള്ള റിപ്പോർട്ടും വന്നിട്ടുണ്ട് .\nദിലീപിന്റെ പുറത്തിറത്തിറങ്ങാൻ ഇരിക്കുന്ന ജാക് ഡാനിയലിന്റെ പ്രൊമോഷന് ഭാഗമായി ഫേസ്ബുക്ക് ലൈവില് എത്തിയപ്പോള് ദിലീപ് തന്നെയാണ് ചിത്രത്തിന്റെ രണ്ടാം ഭാഗം വരുമെന്ന് പറഞ്ഞിരിക്കുന്നത്. ജോണി ആന്റണിയുടെ സംവിധാനത്തിൽ ദിലീപ്, മുരളി, ജഗതി ശ്രീകുമാർ, ഹരിശ്രീ അശോകൻ, ഭാവന എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് സി.ഐ.ഡി മൂസ. എന്നാൽ ജോഷിയുടെ സംവിധാനത്തിൽ 2004-ൽ പ്രദർശനത്തിനിറങ്ങിയ ഒരു ചിത്രമായിരുന്നു റൺവേ. സി ഐ ഡി മൂസയുടെ രണ്ടാം ഭാഗവും അണിയറയില് ഒരുങ്ങുന്നുണ്ടെന്ന് താരം പറഞ്ഞു. റണ്‍വേയുടെ രണ്ടാം ഭാഗം ഉണ്ടാകുമെന്ന് വാര്‍ത്ത പുറത്തിറങ്ങിയിട്ട് രണ്ടു വര്‍ഷത്തിലേറെയായി. ഓണ് എയര് ഈപ്പന് എന്ന ജോഷിയുടെ ചിത്രത്തിലും ദിലീപ് അഭിനയിക്കുന്നുണ്ട്. ജനുവരി അവസാനത്തോടെ ചിത്രത്തിന്റെ ഷൂട്ടിംഗ് തുടങ്ങും. സുഗീത് സംവിധാനം ചെയ്യുന്ന പുതിയ ചിത്രമായ മൈസാന്റായിലാണ് ദിലീപ് ഇപ്പോള് അഭിനയിക്കുന്നത്.\n‘സിഐഡി മൂസ’, ‘വാളയാര് പരമശിവം’ എന്നീ കഥാപാത്രങ്ങളുടെ രണ്ടാം ഭാഗം വരാന് സാധ്യതയുണ്ടെന്നും അഭിമുഖത്തിനിടെ ദിലീപ് വ്യക്തമാക്കി.\nനാല് വര്‍ഷത്തെ ഇടവേളയ്ക്ക് ശേഷം ജോഷി എന്ന പ്രഗത്ഭ സംവിധായകന്റെ തിരിച്ചുവരവ് ചിത്രമായിരുന്നു ‘പൊറിഞ്ചു മറിയം ജോസ്’. ജോജു ജോര്‍ജും ചെമ്പന് വിനോദ് ജോസും നൈല ഉഷയും ടൈറ്റില് കഥാപാത്രങ്ങളായെത്തിയ ചിത്രം ബോക്‌സ് ഓഫീസില് മികച്ച വിജയവും നേടിയിരുന്നു . ‘പൊറിഞ്ചു’വിന് ശേഷം ജോഷി സംവിധാനം ചെയ്യുന്ന ചിത്രത്തില് ദിലീപ് ആണ് നായകനെന്ന് നേരത്തേ റിപ്പോര്‍ട്ടുകള് ഉണ്ടായിരുന്നു.\nജോഷിയുടെ പുതിയ ചിത്രത്തില് ദിലീപ് ഒരു ദൃശ്യമാധ്യമ പ്രവര്‍ത്തകനായാണ് എത്തുന്നത് . നവാഗതരായ ഇരട്ട തിരക്കഥാകൃത്തുക്കളാണ് രചന. നേരത്തേ ശ്രീബാല കെ മേനോന് സംവിധാനം ചെയ്ത ‘ലവ് 24 7’ എന്ന ചിത്രത്തില് ദിലീപ് ദൃശ്യമാധ്യമ പ്രവര്‍ത്തകന്റെ റോളില് എത്തിയിട്ടുണ്ട്. പി സുകുമാര് സംവിധാനം ചെയ്ത സ്വന്തം ലേഖകന് എന്ന ചിത്രത്തില് ദിലീപ് പത്രലേഖകനായും എത്തിയിരുന്നു. ദിലീപിനെ നായകനാക്കി റണ്‍വേ, ലയണ്, ജൂലൈ 4, അവതാരം എന്നീ സിനിമകള് ജോഷി നേരത്തേ സംവിധാനം ചെയ്തിട്ടുണ്ട്. ജോഷിയുടെ മള്‍ട്ടിസ്റ്റാര് ചിത്രങ്ങളായ ക്രിസ്ത്യന് ബ്രദേഴ്‌സിലും ട്വന്റി:20യിലും ദിലീപിന് ശ്രദ്ധേയ വേഷങ്ങളും ഉണ്ടായിരുന്നു. ട്വന്റി 20യുടെ നിര്‍മ്മാണവും ദിലീപ് ആയിരുന്നു.\nഅതേസമയം കൈനിറയെ ചിത്രങ്ങളുമായിട്ടാണ് ദിലീപ് മുന്നേറികൊണ്ടിരിക്കുന്നത്. ഓര്‍ഡിനറി എന്ന ഹിറ്റ് ചിത്രത്തിലൂടെ ശ്രദ്ധേയനായ സുഗീത് ഒരുക്കുന്ന മൈ സാന്റയാണ് ദിലീപിന്റെതായി അണിയറയില് ഒരുങ്ങുന്ന ചിത്രം. സിനിമ ക്രിസ്മസ് റിലീസായിട്ടാണ് തിയ്യേറ്ററുകളിലേക്ക് എത്തുന്നത്. അതേസമയം എസ് എല് പുരം ജയസൂര്യ സംവിധാനം ചെയ്ത ദിലീപ് ചിത്രം ജാക്ക് ഡാനിയേല് നവംബറിലാണ് തിയ്യേറ്ററുകളിലേക്ക് എത്തുന്നത്.\nമോഹന്‍ലാലിനും മമ്മൂട്ടിക്കും പിന്നാലെയായി ദിലീപിനൊപ്പം പ്രവര്‍ത്തിക്കുകയാണ് പീറ്റര് ഹെയ്ന്. ജാക്ക് ആന്‍ഡ് ഡാനിയലിന് ആക്ഷനൊരുക്കുന്നത് പീറ്റര് ഹെയ്‌നാണ്. പുതിയ ചിത്രം കൂടി പുറത്തുവന്നതോടെ ആരാധകരും ആവേശത്തിലാണ്.\nRelated Topics:Dileep, Featured, kaavya madhavan


മുന് കേന്ദ്രമന്ത്രി ജയ്‌സിങ്‌റാവു ഗെയ്ക്‌വാദ് ബിജെപി വിട്ടു; പ്രവര്‍ത്തിക്കാന് അവസരം നല്‍കുന്നില്ലെന്ന് ആരോപണം - Keralabhooshanam Daily മുന് കേന്ദ്രമന്ത്രി ജയ്‌സിങ്‌റാവു ഗെയ്ക്‌വാദ് ബിജെപി വിട്ടു; പ്രവര്‍ത്തിക്കാന് അവസരം നല്‍കുന്നില്ലെന്ന് ആരോപണം\nHome/NEWS/LATEST/മുന് കേന്ദ്രമന്ത്രി ജയ്‌സിങ്‌റാവു ഗെയ്ക്‌വാദ് ബിജെപി വിട്ടു; പ്രവര്‍ത്തിക്കാന് അവസരം നല്‍കുന്നില്ലെന്ന് ആരോപണം\nമുന് കേന്ദ്രമന്ത്രി ജയ്‌സിങ്‌റാവു ഗെയ്ക്‌വാദ് ബിജെപി വിട്ടു; പ്രവര്‍ത്തിക്കാന് അവസരം നല്‍കുന്നില്ലെന്ന് ആരോപണം\nന്യൂസ് ഡെസ്ക് Send an email November 17, 2020\nമുംബൈ: ഏക്‌നാഥ് ഖഡ്‌സെക്ക് പിന്നാലെ മഹാരാഷ്ട്രയില് മറ്റൊരു മുതിര്‍ന്ന നേതാവ് കൂടി ബിജെപി വിട്ടു. മുന് കേന്ദ്രമന്ത്രിയായ ജെയ്‌സിങ്‌റാവു ഗെയ്ക്‌വാദ് പാട്ടീലാണ് ഇന്ന് പാര്‍ട്ടിയില് നിന്ന് രാജിവച്ചത്. മഹാരാഷ്ട്ര ബി.ജെ.പി.പ്രസിഡന്റ് ചന്ദ്രകാന്ത് പാട്ടിലിന് ചൊവ്വാഴ്ച രാവിലെ തന്റെ രാജിക്കത്ത് അദ്ദേഹം അയച്ചു.\nപാര്‍ട്ടിക്ക് വേണ്ടി പ്രവര്‍ത്തിക്കാന് ഞാന് തയ്യാറാണ്, എന്നാല് പാര്‍ട്ടി അതിനുളള അവസരം എനിക്ക് നല്‍കുന്നില്ല. അതുകൊണ്ട് ഞാന് രാജിവെക്കുന്നു.’ ജെയ്‌സിങ് റാവു വാര്‍ത്താ ഏജന്‍സിയായ പി.ടി.ഐ.യോട് പറഞ്ഞു. പത്ത് വര്‍ഷത്തോളമായി പാര്‍ട്ടിനേതൃത്വം തന്നെ അവഗണിക്കുകയാണെന്നും അദ്ദേഹം പറഞ്ഞു.\n‘എംഎല്‍എയോ എംപിയോ ആകാന് എനിക്ക് താല്പര്യമില്ല. പാര്‍ട്ടിയെ ശക്തിപ്പെടുത്തുന്നതിനായി പ്രവര്‍ത്തിക്കാനാണ് ഞാന് ആഗ്രഹിക്കുന്നത്. കഴിഞ്ഞ 10 വര്‍ഷമായി അത്തരത്തിലൊരു ഉത്തരവാദിത്വം എനിക്ക് നല്‍കാനാണ് ഞാന് ആവശ്യപ്പെട്ടിരുന്നത്. എന്നാല് പാര്‍ട്ടി എനിക്ക് അവസരം നല്‍കിയില്ല. സംസ്ഥാനത്ത് പാര്‍ട്ടിയെ വളര്‍ത്താന് പ്രയത്‌നിച്ചവരെ പാര്‍ട്ടിക്ക് ആവശ്യമില്ല’ ജെയ്‌സിങ് പറഞ്ഞു.\nഅതേ സമയം ഗെയ്ക്‌വാദ് പാട്ടീലിന്റെ രാജിയില് പ്രതികരിക്കാന് ബിജെപി സംസ്ഥാന അധ്യക്ഷന് ചന്ദ്രകാന്ത് പാട്ടീല് തയ്യാറായില്ല.\nbjp mumbai patel\nരാമായണവും മഹാഭാരതവും കേട്ട് വളര്‍ന്ന ഒരു ബാല്യം ഒബാമയ്ക്കും ഉണ്ടായിരുന്നു\nരഹന ഫാത്തിമയുമായി പൊലീസിന്റെ തെളിവെടുപ്പ്; ടാബ് പിടിച്ചെടുത്തു\nസെഫിയ്ക്ക് ജീവപര്യന്തത്തിനൊപ്പം7വര്‍ഷം തടവും,ഫാ.തോമസ് കോട്ടൂരിന് ഇരട്ടജീവപര്യന്തം; അഭയ കേസ് വിധിയുടെ വിശദാംശങ്ങളിങ്ങനെ


ഹൈഡ്രജൻ റിയാക്ഷൻ നടന്നാൽ എന്താ സംഭവിക്കുക ? - Boolokam\nHome Science ഹൈഡ്രജൻ റിയാക്ഷൻ നടന്നാൽ എന്താ സംഭവിക്കുക ?\nചില ആളുകൾ പറഞ്ഞു കേട്ടിട്ടുണ്ട്.. ‘ പച്ചവെള്ളം ഉപയോഗിച്ച് വാഹനം ഓടിക്കുന്ന കാര്യം ‘\nവെള്ളം ഉണ്ടായിരിക്കുന്നത് ഓക്സിജനും, ഹൈഡ്രജനും ചേർന്നാണല്ലോ. അപ്പോൾ വെള്ളം വിഘടിപ്പിച്ചു ഓക്സിജനും ഹൈഡ്രജനും ആക്കം. അതിലെ ഹൈഡ്രജൻ റിയാക്ഷൻ നടത്തിയാൽ ധാരാളം എനർജി കിട്ടും. അങ്ങനെ വാഹനം ഓടിക്കാം. എന്ന്. ശരിയാണ്.. വെള്ളത്തെ നമുക്ക് എളുപ്പം അതായത് വെള്ളത്തിൽ കറന്റ് കടത്തി വിട്ടാൽ ഓക്സിജനും, ഹൈഡ്രജനും ആക്കി വേർതിരിക്കാം. ഇലക്ട്രോളിസിസ്.\nപക്ഷെ.. ഹൈഡ്രജൻ റിയാക്ഷൻ നടത്തിയാൽ എന്താ ഉണ്ടാവുക ?\nകെമിക്കൽ റിയാക്ഷൻ ആണെങ്കിൽ ഹൈഡ്രജനും, വായുവിലെ ഓക്സിജനും ചേർന്ന് കത്തി വെള്ളവും, അൽപ്പം എനർജിയും ഉണ്ടാവും. ഇവിടെ ബ്ളാക് ആൻഡ് വൈഡ് ഫോട്ടോയിലെപ്പോലെ. ഇത്1936 May6നു ഉണ്ടായ ഹൈഡ്രജൻ നിറച്ചിരുന്ന passenger airship അപകടം ആണ്.അതിലെ ഹൈഡ്രജൻ വായുവിലെ ഓക്സിജനുമായി കെമിക്കൽ റിയാക്ഷൻ നടന്നു ( കത്തി ) വെള്ളവും, ഊർജവും ആയി മാറി. 2H2 + O2 → 2H2O (വെള്ളം) + ഊർജം.ഇവിടെ ധാരാളം ഊർജം ഒന്നും ഉണ്ടാവുന്നില്ല. ഒരൽപ്പം മാത്രം.\nഎന്നാൽ ഹൈഡ്രജൻ കെമിക്കൽ റിയാക്ഷന് പകരം ന്യുക്ലിയർ റിയാക്ഷൻ നടന്നാലോ ?\nഅതാണ് സൂര്യനിൽ നടക്കുന്നത്. ഫ്യൂഷൻ റിയാക്ഷൻ.ഇവിടെ ഹൈഡ്രജൻ ആറ്റംസ് ചേർന്ന് ഹീലിയം ആറ്റം ഉണ്ടായി. ഉണ്ടായ ഹീലിയത്തിന്റെ മാസ്സിൽ വന്ന കുറവ് E = mc2 എന്ന തോതിൽ ഊർജം ആയി മാറി !എന്നാൽ കെമിക്കൽ റിയാക്ഷൻ നടന്നപ്പോൾ ഹൈഡ്രജനും, ആറ്റവും, ഓക്സിജൻ ആറ്റവും മറ്റു ആറ്റങ്ങളായി മാറിയില്ല. പകരം അവ തമ്മിൽ താൽക്കാലികമായ ഒരു ബന്ധനത്തിൽ ആയി എന്ന് മാത്രം. അപ്പോൾ ആളുകൾ പറയുന്നപോലെ ബൈക്കിൽ വേളം ഒഴിച്ച് ന്യുക്ലിയർ റിയാക്ഷൻ നടത്തി ധാരാളം എനർജി ഉണ്ടാക്കി ഓടിച്ചുകൂടെ ?പറ്റും.. പക്ഷെ ഹൈഡ്രജൻ ന്യുക്ലിയർ റിയാക്ഷൻ നടത്തണമെങ്കിൽ ഭീമമായ മർദം വേണം. അതിനു വലിയ സെറ്റപ്പ് വേണം. അല്ലാതെ അത്ര മർദം നമുക്ക് ഉണ്ടാക്കുവാൻ സാധിക്കില്ല.\nചൈന കൃത്രിമ സൂര്യനെ നിർമിച്ചു എന്നൊക്കെ കേട്ടിട്ടില്ലേ ? അത് ഇതുപോലത്തെ ഒരു ന്യുക്ളിയാർ ഫ്യൂഷൻ സെറ്റപ്പ് ആണ് !പക്ഷെ.. പെട്രോൾ കത്തുന്നതുന്നതും, വിളക്കെണ്ണ കത്തുന്നതും, പടക്കം പൊട്ടുന്നതും ഒക്കെ കെമിക്കൽ റിയാക്ഷൻ ആണ്.ഭീമമായ ഊർജ്ജമൊന്നും അവിടെ ഉണ്ടാവുന്നില്ല.\nPrevious articleചെറിയ പ്രായത്തില് തന്നെ ശരീരത്തിന്റെ ഒരു ഭാഗം നഷ്ടപ്പെട്ടിട്ടും എവറസ്റ്റ് കീഴടക്കിയ മിടുക്കി\nNext articleമമ്മൂട്ടിയില് അങ്ങനെയൊരു തുറന്നുവിടലല്ല , എന്നാൽ അതിസുന്ദരമായൊരു അഴിച്ചുവിടലാണ് മോഹന്‍ലാൽ


കൊറോണ വൈറസ് മാരകമല്ല, കേന്ദ്രം ആശങ്കയകറ്റണം: രാഹുൽ ഗാന്ധി-Coronavirus not deadly, Centre must allay fears over it: Rahul Gandhi\nCoronavirus Not Deadly Centre Must Allay Fears Over It Rahul Gandhi\nലോക്ക്ഡൗണ് എന്നാൽ സ്വിച്ച് ഓഫ് ചെയ്യുകയും ഓൺ ചെയ്യുകയും പോലല്ല. ഇതിന് മനശാസ്ത്രപരമായ ഒരു മാറ്റം ആവശ്യമാണ്\nMay 08, 2020 02:09:23 pm\nന്യൂഡൽഹി: കൊറോണ ഒരു മാരകമായ വൈറസ് അല്ലെന്നും, രാജ്യവ്യാപകമായ ലോക്ക്ഡൗണ് നടപടികളുടെ ഭാഗമായി ജനങ്ങൾക്കിടയിൽ രോഗത്തെ കുറിച്ചുള്ള ആശങ്കകൾ അകറ്റാനുള്ള ശ്രമങ്ങളും സർക്കാരിന്റെ ഭാഗത്തു നിന്നും ഉണ്ടാകണമെന്നും കോൺഗ്രസ് നേതാവും വയനാട് എംപിയുമായ രാഹുൽ ഗാന്ധി.\nപാർട്ടിയുടെ ആഭ്യന്തര സമിതി നടത്തിയ നിരീക്ഷണങ്ങളെക്കുറിച്ച് വീഡിയോ കോൺഫറൻസ് വഴി മാധ്യമപ്രവർത്തകരോട് സംസാരിക്കുകയായിരുന്നു രാഹുൽ ഗാന്ധി. “ലോക്ക്ഡൗണ് എന്നാൽ സ്വിച്ച് ഓഫ് ചെയ്യുകയും ഓൺ ചെയ്യുകയും പോലല്ല. ഇതിന് മനശാസ്ത്രപരമായ ഒരു മാറ്റം ആവശ്യമാണ്,” രാഹുൽ ഗാന്ധി പറഞ്ഞു.\n“ചില വിഭാഗങ്ങളിൽ ഉള്ളവർക്ക് ഈ രോഗം അപകടകരമാണ്. വൃദ്ധർക്കും പ്രമേഹം, രക്തസമ്മര്‍ദ്ദം തുടങ്ങിയവ ഉള്ളവര്‍ക്കും അപകടകരമാണ്. അല്ലാത്തവര്‍ക്ക് ഇത് അപകടകരമായ രോഗമല്ല. അതിനാല് നാം ജനങ്ങളുടെ മനസ്സില് ഒരു മാറ്റം വരുത്തണം. നിലവില്, ആളുകള് വളരെ ഭയപ്പെടുന്നുണ്ട്. സര്‍ക്കാര് ലോക്ക്ഡൗണ് തുറക്കാന് ആഗ്രഹിക്കുന്നുവെങ്കില്, ഭീതി ഒഴിവാക്കി ജനങ്ങളില് ആത്മവിശ്വാസം വളര്‍ത്തണം,” രാഹുൽ ഗാന്ധി കൂട്ടിച്ചേർത്തു.\nRead More: ആർഎസ്എസ് നിയന്ത്രണത്തിലുള്ള ക്ഷേത്രത്തിൽ ലോക്ക്‌ഡൗണ് ലംഘിച്ച് ഭാഗവതപാരായണം; ബിജെപി നേതാക്കൾ അറസ്റ്റിൽ\nവൈറസ് മഹാമാരിയെ കുറിച്ചും തുടർന്നുള്ള പ്രത്യാഘാതങ്ങളെക്കുറിച്ചും വിദഗ്ധരുമായി നിരന്തരം ചർച്ച നടത്തുന്ന രാഹുൽ ഗാന്ധി,“ ഇതര സംസ്ഥാന തൊഴിലാളികളുടെ പ്രശ്നങ്ങൾ കുറയ്ക്കേണ്ടതിന്റെ” ആവശ്യകതയും ഉയർത്തിക്കാട്ടി.\n“നിങ്ങൾ ദിവസവേതനക്കാരാണെങ്കിൽ, നിങ്ങൾക്ക് ഒന്നും ചെയ്യാൻ ഇല്ല, എന്നാൽ സർക്കാർ അവർക്ക് സഹായം നൽകണം. ഇതര സംസ്ഥാന തൊഴിലാളികളെ കുറിച്ച് കുറിച്ച് സംസ്ഥാനങ്ങൾ തമ്മിൽ സഹാനുഭൂതിയോടെയുള്ള ചർച്ചകൾ നടത്തേണ്ടതാണ്. കേന്ദ്രം അതിന് മേൽനോട്ടം വഹിക്കണം. പ്രശ്നങ്ങൾ കുറയ്ക്കണം, ”അദ്ദേഹം മാധ്യമപ്രവർത്തകരോട് പറഞ്ഞു.\nലോക്ക്ഡൗണിനു ശേഷമുള്ള പദ്ധതികളില് സര്‍ക്കാര് സുതാര്യത വരുത്തേണ്ടതുണ്ടെന്ന് രാഹുല് ഗാന്ധി പറഞ്ഞു. ”ലോക്ക് ഡൗണ് കഴിഞ്ഞുള്ള തുറക്കല് നടപടികള് സര്‍ക്കാര് സുതാര്യമായിരിക്കണം. എപ്പോള് പൂര്‍ണ്ണമായി തുറക്കും, എന്താണ് മാനദണ്ഡം എന്നിവ ജനം മനസ്സിലാക്കേണ്ടതുണ്ട്. സര്‍ക്കാര് മാനദണ്ഡങ്ങള് വ്യക്തമാക്കണം.”\n“ലോക്ക്ഡൗണ് കാരണം ദുരിതമനുഭവിക്കുന്ന ആളുകള്‍ക്ക് പിന്തുണ നല്‍കാതെ നമുക്കിങ്ങനെ തുടരാനാവില്ല. സ്വിച്ചിടുന്നതു പോലെ കാര്യങ്ങളാവാൻ ലോക്ക് ഡൗൺ താക്കോലല്ല. ഒരു പാട് കാര്യങ്ങൾ ആലോചിക്കേണ്ടതുണ്ട്. ലോക്ക്ഡൗണ് മാനസിക പ്രയാസങ്ങളും ഉണ്ടാക്കും. സ്വിച്ചിടുന്നതും ഓഫാക്കുന്നതുപോലെയുമല്ല കാര്യങ്ങളെന്ന് സർക്കാരും മനസ്സിലാക്കേണ്ടതുണ്ട്.” അദ്ദേഹം കൂട്ടിച്ചേര്‍ത്തു.\nRead in English: Coronavirus not deadly, Centre must allay fears over it: Rahul Gandhi


mentally unwell man beaten, 'നീ മുഹമ്മദാണോ?' മാനസിക നില തെറ്റിയ വൃദ്ധന് മർദ്ദനം; പിന്നീട് മരിച്ച നിലയിൽ കണ്ടെത്തി, ബിജെപി നേതാവിന്റെ ഭർത്താവിനെതിരെ കേസ് - mentally unwell man beaten and asked to show aadhaar and later found dead - Samayam Malayalam\nmentally unwell man beaten and asked to show aadhaar and later found dead\n'നീ മുഹമ്മദാണോ?' മാനസിക നില തെറ്റിയ വൃദ്ധന് മർദ്ദനം; പിന്നീട് മരിച്ച നിലയിൽ കണ്ടെത്തി, ബിജെപി നേതാവിന്റെ ഭർത്താവിനെതിരെ കേസ്\nGokul Murali | Samayam Malayalam | Updated: May 21, 2022, 5:21 PM\nആധാർ കാർഡ് കാണിക്കാൻ ആവശ്യപ്പെട്ടായിരുന്നു മർദ്ദനം. ആക്രമണത്തിൻ്റെ ദൃശ്യങ്ങൾ സമൂഹമാധ്യമങ്ങളിൽ വൈറലായിരുന്നു. ബിജെപി നേതാവിൻ്റെ ഭർത്താവായ ദിനേശ് കുഷ്‌വഹയാണ് വയോധികനെ മർദിക്കുന്നത്\nവൃദ്ധന് മർദ്ദനമേൽക്കുന്നു (Pic: Screengrab)\nആധാർ കാർഡ് കാണിക്കാൻ ആവശ്യപ്പെട്ടായിരുന്നു മർദ്ദനം\nആക്രമണത്തിൻ്റെ ദൃശ്യങ്ങൾ സമൂഹമാധ്യമങ്ങളിൽ വൈറലായിരുന്നു\nബിജെപി നേതാവിൻ്റെ ഭർത്താവായ ദിനേശ് കുഷ്‌വഹയാണ് വയോധികനെ മർദിക്കുന്നത്\nഭോപ്പാൽ: മതം ചോദിച്ച് മാനസിക നില തെറ്റിയ വൃദ്ധന് കടുത്ത മർദ്ദനം. മധ്യപ്രദേശിലെ നീമുച്ച് ജില്ലയിലെ മാനസ പ്രദേശത്താണ് ഇത്തരത്തിൽ ദാരണമായ സംഭവമുണ്ടായിരിക്കുന്നത്. മാനസിക നില തെറ്റിയ 65കാരനായ വൃദ്ധന് നേരെയാണ് ആക്രമണമുണ്ടായത്. ഇയാളുടെ മൃതദേഹം പിന്നീട് പോലീസ് കണ്ടെടുക്കുകയും ചെയ്തു.\nഇദ്ദേഹത്തെ മർദ്ദിക്കുന്നതിന്റെ ചിത്രങ്ങൾ സമൂഹമാധ്യമങ്ങളി‍ൽ വ്യാപകമായി പ്രചരിച്ചിരുന്നു. ഇതുവഴിയാണ് ഇയാളെ തിരിച്ചറിയാൻ സാധിച്ചത്. രത്‌ലാം ജില്ലയിലെ സാർസി സ്വദേശിയായ ഭൻവർലാൽ ജെയിൻ ആണ് മരിച്ചത്. സംഭവത്തിൽ പോലീസ് കൊലക്കുറ്റം ചുമത്തി കേസെടുത്തിട്ടുണ്ട്.\nഭൻവർലാലിനെ ബിജെപി നേതാവിന്റെ ഭർത്താവ് മർദിക്കുന്ന വീഡിയോ പുറത്തുവന്നതിന് പിന്നാലെയാണ് പോലീസ് നടപടിയുണ്ടായിരിക്കുന്നത്.\n“വ്യാഴാഴ്‌ചയാണ് ഇയാളുടെ മൃതദേഹം ഞങ്ങൾ കണ്ടെത്തിയത്. ഇയാളുടെ ചിത്രങ്ങൾ സോഷ്യൽ മീഡിയയിൽ പ്രചരിച്ചതോടെ രത്‌ലാമിൽ നിന്നുള്ള കുടുംബാംഗങ്ങൾ അദ്ദേഹത്തെ ഭൻവർലാൽ ജെയിൻ ആണെന്ന് തിരിച്ചറിഞ്ഞു,” മൻസ പോലീസ് സ്റ്റേഷൻ ഹൗസ് ഓഫീസർ കെ എൽ ദാംഗി പറഞ്ഞു.\nഭൻവർലാൽ ജെയിൻ ഭിന്നശേഷിക്കാരനും ഓർമ്മ സംബന്ധമായ പ്രശ്നങ്ങൾ ഉള്ളയാളാണെന്നും കുടുംബാംഗങ്ങളെ ഉദ്ധരിച്ച് പോലീസ് വ്യക്തമാക്കി.\nവെള്ളിയാഴ്ച, മൃതദേഹം മരിച്ചയാളുടെ ബന്ധുക്കൾക്ക് കൈമാറിയിരുന്നു. ഒരു പ്രത്യേക മതത്തിൽപ്പെട്ടയാളാണെന്ന് സംശയിച്ച് ഒരാൾ ഭൻവർലാൽ ജെയിനിനെ മർദിക്കുന്ന വീഡിയോ സോഷ്യൽ മീഡിയയിൽ വൈറലായിരുന്നു.\nവീഡിയോയിൽ ചുവന്ന ഷർട്ടിട്ട ഒരാൾ വൃദ്ധനെ തല്ലുന്നതും "നിന്റെ പേര് മൊഹമ്മദാണോ? ആധാർ കാർഡ് കാണിക്കൂ" എന്ന് ചോദിക്കുന്നതും കാണാം. ഒപ്പമുണ്ടായിരുന്ന യുവതിയോടും ഇയാൾ ആധാർ കാർഡ് ആവശ്യപ്പെടുന്നതും വീഡിയോയിൽ കാണാം.\nബിജെപി നേതാവിന്റെ ഭർത്താവായ ദിനേശ് കുഷ്‌വഹയാണ് വയോധികനെ മർദിക്കുന്ന രംഗങ്ങളാണ് വീഡിയോയിലുണ്ടായിരുന്നത് എന്ന് പിന്നീട് കണ്ടെത്തി. വീഡിയോ പുറത്തുവന്നതോടെ ഇദ്ദേഹത്തിന്റെ കുടുംബം പോലീസിനെ സമീപിക്കുകയും ചെയ്യുകയായിരുന്നു.\n“പ്രതിക്കെതിരെ സെക്ഷൻ 302, 304/2 എന്നിവ പ്രകാരം കേസെടുത്തതായി എസ്എച്ച്ഒ കെ എൽ ഡാംഗി പറയുന്നു.\nസംഭവത്തിൽ കൂടുതൽ ആളുകൾ ഉൾപ്പെടുന്നുണ്ടോ എന്ന് അന്വേഷിക്കുന്നതായും ഇതിനായി പ്രദേശത്തെ സിസിടിവി ദൃശ്യങ്ങൾ പിരിശോധിക്കുമെന്നും അധികൃതർ വ്യക്തമാക്കിയിട്ടുണ്ട്.\nAlso Read : ദളിത് സ്ത്രീ ഉണ്ടാക്കിയ ഭക്ഷണം വേണ്ടെന്ന് കുട്ടികൾ; അതേ ഭക്ഷണം കഴിക്കാൻ സ്കൂളിലെത്തി ജില്ലാ കളക്ടർ\nസംഭവത്തിൽ സംസ്ഥാനം ഭരിക്കുന്ന ബിജെപി സർക്കാരിനെതിരെ കടുത്ത ഭാഷയിലുള്ള വിമർശനവുമായി കോൺഗ്രസും എത്തിയിട്ടുണ്ട്.\nഎന്നാൽ, സംഭവം ദൗർഭാഗ്യകരമാണെന്നും കേസിലെ പ്രതി പ്രതി തന്നെയാണെന്നും ഇതിൽ രാഷ്ട്രീയമൊന്നുമില്ലെന്നും ബിജെപി നേതാവായ രജ്‌നീഷ് അഗർവാൾ പ്രതികരിച്ചു. ഇത്തരത്തിലുള്ള കാര്യങ്ങൾ ചെയ്യുന്നവരോട് സർക്കാർ ഒരിക്കലും ദയകാണിക്കില്ലെന്നും അദ്ദേഹം പറഞ്ഞു.\nആര്‍ട്ടിക്കിള് ഷോദളിത് സ്ത്രീ ഉണ്ടാക്കിയ ഭക്ഷണം വേണ്ടെന്ന് കുട്ടികൾ; അതേ ഭക്ഷണം കഴിക്കാൻ സ്കൂളിലെത്തി ജില്ലാ കളക്ടർ\nWeb Title : mentally unwell man beaten and asked to show aadhaar and later found dead\nകൊല്ലം ടൂറിന് മുമ്പ് ബസിന് മുകളില് പൂത്തിരി കത്തിച്ച് ആഘോഷം; ഞൊടിയിടയില് തീപടര്‍ന്നു


തൃശൂർ പുതുക്കാട് ജനങ്ങൾ ആശങ്കയിൽ; വെള്ളത്തിന് കറുപ്പ് നിറം, പുഴയിൽ ഫിനോളിന്റെ അംശം | Thrissur Local News: Black colour in water - Malayalam Oneindia\nUpdated: Tue, Jun 19, 2018, 15:46 [IST]\nതൃശൂര്: ആശ്വാസവും ആശങ്കയും ഒരുപോലെ 'നിറച്ച്' മണലി പുഴ ഒഴുകുന്നു. പുഴയുടെ ഒരു കരയിലുള്ളവര്‍ക്ക് ആശ്വാസ വാര്‍ത്ത നല്‍കുമ്പോള് മറു തീരത്ത് ആശങ്കയുടെ 'ചുഴി'കളാണ് പുഴയില്. പീച്ചി ഡാമില് നിന്നുവരുന്ന മണലി പുഴയും ചിമ്മിനി ഡാമില് നിന്നു വരുന്ന കരുവന്നൂര് പുഴയും കരവന്നൂരില് വെച്ച് ഒന്നായി മണലി പുഴയായി ഒഴുകുന്നത്. പുഴയില് നിരവധി ശുദ്ധജല പദ്ധതികളുണ്ട്.\nമണലിപുഴയിലെ പുതുക്കാട് ഭാഗത്തെ വെള്ളത്തിന്‍െ്‌റ കറുത്ത നിറവും ദുര്‍ഗന്ധവും നാട്ടുകാരില് ആശങ്ക ജനിപ്പിക്കുന്നു. മഴ ശക്തമായതോടെയാണ് തലോര് കായല് തോടിലൂടെ മലിനജലം ഒഴുകി കാച്ചകടവിലേക്കെത്തുന്നത്. തലോര് കായല് ഉള്‍പ്പെടുന്ന ദേശീയപാതയോരത്തെ പാടങ്ങളില് നിന്നുള്ള ചാലുകളിലൂടെയാണ് വെള്ളം ഒഴുകിയെത്തുന്നത്.\nപാടത്തേക്ക് വലിച്ചെറിയുന്ന മാംസാവശിഷ്ടങ്ങളും ദേശീയപാതയോരത്ത് പ്രവര്‍ത്തിക്കുന്ന വര്‍ക്ക് ഷോപ്പുകളിലെ രാസമാലിന്യങ്ങളുമാണ് പുഴയില് എത്തുന്നതെന്ന് നാട്ടുകാരുടെ ആരോപണം. കഴിഞ്ഞ വര്‍ഷവും ഇതേ സമയത്ത് ഇത്തരത്തില് നിറവ്യത്യാസമുള്ള വെള്ളം പുഴയിലേക്ക് ഒഴുകിയെത്തിയിരുന്നു. നാട്ടുകാരുടെ പരാതിയെ തുടര്‍ന്ന് അന്ന് അധികൃതര് പുഴയിലെ വെള്ളം പരിശോധനക്ക് എടുത്തിരുന്നു.\nപാടത്തുള്ള ചണ്ടിയും പുല്ലും ചീഞ്ഞതിന്റെ അഴുക്കുവെള്ളമാണ് പുഴയിലേക്ക് എത്തുന്നതെന്നാണ് ആരോഗ്യവകുപ്പിന്റെ കണ്ടെത്തല്. വെള്ളത്തിന് നിറവ്യത്യാസം ഉണ്ടെങ്കിലും ആശങ്കപെടേണ്ടതില്ലെന്നാണ് അധികൃതരുടെ നിലപാട്. പാടത്ത് തള്ളിയ രാസമാലിന്യമുള്‍പ്പടെയുള്ള മാലിന്യങ്ങള് മഴ ശക്തമാകുന്നതോടെ പുഴയിലേക്ക് ഒഴുകിയെത്തുകയാണെന്നും ശാസ്ത്രീയമായ പരിശോധന നടത്തി പ്രശ്‌നത്തിന് പരിഹാരം കാണണമെന്നും നാട്ടുകാര് പറയുന്നു. നിറവ്യത്യാസമുള്ള വെള്ളം കലരുന്ന കാച്ചകടവില് ഇറങ്ങുന്നവര്‍ക്ക് ചൊറിച്ചല് അനുഭവപ്പെടുന്നതായി നാട്ടുകാര് പറഞ്ഞു.\nപുതുക്കാട് മേഖലയില് ആശങ്കയാണെങ്കില് വഴുക്കുമ്പാറയില് സ്ഥിതി നേരെ തിരിച്ചാണ്. ഇവിടെ നിന്ന് ആശ്വാസത്തിന്‍െ്‌റ വാര്‍ത്തകളാണ് പുറത്ത് വരുന്നത്. വഴുക്കുമ്പാറയില് ഫിനോള് കയറ്റിയ ടാങ്കര്‍ലോറി മറിഞ്ഞതിനെത്തുടര്‍ന്ന് പുഴയില് ഫിനോളിന്‍െ്‌റ അംശം കണ്ടെത്തിയിരുന്നു. ഇതേ തുടര്‍ന്ന് പുഴയില് നിന്നുള്ള ജലവിതരണം താല്‍കാലികമായി നിര്‍ത്തിയിരുന്നു. എന്നാല് സാമ്പിള് പരിശോധനയില് വെള്ളം സുരക്ഷിതമാണെന്ന് കണ്ടെത്തി. ഇതേ തുടര്‍ന്ന് ഫിനോളിന്റെ അംശം കണ്ടെത്തിയതിനെത്തുടര്‍ന്ന് നിര്‍ത്തിവെച്ച മണലിപ്പുഴയില് നിന്നുള്ള ജലവിതരണം ഉടന് പുനരാരംഭിക്കുമെന്ന് അധികൃതര് അറിയിച്ചു.\nകഴിഞ്ഞ മേയ് 31 നാണ് വഴക്കുമ്പാറയില് ടാങ്കര് ലോറി മറിഞ്ഞ്. ഇതേ തുടര്‍ന്ന് വന് തോതില് ഫിനോള് ചോര്‍ന്നു. വഴക്കുമ്പാറയിലെ ജലാശയത്തിലേക്കും, സമീപത്തെ വീടുകളിലേക്കും ഫിനോള് ചോര്‍ന്നൊലിച്ചതിനെ തുടര്‍ന്നാണ് ജില്ലാ ദുരന്ത നിവാരണ അതോറിറ്റിയുടെ നിര്‍ദ്ദേശ പ്രകാരം സംഭവം നടന്ന സ്ഥലത്തെ കിണറുകളില് നിന്നും, ജലാശയത്തില്‍നിന്നും വെള്ളം ഉപയോഗിക്കരുതെന്ന് ജാഗ്രത നിര്‍ദ്ദേശം നല്‍കിയത്. സമീപത്തെ കിണറുകളില്‍നിന്നു, ജലാശയങ്ങളില്‍നിന്നു കുടിവെളളം ഉപയോഗിക്കുന്നതിനുള്ള നിയന്ത്രണം തുടരുന്നുണ്ട്്. പതിനെട്ട് ദിവസമായി ഈമേഖലയിലെ ജലാശയങ്ങളില് നിന്നുള്ള കുടിവെള്ളവിതരണം തടസപ്പെട്ടിരിക്കുകയാണ്.\nവെള്ളത്തിന്റെ അന്തിമ സാമ്പിള് പരിശോധന റിപ്പോര്‍ട്ട് വരുന്നത് വരെ പ്രദേശവാസികള്‍ക്ക് കുടിക്കുന്നതിനും, കുളിക്കുന്നതിനും വെള്ളം പാണഞ്ചേരി പഞ്ചായത്തിന്റെ നേതൃത്വത്തിലാണ് വിതരണം ചെയ്യുന്നത്. അതിനിടെ കഴിഞ്ഞ നാല് ദിവസമുണ്ടായ കനത്ത മഴയില് മണലിപുഴയില് ഫിനോളിന്റെ അംശം ജലസേചന വകുപ്പ് അധികൃതര് നടത്തിയ പരിശോധനയില് കണ്ടെത്തിയതിനെ തുടര്‍ന്ന് പുത്തൂര്, മുളയം പഞ്ചായത്തുകളില് കുടിവെള്ളം വിതരണം ജലസേചന വകുപ്പ് അധികൃതര് നിര്‍ത്തിവെച്ചു. വെള്ളത്തിന്റ സാമ്പിള് പരിശോധനയില് ഫിനോളിന്റെ അംശം പത്തുശതമാനം കലര്‍ന്നതായാണ് വെള്ളിയാഴ്ച നടത്തിയ പരിശോധനയില് കണ്ടെത്തിയത്.\nതൃശൂര് വാട്ടര് അഥോറിറ്റി എക്സിക്യൂട്ടീവ് എഞ്ചിനീയര് ബെന്നിയുടെ നേതൃത്വത്തില് തിങ്കളാഴ്ച വീണ്ടും പരിശോധന നടത്തി. പുഴയിലെ നാലു സ്ഥലങ്ങളില്‍നിന്നു ശേഖരിച്ച വെള്ളത്തിന്റെ സാമ്പിള് പരിശോധനാ റിപ്പോര്‍ട്ട് നെഗറ്റീവ് ആയതിനാല് തിങ്കളാഴ്ച വൈകീട്ട് മുതല് കുടിവെള്ള വിതരണം പുനഃസ്ഥാപിക്കുമെന്ന് ജലസേചന വകുപ്പ് അധികൃതര് അറിയിച്ചു.\nപുഴയിലെ വെള്ളത്തിന്റെ സാമ്പിള് പരിശോധന തുടരുമെന്ന് ജില്ലാ ദുരന്ത നിവാരണ അതോറിറ്റി ഡെപ്യൂട്ടി കലക്ടര് അറിയിച്ചു. മലിനീകരണ നിയന്ത്രണ ബോര്‍ഡും ജലസേചന വകുപ്പും ഹിന്ദുസ്ഥാന് ഓയില് കോര്‍പ്പറേഷനിലെ വിദഗ്ധ സംഘവും നടത്തുന്ന പരിശോധന തുടരുമെന്ന് ഡെപ്യൂട്ടി കലക്ടര് അറിയിച്ചു. പരിസ്ഥിതി ആഘാതത്തെക്കുറിച്ച് പഠിക്കാന് നിയോഗിച്ച വിദഗ്ധ സംഘത്തിന്റെ റിപ്പോര്‍ട്ട് ഉടന് ലഭിക്കുമെന്ന് ഡെപ്യൂട്ടി കലക്ടര് അറിയിച്ചു.\nthrissur തൃശൂര് water pollution ജലം മലിനീകരണം\nThrissur Local News: Black colour in water


'കൃഷ്ണൻകുട്ടി പണി തുടങ്ങി' ചിത്രീകരണം ആരംഭിച്ചു.\n‘കൃഷ്ണൻകുട്ടി പണി തുടങ്ങി’ ചിത്രീകരണം ആരംഭിച്ചു.\nവിഷ്ണു ഉണ്ണികൃഷ്ണൻ സാനിയ ഇയ്യപ്പൻ ടീം ഒന്നിക്കുന്ന കൃഷ്ണൻകുട്ടി പണി തുടങ്ങി എന്ന സൂരജ് ടോം ചിത്രം തൊടുപുഴയിൽ ഇന്ന് ചിത്രീകരണം ആരംഭിച്ചു. ഇഫാർ മീഡിയ റാഫി മതിര അവതരിപ്പിക്കുന്ന ഈ ചിത്രം നിർമ്മിക്കന്നത് പെപ്പർകോൺ സ്റ്റുഡിയോസിൻ്റെ ബാനറിൽ നോബിൾ ജോസാണ് .\nസംഗീതസംവിധായകൻ ആനന്ദ് മധുസൂദനനാണ് ചിത്രത്തിന് തിരക്കഥയൊരുക്കിയിരിക്കുന്നത്. സംഗീതവും ആനന്ദ് മധുസൂദനൻ തന്നെ. ഗാനരചന ഹരി നാരായണൻ. പ്രശസ്ത പ്രൊഡക്ഷൻ കൺട്രോളർ ബാദുഷയാണ് എക്സിക്യൂട്ടീവ് പ്രൊഡ്യൂസർ.\nഛായാഗ്രഹണം ജിത്തു ദാമോദറും, സൗണ്ട് ഡിസൈനിംഗ് ബാഹുബലി, പത്മാവത് എന്നീ ചിത്രങ്ങളുടെ സൗണ്ട് ഡിസൈനറും, നാഷണൽ അവാർഡ് ജേതാവുമായ ജെസ്റ്റിൻ ജോസുമാണ്. എഡിറ്റിംഗ് കിരൺ ദാസ്, പ്രൊഡക്ഷൻ ഡിസൈനർ എം. ബാവ. കോസ്റ്റ്യൂം ഡിസൈൻ ആരതി ഗോപാൽ, മേക്കപ്പ് നജിൽ അഞ്ചൽ, അസോസിയേറ്റ് ഡയറക്ടർ രതീഷ് എസ്, സംഘട്ടന രംഗങ്ങൾ അഷ്‌റഫ് ഗുരുക്കൾ എന്നിവരാണ്.\nചിത്രത്തിന് വേണ്ടി ഒരുക്കിയ ടൈറ്റിൽ അനിമേഷൻ ഇതിനോടകം തന്നെ ഏറെ ശ്രദ്ധിക്കപ്പെട്ടു കഴിഞ്ഞു.


28 November, 2021, 4:05 am by News Desk\nസൂക്ഷ്മ മനോഹരങ്ങളായ പദാവലികൾ കൊണ്ട് ആഴവും, പരപ്പുമുള്ള കവിതകളും, നാനോകഥകളും സമ്മാനിക്കുന്ന ഒരു എഴുത്തുകാരൻ നമുക്കുണ്ട് – സതീഷ് തപസ്യ.\nസാഹിത്യ വഴിയിൽ വ്യതിരിക്തമായൊരു വ്യക്തിത്വം, ഏതെങ്കിലും എഴുത്തു പൊങ്ങച്ചങ്ങളുടെയോ , സാങ്കേതികതകളുടെയോ, പദവി കസർത്തുകളുടെയോ കൂട്ടുകൃഷിയിൽ പെട്ടു പോകാത്തവൻ. തീപിടിച്ച കിടക്കയും, പൊള്ളുന്ന കനൽ ജീവിതവും സ്വന്തമായുള്ള ഒരുവൻ. നീതിബോധത്തിൽ ജ്വലിക്കുകയും തേങ്ങുകയും ചെയ്യുന്ന മനസ്സോടെ നമുക്ക് നേരെ നീട്ടുന്നത് നന്മയുടെ സാഹിത്യസൃഷ്ടികളാണ്…. കലർപ്പില്ലാത്ത ജീവിതത്തിൻറെ തുറസ്സായ തലങ്ങളിൽ നിന്ന് ഉരുവം കൊണ്ടത് ……\nഅരയ്ക്ക് കീഴ്പോട്ട് തളർന്നു കിടക്കുന്ന ഒരു കവിയെപ്പറ്റിയാണ് പറഞ്ഞുവരുന്നത്. നിസ്സഹായതകളെ നിഷ്ക്കരുണം വകഞ്ഞുമാറ്റി ജീവിതത്തിൻറെ പുതിയ ബോധ്യങ്ങളിലേയ്ക്കാണ് ഈ കവി സഞ്ചരിക്കുന്നത്.\nതിരുവനന്തപുരം ജില്ലയിൽ കാട്ടാക്കട എടുരുത്തി ഗ്രാമത്തിലാണ് സതീഷ് താമസിക്കുന്നത്. സതീഷിന് രണ്ടു വയസ്സുള്ളപ്പോൾ അപ്പൻ ഉപേക്ഷിച്ചുപോയി. പത്താം ക്ലാസ്സിൽ പഠിക്കുന്ന കാലത്ത് വീടിൻറെ മുറ്റത്തെ തെങ്ങിൽ കയറിയ സതീഷ് താഴേക്ക് പതിച്ചു. തൊണ്ണൂറിലെ ഒരു സായാഹ്ന മഴയിൽ ജീവിതം തല കുത്തി വീണപ്പോൾ എല്ലാം അവസാനിച്ചുവെന്ന് കരുതി. നട്ടെല്ലിന് ക്ഷതം, നെഞ്ചിനു കീഴ്‌പോട്ടു തളർന്നു ….\nഅനാഥത്വം, ഏകാന്തത, രോഗങ്ങൾ എല്ലാം കവിതയിൽ കടന്നുവരുന്നുണ്ട് . ഈ ആത്മ പീഡകളാവും സതീഷിന്റെ കവിതകളെ വേറിട്ടു നിർത്തുന്നത്. ചുറ്റുപാടുകൾ പൊള്ളിക്കുന്ന ചിത്രങ്ങളായി മുന്നിൽ നിൽക്കുമ്പോൾ മറ്റൊരു വിഷയവും തേടി അലയേണ്ടി വരുന്നില്ല. ഇനി കവി പറയട്ടെ ജീവിതത്തെപ്പറ്റി , കാലത്തെപ്പറ്റി ……\nകവിതയെ എങ്ങനെ കാണുന്നു ?\nകവിത എനിക്ക് അതിജീവനത്തിൻെറ നട വഴിയാണ്. അവിടെനിന്ന് ഞാൻ പ്രതികരിക്കുകയും, പ്രതിഷേധിക്കുകയും ചെയ്യുന്നു\nഅഭയവും അതിജീവനവുമാവുന്നു. കവിതയെന്നെ ജാഗ്രതയുള്ളവനാക്കുന്നു ….\nവളരെ സമ്പന്നമായ വായനക്കാലം? പ്രിയപ്പെട്ട എഴുത്തുകാർ?\nഞാൻ വീണ് ഒരു വർഷം കഴിഞ്ഞപ്പോൾ മുതൽ പുസ്തക വായന തുടങ്ങി. വായന കരുത്തും വഴികാട്ടിയുമായി. വായിച്ച എല്ലാ പുസ്തകങ്ങളും എനിക്ക് പ്രിയപ്പെട്ടതാവുന്നു.\nഎ.അയ്യപ്പൻ , സച്ചിദാനന്ദൻ ,കടമ്മനിട്ട, സുഗതകുമാരി സത്യചന്ദ്രൻ പൊയിൽക്കാവ്\nകിട്ടിയ പുരസ്കാരങ്ങൾ ?\nജയലക്ഷ്മി സാഹിത്യപുരസ്കാരം, പൊൻകുന്നം ജനകീയ വായനശാല ദശവാർഷിക പുരസ്കാരം ,ഗ്രന്ഥപ്പുര കവിതാ പുരസ്കാരം, നാമ്പ് സാഹിത്യ പുരസ്ക്കാരം ,പരസ്പരം മാസികയുടെ വായനക്കൂട്ടം പുരസ്കാരം, പ്രദീപ് മീനാത്തുശ്ശേരി സ്മാരക കവിതാ പുരസ്കാരം, ഇൻഡിവുഡ് ഭാഷാ സാഹിത്യ പുരസ്കാരം\nസൈമൺ ബ്രിട്ടോയുമായുള്ള സൗഹൃദം?\nതിരുവനന്തപുരം മെഡിക്കൽ കോളേജിൽ ഫിസിക്കൽ മെഡിസിൻ ആൻഡ് റിഹാബിലിറ്റേഷൻ സെൻററിൽ വച്ചാണ് സൈമൺ ബ്രിട്ടോയെ പരിചയപ്പെട്ടത്. അന്ന് ബ്രിട്ടോയും ചികിത്സയ്ക്കായി എത്തിയതായിരുന്നു . ബ്രിട്ടോയാണ് വായനയും, എഴുത്തും ആത്മബലം നൽകുന്നതാണെന്ന് പറയുന്നത്. ഈ നിസ്സഹായതയാണ് തൻറെ കരുത്തെന്നും ഈ കരുത്ത് ഉപയോഗിച്ച് സിംഹത്തെ വേട്ടയാടണമെന്നും പറഞ്ഞു.\nമഞ്ഞുപൊഴിയുമ്പോൾ (കവിത – ചിത്രരശ്മി മലപ്പുറം)\nമരിച്ചവർ മരങ്ങൾക്ക് ഹരിതമാകുന്നു. ( നാനോ കഥകൾ – ജനകീയ വായനശാല പൊൻകുന്നം )\nഅതിരുകളിലൂടെ കുഞ്ഞുങ്ങൾ നടക്കുമ്പോൾ(കവിത – ഡിസി കോട്ടയം )\nതൊട്ടാവാടി (ബാലകവിതകൾ – പ്രിന്റ് ഹൗസ് തൃശ്ശൂർ)\nപൂവിനെയും, പ്രണയത്തെയും, വെണ്മയെയും , ജീവിതത്തെയും , മരണത്തെയും ജീവിതത്തിൻറെ പളിത യുക്തികളിലേയ്ക്ക് മിഴി ചൂണ്ടി , വായനക്കാരന്റെ ആത്മസ്ഥലിയെ ഉണർത്തുന്നു. സതീഷിന്റെ പ്രശസ്തമായ ‘ വില്പന’ എന്ന നാനോക്കഥ ഇങ്ങനെയാണ് “അവൾക്ക് വിൽപ്പനയെക്കുറിച്ച് ഒന്നും അറിയില്ല . അതുകൊണ്ടാണ് ഒരു പുരുഷനെയും അവൾക്ക് വിൽക്കാനാവാത്തത്”. ഈ കഥ കച്ചവടത്തിന്റെ നീതി ശാസ്ത്രത്തെ ദയാരഹിതമായി കീറിമുറിച്ച് വെളിപ്പെടുത്തുന്നു. സ്ത്രീയെന്ന ഉപകരണത്തിന്റെ വില്പന സാധ്യതകളെ പ്രയോജനപ്പെടുത്തുന്ന ആഗോള വ്യവസ്ഥയുടെ കപടതകളെയും , ആൺകോയ്മയെയും എത്ര ഒതുക്കത്തോടെ പകർത്തി വച്ചിരിക്കുന്നു.\nഈ കവിജീവിതത്തിനു പുറകിൽ ജാഗ്രതയും , കരുതലുമായ് ഒരാളുണ്ട്. അമ്മ – ടി. കമലമ്മാൾ . ഈ അമ്മയുടെ പ്രാർത്ഥനകളിൽ നിന്നാണ്, വറ്റാത്ത പ്രതീക്ഷകളിൽ നിന്നാണ് ,വറ്റാത്ത പ്രതീക്ഷകളിൽ നിന്നാണ് സതീഷിന്റെ സർഗ്ഗാത്മകത പൂർണമാവുന്നത് …… അതുകൊണ്ടുതന്നെയാണ് അതിജീവന കഥ നമുക്ക് പാഠപുസ്തകമാവുന്നത്.


യൂത്ത് ഐക്കണായി സി കെ വിനീത് | Fanport | Kerala News Malayalam\nHome Football Kerala യൂത്ത് ഐക്കണായി സി കെ വിനീത്\nയൂത്ത് ഐക്കണായി സി കെ വിനീത്\nAugust 2, 2017 - 9:00 AM\nകഴിഞ്ഞ സീസണിലെ മിന്നും പ്രകടനങ്ങൾക്ക് സി കെ വിനീതിനെ തേടി വീണ്ടും പുരസ്കാരം. കേരള സംസ്ഥാന യുവജന കമ്മീഷന്റെ യൂത്ത് ഐക്കൺ അവാർഡുകളിൽ കായിക രംഗത്തെ യൂത്ത് ഐക്കണായാണ് കണ്ണൂരിന്റെ സ്വന്തം സി കെ വിനീതിനെ തിരഞ്ഞെടുത്തത്. ഇന്നലെ തിരുവനന്തപുരത്തു വെച്ചു നടന്ന ചടങ്ങിൽ മന്ത്രി കെ ടി ജലീൽ വിനീതിന് അവാർഡ് സമ്മാനിച്ചു.\nമുൻ കേരളാ യൂത്ത് ഫുട്ബോൾ താരം വരുൺ ചന്ദ്രനും യൂത്ത് ഐക്കൺ അവാർഡുണ്ട്. വ്യവസായ/സംരംഭകത്വ മികവിനാണ് വരുൺ ചന്ദ്രന് അവാർഡ് ലഭിച്ചത്. കോർപ്പറേറ്റ് 360 എന്ന ഐ ടി സംരഭത്തിന്റെ സാരഥിയായ വരുൺ മുൻ കേരളാ താരമാണ്.\nവിവിധ മേഖലകളിലെ യുവ പ്രതിഭകൾക്കായിരുന്നു യൂത്ത് ഐക്കൺ അവാർഡുകൾ നൽകിയത്. സിനിമാ രംഗത്തു നിന്നു നടൻ പ്രിഥ്വിരാജും സാഹിത്യത്തിൽ പി വി ഷാജികുമാറും അവാർഡിനർഹരായി.\nPrevious articleഅഫ്ഗാനിസ്ഥാന് ചരിത്രമുഹൂര്‍ത്തത്തില് പങ്കാളിയാവാന് സിംബാബ്‍വേ\nNext articleചെന്ത്രാപ്പിന്നിയിലെ സൂപ്പർ താരം, അമൽ ദേവ


ലോകത്തിലെ സകലമാന മലയാളികൾ ഒത്തുപിടിച്ചാൽ എയർ ഇന്ത്യ 'എയർ കേരള'യായി കൈയ്യിലിരിക്കും; ട്രോളി സ്വാമി സന്ദീപാനന്ദ ഗിരി - BIGNEWSLIVE | Latest Malayalam News\nകൊച്ചി: കേന്ദ്രസർക്കാരിന്റെ സ്വകാര്യവത്കരണ നയങ്ങളെ പരിഹസിച്ച് സ്വാമി സന്ദീപാനന്ദഗിരി രംഗത്ത്. പൊതുമേഖലാ വിമാനക്കമ്പനിയായ എയർ ഇന്ത്യയെ സ്വകാര്യ മേഖലയ്ക്ക് വിൽക്കുമെന്ന കേന്ദ്ര ധനകാര്യമന്ത്രി നിർമ്മലാ സീതാരാമന്റെ പരാമർശത്തിനു പിന്നാലെയാണ് ട്രോളുമായി സ്വാമി സന്ദീപാനന്ദ ഗിരി രംഗത്തെത്തിയത്. ഫേസ്ബുക്കിലൂടെയാണ് അദ്ദേഹം കേന്ദ്രമന്ത്രിയുടെ പരാമർശത്തെ പരിഹസിച്ചത്. സംഭവം ഇതിനോടകം വൈറലായി കഴിഞ്ഞു.\nലോകത്തിലെ എല്ലാ മലയാളികളും ഒത്തുപിടിച്ചാൽ എയർ ഇന്ത്യ എയർ കേരള ആക്കാമെന്നായിരുന്നു സ്വാമിയുടെ പരിഹാസം. പ്രവാസികൾ ഉൾപ്പെടെ ലോകത്തെ സകലമാന മലയാളികളും ഒത്തുപിടിച്ചാൽ എയർ ഇന്ത്യ, എയർ കേരള എന്ന രൂപത്തിൽ നമ്മുടെ കൈയ്യിലിരിക്കുമെന്ന് സന്ദീപാനന്ദ ഗിരി പറയുന്നു.\nഡൽഹി, മുംബൈ, ഗുജറാത്ത് എയർപോർട്ടിൽ എയർ കേരള ലാന്റ് ആന്റ് ടൈക്കോഫ് ചെയ്യുന്നത് ഒന്നു സങ്കൽപിച്ചു നോക്കൂ എന്ന് അദ്ദേഹം പറയുന്നുണ്ട്. മുണ്ടും സാരിയും ഉടുത്തവർ നമ്മെ സ്വീകരിക്കാൻ വിമാനത്തിനകത്ത് വെൽക്കം ഡ്രിംങ്ക്- ഇളനീരും കോഴിക്കോടൻ ഹലുവയും! ലഞ്ച് – പാരഗൺ ബിരിയാണി ആന്റ് ബീടിഎച്ച് സദ്യ ഡിന്നർ – കോട്ടയം കപ്പ ആന്റ് ഇന്ത്യൻ കോഫീ ഹൗസ് മാതൃകയിൽ, വിജയിപ്പിക്കാം എന്നും സ്വാമി പരിഹസിച്ചുകൊണ്ട് കുറിച്ചു.\nസന്ദീപാനന്ദഗിരിയുടെ ഫേസ്ബുക്ക് പോസ്റ്റിന്റെ പൂർണ്ണ രൂപം:\nകേരളത്തെ സ്‌നേഹിക്കുന്ന ലോകത്തിലെ സകലമാന മലയാളികൾ ഒത്തുപിടിച്ചാൽ എയർ ഇന്ത്യ എയർ കേരള എന്ന രൂപത്തിൽ നമ്മുടെ കയ്യിലിരിക്കും. ഹോ ആലോചിക്കുമ്പോൾ..\nഡൽഹി,മുംബൈ,ഗുജറാത്ത് എയർപോർട്ടിൽ എയർ കേരള ലാൻറ് & ടൈക്കോഫ് ചെയ്യുന്നത് ഒന്നു സങ്കല്പിച്ചു നോക്കൂ. മുണ്ടും സാരിയും ഉടുത്തവർ നമ്മെ സ്വീകരിക്കാൻ വിമാനത്തിനകത്ത് വെൽക്കം ഡ്രിംങ്ക്- ഇളനീരും കോഴിക്കോടൻ ഹലുവയും! ലഞ്ച് – പാരഗൺ ബിരിയാണി& ബീ.ടി.എച്ച് സദ്യ ഡിന്നർ – കോട്ടയം കപ്പ& ഇന്ത്യൻ കോഫി ഹൌസ് മാതൃകയിൽ #വിജയിപ്പിക്കാം മതി മതി ആലോചിക്കാൻ വയ്യ…..\nഫേസ്ബുക്ക് പോസ്റ്റിന് പുറമെ കമന്റ് രൂപേണ അദ്ദേഹം കുറിക്കുന്നത് ഇങ്ങനെ:\nപറയാൻ വിട്ടുപോയി, സംസ്ഥാന വ്യോമയാന മന്ത്രിയായി മേയർ ബ്രോ. ആർക്കും എവിടേയും ടൺകണക്കിനു സ്‌നേഹത്തിൽ പൊതിഞ്ഞ സഹായം എയർകേരള ഉറപ്പാക്കുന്നു. എയർ കേരള പറക്കുന്നു നമ്മുടെ സ്വന്തം ഗൾഫ് രാജ്യങ്ങളിലേക്ക്, മക്കയിലേക്ക് മദീനയിലേക്ക്, ഇസ്രയിലിലേക്ക് റോമിലേക്ക്,കാട്മണ്ഡുവിലേക്ക് ഹോ…. ലോകത്തിലെ എല്ലായിടങ്ങളിൽ നിന്നും ശബരിമലയിലേക്കും ഗുരുവായൂരേക്കും. പൂരം സ്‌പെഷൽ പാക്കേജുവരെ. മഹാനായ അ.ജ.ഖ പറഞ്ഞതു പോലെ നമുക്ക് സ്വപ്നം കാണാം,\nTags: air keralaKeralasandeepananda giri\nമരട് ഫ്‌ളാറ്റുകളുടെ സമീപത്തുള്ളവര്‍ക്ക് തല്‍ക്കാലം വാടക വീട്ടിലേക്ക് മാറി താമസിക്കാം; ചിലവ് സര്‍ക്കാര് വഹിക്കും


/* Jayarajan Vadakkayil */ Education Melady: INCOME TAX 2015-16\nEASY TAX 2016\nTAX RELIEF CALCULATOR 2015-16\nTDS CALCULATOR 2015-16\nആദായ നികുതി സംബന്ധമായ കാര്യങ്ങള് ഏതാനും ഭാഗങ്ങളായി ചുരുക്കി വിവരിക്കാം.\n2015 മാർച്ച് മുതൽ 2016 ഫെബ്രുവരി വരെയുള്ള Pay, DA , HRA , CCA , Special Allowance, Overtime Allowance , 2015 ഏപ്രിൽ ഒന്നിനും 2016 മാർച്ച് 31 നും ഇടയിൽ ലഭിച്ച Festival Allowance, Bonus, DA Arrear, Pay Arrear , Leave Surrender എന്നിവയെല്ലാം ചേര്‍ന്നതാണ് Gross Salary Income.\nആ വർഷം കൊടുത്ത തൊഴിൽ നികുതി കുറയ്ക്കാം. കൂടാതെ ആ വർഷം ലഭിച്ച Entertainment Allowance ഗ്രോസ് സാലറിയിൽ കൂട്ടിയെങ്കില് അത് കുറയ്ക്കാം. ഇത്രയും കുറച്ചാൽ കിട്ടുന്നതാണ് Net Salary Income (Income Chargeable under the head salaries)\nGross Total Income ത്തിൽ നിന്നും Chapter VI-A യിൽ പറയുന്ന അർഹമായ കിഴിവുകൾ കുറച്ചാൽ Taxable Income ലഭിക്കുന്നു. Taxable Income ത്തിനാണ് നാം നിശ്ചിത നിരക്ക് പ്രകാരം ടാക്സ് കണക്കാക്കുന്നത്. Income Tax രേഖകളിലും Form 16 ലും മറ്റും TOTAL INCOME എന്നാണ് Taxable Income ത്തിനു പേര് പറയുന്നത്. Total Income എന്നാൽ നമുക്ക് ആകെ ലഭിച്ച വരുമാനമാണെന്ന് പലപ്പോഴും തെറ്റിദ്ധരിക്കപ്പെടാറുണ്ട്. Total Income എന്നാൽ എല്ലാ കിഴിവുകൾക്കും ശേഷമുള്ള തുകയാണ്.\n3. SLI, GIS, FBS എന്നിവ കിഴിവ് ലഭിക്കും. എന്നാല് GPAIS പറ്റില്ല.\nNational Pension Scheme (NPS) ലേക്ക് Government അല്ലെങ്കില് Employer അടയ്ക്കുന്ന Employer's Contribution 80 CCD(2) പ്രകാരം കിഴിവിന് അര്‍ഹമാണ്. പരമാവധി കിഴിവ് ശമ്പളത്തിന്റെ (Pay+DA) 10 % മാത്രമാണ്.\nജീവനക്കാരൻറെയോ ഭർത്താവ് അല്ലെങ്കിൽ ഭാര്യയുടെയോ മക്കളുടെയോ പേരിൽ അംഗീകൃത ഇൻഷുറൻസ് കമ്പനികളിൽ അടച്ച Health Insurance പ്രീമിയം, പരമാവധി 25,000 രൂപ വരെ കിഴിവ് ലഭിക്കും. ഇതിൽ ഏതെങ്കിലും ഒരാളുടെ പ്രായം 60 വയസ്സ് പൂർത്തിയായെങ്കിൽ പരമാവധി തുക 30,000 ആണ്. ഇത് കൂടാതെ ജീവനക്കാരനോ ഭാര്യയ്ക്കോ മക്കൾക്കോ നടത്തിയ Preventive Health Check up നായി നല്കിയ തുക പരമാവധി 5000 രൂപയും 80D പ്രകാരം കിഴിവിന് അര്‍ഹതയുള്ളതാണ്.ഇവരില് ആരെങ്കിലും 80 വയസ്സ് കഴിഞ്ഞവരാണെങ്കില് അവരുടെ ചികിത്സാചെലവ് 30,000 രൂപ വരെ 80 D പ്രകാരം കിഴിവിന് അര്‍ഹമാണ്. എന്നാല് കുടുംബത്തിനുള്ള ആകെ കിഴിവ് പരമാവധി 30,000 രൂപയാണ്. Senior Citizen ഇല്ലെങ്കില് പരമാവധി 25,000 രൂപ മാത്രം.\nഇത് കൂടാതെ ജീവക്കാരന്റെ മാതാപിതാക്കളുടെ പേരിൽ അടച്ച Health Insurance പ്രീമിയത്തിനു മറ്റൊരു 25,000 കൂടെ ഇളവ് ലഭിക്കും. ഇവരിലൊരാൾ സീനിയർ സിറ്റിസണ് ആണെങ്കിൽ കിഴിവ് പരമാവധി 30,000 വരെ ആവാം.\nമാതാപിതാക്കൾക്ക് നടത്തിയ Preventive Health Check up 5000 രൂപ വരെ 80D പ്രകാരമുള്ള കിഴിവിന് അർഹമാണ്. ഇവരില് ആരെങ്കിലും 80 വയസ്സ് കഴിഞ്ഞവരാണെങ്കില് അവരുടെ ചികിത്സാചെലവ് 30,000 രൂപ വരെ 80 D പ്രകാരം കിഴിവിന് അര്‍ഹമാണ്.ഇവർക്കുള്ള ആകെ കിഴിവ് 30,000 അല്ലെങ്കിൽ 25,000 കവിയാൻ പാടില്ല.\nസാമ്പത്തിക വർഷത്തിലെ ഏതെങ്കിലും കാലത്ത് ജീവനക്കാരന് Disability ഉണ്ടെന്നു Medical Authority സർട്ടിഫൈ ചെയ്തെങ്കിൽ അയാൾക്ക് 75,000 രൂപ കിഴിവ് ലഭിക്കും. 75,000 രൂപ എന്ന നിശ്ചിത തുകയാണ് ഇളവ്. അല്ലാതെ ചെലവഴിച്ച തുകയല്ല. കടുത്ത വൈകല്യം ഉള്ള ആളാണെങ്കിൽ (Above 80 % disability) 1,25,000 രൂപ ഇളവുണ്ട്. 80DD യിലേതു പോലെ തന്നെ ഇവിടെയും സർട്ടിഫിക്കറ്റ് ഹാജരാക്കണം. Disability താല്ക്കാലികമാണെങ്കിൽ പുതിയ സാമ്പത്തിക വർഷം വീണ്ടും പുതിയ സർട്ടിഫിക്കറ്റ് ഹാജരാക്കണം.\nജീവനക്കാരൻ, ഭർത്താവ് അല്ലെങ്കിൽ ഭാര്യ, മക്കൾ, മാതാപിതാക്കൾ, സഹോദരങ്ങൾ എന്നിവരിൽ ആർക്കെങ്കിലും ഉള്ള പ്രത്യേക രോഗങ്ങൾക്കുള്ള ചികിത്സാചെലവ് 80DDB പ്രകാരം കിഴിവ് അനുവദിക്കാം.\nNeurological diseases (dementia , chorea , motor neuron disease , ataxia , parkinson disease etc ) , malignant cancer , aids , chronic renal failure , hemophilia , thalassemia എന്നിവയുടെ ചികിത്സാചെലവുകൾക്കാണ് അർഹതയുള്ളത്. 40,000 രൂപയാണ് പരമാവധി ലഭിക്കാവുന്ന കിഴിവ്. എന്നാൽ രോഗി Senior Citizen (60 വയസ്സിനു മുകളില്) ആണെങ്കിൽ 60,000 രൂപ വരെ കിഴിവ് ലഭിക്കും. 80 വയസ്സ് കഴിഞ്ഞവര്‍ക്ക് പരമാവധി 80,000 രൂപ വരെ കിഴിവ് ലഭിക്കും.അതാത് രോഗങ്ങളില് സ്പെഷ്യലൈസ് ചെയ്ത ഡോക്ടറിൽ നിന്നും Prescription ഹാജരാക്കണം. ഈ Prescription ല് രോഗിയുടെ പേര്, വയസ്സ്, രോഗത്തിന്‍റെ പേര്, സ്പെഷലിസ്റ്റ് ഡോക്ടറുടെ പേര്, അഡ്രസ്സ്, രജിസ്ട്രെഷന് നമ്പര്, യോഗ്യത എന്നിവ ഉണ്ടായിരിക്കണം. ഈ വര്‍ഷം മുതല് ഗവണ്മെന്റ് ആശുപത്രികളിലെ ഡോക്ടര്‍മാര് തന്നെ വേണമെന്ന് നിര്‍ബന്ധമില്ല. Reimburse ചെയ്തെങ്കിൽ അത് കഴിച്ചേ ഇളവ് ലഭിക്കൂ.\nഈ Total Income പത്തിന്റെ ഗുണിതങ്ങളായി റൗണ്ട് ചെയ്യാൻ Section 288A യിൽ പറയുന്നുണ്ട്. എങ്കിലും Circular No -20/ 2015 CBDT Dated 2-12-15 ൽ TDS Quarterly Return (Q4) ഫയൽ ചെയ്യുമ്പോൾ അതിൽ Annexure II ൽ Total Taxable Income (column 346) റൗണ്ട് ചെയ്യാതെ കാണിക്കണമെന്ന് നിർദ്ദേശിക്കുന്നു.\nമുൻവർഷങ്ങളിൽ ലഭിക്കേണ്ട ശമ്പളം,DA തുടങ്ങിയവയിൽ ഏതെങ്കിലും അരിയറായി ഈ വർഷം ലഭിച്ചത് മൂലം ഉണ്ടായ ടാക്സ് വർദ്ധനവിൽ നിന്ന് രക്ഷ നേടാൻ Section 89 (1) നമ്മെ സഹായിക്കും.മുൻവർഷങ്ങളിലേക്കുള്ള ശമ്പളം അതാത് വർഷങ്ങളിലെ വരുമാനത്തോട് കൂട്ടി ടാക്സ് കാണുകയും ഈ വർഷത്തെ വരുമാനത്തിൽ നിന്ന് കുറച്ചു ടാക്സ് കാണുകയും ചെയ്യുന്ന കണക്ക് Form 10E യിൽ ചെയ്ത് നമുക്ക് Tax Relief നേടാം. ഇതിന് സഹായകരമായ സോഫ്റ്റ്‌വെയറുകൾ ലഭ്യമാണ്.\nആകെ അടയ്ക്കേണ്ട ടാക്സ് കണക്കാക്കി അതില് നിന്നും 10E ഫോം വഴി ലഭിച്ച റിലീഫും മുൻമാസങ്ങളിൽ ശമ്പളത്തിൽ നിന്നും TDS അ യി ആകെ കുറച്ച ടാക്സും ആകെ ടാക്സിൽ നിന്നും കുറയ്ക്കുക. ഇതാണ് ഫെബ്രുവരി മാസത്തെ ശമ്പളത്തിൽ നിന്നും കുറയ്ക്കെണ്ടത്.\nIncome Tax Act ന്റെ Section 288B യിൽ അടയ്ക്കേണ്ടതായ ടാക്സ് പത്തിന്റെ ഗുണിതങ്ങളായി റൗണ്ട് ചെയ്യണമെന്ന് പറയുന്നുണ്ടെങ്കിലും ഈ വർഷത്തെ Circular No 20 / 2015 Dated 2-12-2015 CBDT ൽ ഇങ്ങനെ പറയുന്നു. "Employer is advised to quote Total Taxable Income in Annexure II without rounding-off and TDS should be deducted and reported accordingly , ie, without rounding-off TDS also"\nTDS Return ഫയൽ ചെയ്യുന്ന അവസരത്തിൽ RPU വിലെ Annexure II ൽ നമുക്ക് റൌണ്ട് ചെയ്ത Total Income ചേർത്താൻ കഴിയില്ല. Gross Total Income ത്തിൽ നിന്നും deduction കൾ കുറച്ചു കിട്ടുന്ന സംഖ്യ calculate ചെയ്യപ്പെടുകയാണ്.\nഅടയ്ക്കേണ്ട ടാക്സ് മുഴുവന് അടച്ചു കഴിഞ്ഞ ശേഷം ചെയ്യാനുള്ള കാര്യങ്ങള് ചുരുക്കി പറയാം. അടുത്ത മെയ് 31 നകം DDO നിങ്ങള്‍ക്ക് Form 16 അതായത് TDS Certificate നല്‍കുന്നതാണ്. ഇത് നല്‍കാന് വിട്ടു പോയാല് അദ്ദേഹത്തെ ഓര്‍മ്മിപ്പിക്കുക. ഇതിന്‍റെ Part A, TRACES ല് നിന്നും ഡൌണ്‍ലോഡ് ചെയ്തും Part B അദ്ദേഹം തയ്യാറാക്കിയുമാണ് നല്‍കുക. ഇതിന്‍റെ Part A യിലെ "DETAILS OF TAX DEDUCTED AND DEPOSITED IN THE CENTRAL GOVERNMENT ACCOUNT THROUGH BOOK ADJUSTMENT" എന്ന പട്ടിക നോക്കി നിങ്ങള് അടച്ച ടാക്സ് മുഴുവന് അതില് വന്നിട്ടുണ്ട് എന്ന് ഉറപ്പു വരുത്തുക. (കുറവ് കാണുന്നു എങ്കില് ബന്ധപ്പെട്ട TDS STATEMENT കറക്റ്റ് ചെയ്യാന് DDO വിനോട് ആവശ്യപ്പെടുക.)\nജൂലൈ 30 നകം Income Tax Return ഫയല് ചെയ്യുക. നിങ്ങള് 10E ഫോം ഉപയോഗിച്ച് റിലീഫ് നേടിയിട്ടുണ്ടെങ്കില് ഒരു പ്രത്യേക കാര്യം ശ്രദ്ധിക്കുക. നിങ്ങള് Inocme Tax Return E Filing നടത്തുമ്പോള് ആദ്യം E Filing Portalല് 10E തയ്യാറാക്കി submit ചെയ്യണം. അതിനു ശേഷം മാത്രം റിട്ടേണ് ഫയല് ചെയ്യുക. Return ശരിയായി ഫയല് ചെയ്യുന്നതോടെ ആ വര്‍ഷത്തെ നികുതി സംബന്ധമായ കാര്യങ്ങള് പൂര്‍ത്തിയാക്കി എന്നു പറയാം.\nTAX SOLUTION BY SUDHEER KUMAR.T.K, KOKKALLUR


imran | ഇമ്രാൻഖാൻ മൂന്നാമത് കെട്ടിയത് പാക് പ്രധാനമന്ത്രിയാകാൻ; മുഖം മുഴുവൻ മറച്ച മൂന്നാം ഭാര്യയുടെ ഫോട്ടോയിലൂടെ ഉന്നം വെയ്ക്കുന്നത് പാരമ്പര്യ വാദികളെ; മുൻ ക്രിക്കറ്റ് ക്യാപ്റ്റൻ പുതിയ വധുവിന്റെ അടിമ - MarunadanMalayali.com\nഇമ്രാൻഖാൻ മൂന്നാമത് കെട്ടിയത് പാക് പ്രധാനമന്ത്രിയാകാൻ; മുഖം മുഴുവൻ മറച്ച മൂന്നാം ഭാര്യയുടെ ഫോട്ടോയിലൂടെ ഉന്നം വെയ്ക്കുന്നത് പാരമ്പര്യ വാദികളെ; മുൻ ക്രിക്കറ്റ് ക്യാപ്റ്റൻ പുതിയ വധുവിന്റെ അടിമ\nFebruary 23, 2018 | 08:43 AM IST | Permalink\nമുൻ ക്രിക്കറ്റ് ടീം ക്യാപ്റ്റൻ കൂടിയായ ഇമ്രാൻ ഖാന്റെ സ്വകാര്യ ജീവിതം പലപ്പോഴും പാക്കിസ്ഥാനിലെ പാരമ്പര്യ വാദികളെ ചൊടിപ്പിച്ചിരുന്നു. എന്നാൽ, മൂന്നാം വിവാഹത്തിൽ അദ്ദേഹം അവരുടെ വിമർശനമൊഴിക്കാൻ വേണ്ട കരുതലത്രയും എടുത്തിരുന്നു. മതപുരോഹിതർക്കും ബന്ധുക്കൾക്കുമൊപ്പമിരിക്കുന്ന ചിത്രത്തിൽ, വധു ബുർഷ മനേക മുഖം മറച്ചാണ് പ്രത്യക്ഷപ്പെട്ടത്. ആദ്യ രണ്ട് വിവാഹവും ഉണ്ടാക്കിയ വിവാദം ഇതിലുണ്ടാകാതിരിക്കാൻ പ്രത്യേകം ശ്രദ്ധിച്ച ഇമ്രാൻ പാക് പ്രധാനമന്ത്രി പദം ലക്ഷ്യമിട്ട് നടത്തിയ തട്ടിപ്പാണ് ഈ ഫോട്ടോയെന്ന ആരോപണവും ഇതിനിടെ ഉയർന്നിട്ടുണ്ട്.\nഇമ്രാന്റെ രണ്ടാം ഭാര്യയായിരുന്ന റേഹം ഖാനാണ് ആരോപണവുമായി രംഗത്തെത്തിയിരിക്കുന്നത്. ബുർഷ മനേകയുമായുള്ള വിവാഹഫോട്ടോ വ്യാജമാണെന്ന് റേഹം ആരോപിക്കുന്നു. കഴിഞ്ഞയാഴ്ച വിവാഹം നടന്നുവെന്നാണ് ഇമ്രാൻ അവകാശപ്പെടുന്നത്. യഥാർഥത്തിൽ ജനുവരി ഒന്നിനായിരുന്നു വിവാഹമെന്ന് ഒരുവർഷത്തോളം ഇമ്രാന്റെ ഭാര്യയായിരുന്ന റേഹം ആരോപിക്കുന്നു. പാക്കിസ്ഥാനിൽ തിരഞ്ഞെടുപ്പിന് നാലുമാസം മാത്രം ശേഷിക്കെ, ഇമ്രാൻ നടത്തിയ രാഷ്ട്രീയ നാടകമാണ് ഈ വിവാഹഫോട്ടോയെന്നും അവർ പറയുന്നു.\nതന്റെ ആത്മീയ ഗുരുവിനെയാണ് വിവാഹം കഴിച്ചതെന്നാണ് ഇമ്രാൻ വെളിപ്പെടുത്തിയത്. യഥാർഥത്തിൽ ആത്മീയ ഗുരുവല്ല, ബുർഷയുടെ അടിമയാമ് ഇമ്രാനെന്നും റേഹം ആരോപിക്കുന്നു. ഒരു തീരുമാനവും ബുർഷയുടെ അനുമതിയില്ലാതെ ഇമ്രാൻ നടപ്പാക്കില്ലെന്നും അവർ പറയുന്നു. താനുമായി ബന്ധമുണ്ടായിരിക്കെത്തന്നെ ബുർഷ വാറ്റൂവുമായി ഇമ്രാന് അടുപ്പമുണ്ടായിരുന്നു. അഞ്ച് മക്കളുടെ അമ്മയായ അവർ മുൻ ക്രിക്കറ്ററെ കുരുക്കുകയായിരുന്നുവെന്നും റേഹം ആരോപിക്കുന്നു.\nതെഹ്‌രീക്ക് ഇ-ഇൻസാഫ് പാർട്ടിയുടെ ചെയർമാനായ ഇമ്രാൻ ഖാൻ തിരഞ്ഞെടുപ്പിന് സഹായിക്കുമെന്ന വിശ്വാസമുള്ളതുകൊണ്ടാണ് ബുർഷയെ വിവാഹം ചെയ്തതെന്ന് ആരോപണം ശക്തമാണ്. പ്രധാനമന്ത്രി പദമമെന്ന ലക്ഷ്യത്തിലേക്കുള്ള മുന്നേറ്റത്തിൽ തീരുമാനങ്ങളെടുക്കാൻ ബുർഷയ്ക്കാവുമെന്നും അദ്ദേഹം കരുതുന്നു. ജൂലൈയിലാണ് പാക്കിസ്ഥാനിലെ പൊതുതിരഞ്ഞെടുപ്പ്. എന്നാൽ, ബുർഷയുമൊത്തുള്ള വിവാഹഫോട്ടോ ഇമ്രാൻ പ്രതീക്ഷിച്ച ഫലമായിരിക്കില്ല ഉണ്ടാക്കുകയെന്ന് റേഹം പറയുന്നു. അത് അദ്ദേഹത്തിന്റെ രാഷ്ട്രീയ കരിയർ തന്നെ ഇല്ലാതാക്കുമെന്നും അവർ പറയുന്നു.\nബ്രിട്ടീഷ് വംശയജയായ ജെമീമ ഗോൾഡ്‌സ്മിത്തായിരുന്നു ഇമ്രാന്റെ ആദ്യഭാര്യ. 2004-ൽ ഈ ബന്ധം പിരിഞ്ഞു. പിന്നീട് ഏറെക്കാലം രാഷ്ട്രീയ പ്രവർത്തനവുമായി നടന്ന ഇമ്രാൻ, ബിബിസിയിലെ അവതാരകയായ റേഹം ഖാനെ 2015-ലാണ് വിവാഹം കഴിച്ചത്. വിവാഹബന്ധം ഒരുവർഷമെത്തിയപ്പോൾ ആ ബന്ധവും പിരിഞ്ഞു. അന്നേ ബുർഷയായിരുന്നു ഇമ്രാന്റെ ഉപദേശക. ബുർഷയുമായുള്ള ബന്ധമാണോ ബന്ധം പിരിയാനിടയാക്കിയതെന്ന കാര്യം റേഹം വെളിപ്പെടുത്തിയിട്ടില്ല.


| Published: Sunday, November 9, 2014, 10:50 [IST]\nഇയ്യോബിന്റെ പുസ്തകം എന്ന പുതിയ ചിത്രം കണ്ട ശേഷം അമല് നീരദ് എന്ന ചായാഗ്രാഹകനെയാണോ സംവിധായകനെയോ നിങ്ങള് കൂടുതല് ഇഷ്ടപ്പെടുകയെന്നൊരു ചോദ്യം ഉന്നയിച്ചാല് മറുപടി പറയാന് പ്രയാസമാകും. കാരണം ഒരാളിലെ തന്നെ രണ്ടു കലാകാരന്‍മാര് പരസ്പരം മല്‍സരിച്ചൊരുക്കിയ ചിത്രമാണ് ഇയ്യോബിന്റെ പുസ്തകം എന്നുറപ്പിച്ചു പറയാന് കഴിയും. മലയാള സിനിമ പുതിയൊരു ട്രന്‍ഡിലേക്കു കടക്കുന്നതിന്റെ സൂചനയാണ് ഈ ചിത്രം. തീര്‍ച്ചയായും നിറഞ്ഞ മനസ്സോടെ കണ്ടിരിക്കാവുന്ന ചിത്രം. അയാളും ഞാനും തമ്മില് എന്ന ചിത്രത്തിനു ശേഷം മൂന്നാറിന്റെ സൗന്ദര്യം ഒട്ടും ചോര്‍ന്നുപോകാതെ കാമറാമാന് ഒപ്പിയെടുത്തിരിക്കുകയാണിവിടെ.\nഫഹദ് ഫാസില് എന്ന നായകനണോ ജയസൂര്യ എന്ന വില്ലനാണോ ഈ ചിത്രത്തില് നിങ്ങള് കൂടുതല് മാര്‍ക്കിടുക എന്നു ചോദിച്ചാലും കുഴങ്ങിപ്പോകും. അഭിനയിച്ച താരങ്ങളെല്ലാം ഒരേപോലെ തിളങ്ങിയ ചിത്രം അടുത്തൊന്നും മലയാളത്തിലുണ്ടായിട്ടില്ല. ഇയ്യോബിന്റെ ജീവിതം വിവിധ കാലഘട്ടത്തിലൂടെ അവതരിപ്പിച്ച ലാലിനെ നടനെയും കയ്യടിക്കാതെ വയ്യ. വിനായകന്, ചെമ്പന് വിനോദ്, ജിനു ജോസഫ്, പത്മപ്രിയ, ഇഷാ ഷെര്‍വാണി, ലെന എന്നിങ്ങനെ ഓരോ കഥാപാത്രങ്ങളും സിനിമ തീര്‍ന്നാലും പ്രേക്ഷകര്‍ക്കൊപ്പം സഞ്ചരിച്ചുകൊണ്ടിരിക്കുകയാണ്.\nകാലഘട്ട സിനിമയൊരുക്കുമ്പോള് ഉണ്ടാകാവുന്ന ഡോക്യുമെന്ററി സ്വഭാവം ഒട്ടും ഇല്ലാതെയാണ് സിനിമയൊരുക്കിയിരിക്കുന്നത്. ആകെ മുഷിപ്പിക്കുന്നത് പാട്ടുകള് മാത്രമാണ്. അതേപോലെ അമല പോള് അവതരിപ്പിക്കുന്ന ഐറ്റം ഡാന്‍സും. അങ്ങനെയൊന്ന് ഈ സിനിമയില് തീരെ ആവശ്യമില്ലായിരുന്നു. ചെയ്യുന്ന സിനിമകളിലെല്ലാം ഐറ്റം ഡാന്‍സ് നിര്‍ബന്ധമുള്ള ആളാണ് അമല് നീരദ്. അതുകൊണ്ട് ആ ഭാഗം പ്രേക്ഷകര്‍ക്കു എഡിറ്റു ചെയ്യാം.\nബ്രിട്ടീഷ് ഭരണം അവസാനിക്കുകയും സ്വതന്ത്ര ഇന്ത്യ രൂപപ്പെടുകയും ചെയ്യുന്ന കാലഘട്ടത്തിലെ സിനിമയാണിത്. ബ്ലാക്ക് ആന്‍ഡ് വൈറ്റ് കാലഘട്ടമാണെങ്കിലും കാഴ്ചയില് ഒട്ടും പിശുക്കുകാട്ടാതെയാണ് അമല് നീരദിലെ കാമറാമാന് പ്രവര്‍ത്തിച്ചത്. ആ കാമറാമാന് പൂര്‍ണ പിന്തുണ നല്‍കുന്നതായിരുന്നു അയാളിലെ സംവിധായകനും.\nനവാഗതനായ ഗോപന് ചിദംബരത്തിന്റെതാണ് കഥയും തിരക്കഥയും. സംഭാഷണം എഴുതാന് ശ്യാം പുഷ്‌കറും ഗോപനൊപ്പം ചേരുന്നു. ഇതൊരു ചരിത്ര സിനിമയല്ല. ചരിത്രകാലത്തെ പ്രണയവും പോരാട്ടവും പ്രതികാരവും പകയും കാമവുമെല്ലാമാണ്. അത് എക്കാലത്തും തുടരൊന്നു മനുഷ്യവികാരമാണെന്നാണ് ഇയ്യോബിന്റെ പുസ്തകം വായിച്ചു കഴിയുമ്പോള് പ്രേക്ഷകര്‍ക്കു ബോധ്യമാകുന്നത്. ഈ ചരിത്ര വായന വെറുതെയാകില്ല എന്നുറപ്പാണ്.\nStory first published: Sunday, November 9, 2014, 10:50 [IST]


'ടാ മമ്മൂട്ടി' എന്ന് മുഖത്ത് നോക്കി വിളിക്കാന് സ്വാതന്ത്ര്യമുള്ള ഏറ്റവും അടുത്ത വ്യക്തി; കെ.ആര് വിശ്വംഭരനെ കുറിച്ച് വേറിട്ട കുറിപ്പ് - Login Kerala\n24x7 LatestBreaking NewsMovies\n‘ടാ മമ്മൂട്ടി’ എന്ന് മുഖത്ത് നോക്കി വിളിക്കാന് സ്വാതന്ത്ര്യമുള്ള ഏറ്റവും അടുത്ത വ്യക്തി; കെ.ആര് വിശ്വംഭരനെ കുറിച്ച് വേറിട്ട കുറിപ്പ്\nഗുരുതരാവസ്ഥയില് ആശുപത്രി കിടക്കയില് അദ്ദേഹത്തെ നേരില് കാണാനും മമ്മൂട്ടി എത്തിയിരുന്നു.\nകൊച്ചി: മലയാളത്തിന്റെ മെഗാസ്റ്റാര് മമ്മൂട്ടിയും അന്തരിച്ച ഔഷധി ചെയര്‍മാന് കെ.ആര് വിശ്വംഭരനെ കുറിച്ചുള്ള കുറിപ്പുമായി മ്മൂട്ടിയുടെ ജീവകാരുണ്യപ്രവര്‍ത്തനങ്ങളുടെ ചുമതലയുള്ള റോബര്‍ട്ട്. മമ്മൂട്ടിയെ ‘ടാ മമ്മൂട്ടി’ എന്ന് മുഖത്ത് നോക്കി വിളിക്കാന് സ്വാതന്ത്ര്യമുള്ള ഏറ്റവും അടുത്ത് സുഹൃത്തായിരുന്നു അന്തരിച്ച കെ.ആര് വിശ്വംഭരന് ഐഎഎസ്. ഗുരുതരാവസ്ഥയില് ആശുപത്രി കിടക്കയില് അദ്ദേഹത്തെ നേരില് കാണാനും മമ്മൂട്ടി എത്തിയിരുന്നു. സിനിമയ്ക്കും അകത്തും പുറത്തും മമ്മൂട്ടി അത്രമാത്രം ചേര്‍ത്തുനിര്‍ത്തിയ സൗഹൃദങ്ങളില് ഏറ്റവും പ്രധാനിയായിരുന്നു ഔഷധി ചെയര്‍മാന് വിശ്വംഭരന്.\n‘ടാ ജിന്‍സെ, എന്റെ കയ്യില് 100 പുത്തന് സ്മാര്‍ട്ട് ഫോണ് കിട്ടി കഴിഞ്ഞു. നീ മമ്മൂട്ടിയെ വിളിച്ചു പറ. ഞാന് പറഞ്ഞാല് അവന് ഞെട്ടില്ല. നീ തന്നെ പറ, അവന്റെ പരിപാടിക്ക് ഞാന് സംഘടിപ്പിച്ചു വച്ചിരിക്കുന്നു എന്ന്..’- എന്നോട് ഇങ്ങനെ പറഞ്ഞ് രണ്ടു നാള് കഴിഞ്ഞാണ് സാര് അഡ്മിറ്റ് ആയ വിവരം അറിയുന്നത്.\nഎത്ര വിലപ്പെട്ടവനാണ് പ്രിയപ്പെട്ടവനാണ് എന്ന് പറഞ്ഞറിയിക്കാന് വയ്യ. മമ്മൂക്കയെ ‘ടാ മമ്മൂട്ടി’ എന്ന് മുഖത്ത് നോക്കി വിളിക്കാന് സ്വാതന്ത്ര്യം ഉള്ള എനിക്കറിയാവുന്ന ഒരേ ഒരാള്.. ഞങ്ങളുടെ കെയര് ആന്‍ഡ് ഷെയറിന്റെ ഒരു ഡയറക്ടര്!’- മമ്മൂട്ടിയുടെ ജീവകാരുണ്യപ്രവര്‍ത്തനങ്ങളുടെ ചുമതലയുള്ള റോബര്‍ട്ട് (ജിന്‍സ്) ഫേസ്ബുക്കില് കുറിച്ചു.\nPrevious article‘നിരവധി താരങ്ങള്‍ക്ക് ഗോള്‍ഡന് വിസ കൊടുത്തു എന്ന് കേട്ടു, എനിക്ക് ഒരു ‘ബ്രോണ്‍സ് വിസ’ എങ്കിലും തരണം’; സന്തോഷ് പണ്ഡിറ്റ്\nNext articleകാര് തട്ടിയത് ചോദ്യം ചെയ്തു; ടെമ്പോ ഡ്രൈവര്‍ക്ക് ക്രൂരമര്‍ദനം


'രാത്രികാലങ്ങളിലെ ദുര്‍മന്ത്രവാദിനികളി'ലൊരാള്, നാസികള്‍ക്കെതിരെയുള്ള യുദ്ധത്തില് മരണം വരിച്ച റുഡ്നേവ | Yevgeniya Rudneva who fought against nazi inWW2\n'രാത്രികാലങ്ങളിലെ ദുര്‍മന്ത്രവാദിനികളി'ലൊരാള്, നാസികള്‍ക്കെതിരെയുള്ള യുദ്ധത്തില് മരണം വരിച്ച റുഡ്നേവ\nThiruvananthapuram, First Published 3, Nov 2020, 11:49 AM\nറുഡ്നേവയും സംഘവും പരിശീലനത്തിനുശേഷം നാസികള്‍ക്കെതിരെ പോരാടിത്തുടങ്ങി. അവര് നാസികള്‍ക്ക് നേരെ ബോംബ് വര്‍ഷിച്ചു. രാത്രികാലങ്ങളിലെത്തി നാസികളെ ഉന്മൂലനം ചെയ്യുന്ന അവരെ അങ്ങനെയാണ് ജര്‍മ്മന് 'രാത്രികാല ദുര്‍മന്ത്രവാദിനികള്' എന്ന് വിശേഷിപ്പിച്ചത്.\nരണ്ടാം ലോക മഹായുദ്ധ കാലത്ത് എവ്ജീനിയ റുഡ്നേവയ്ക്ക് 20 വയസായിരുന്നു പ്രായം. മോസ്കോയില് അസ്ട്രോണമി വിദ്യാര്‍ത്ഥിയായിരുന്നു അന്നവള്. റുഡ്നേവയെ വ്യത്യസ്‍തയാക്കുന്നത് നാസികള്‍ക്കെതിരായ പോരാട്ടത്തില് പങ്കെടുത്ത് മരണം വരിച്ച ധീരയാണവര് എന്നതാണ്. സ്ത്രീകള് മാത്രമുള്ള സോവിയറ്റ് എയര്‍ഫോഴ്സില് ചേര്‍ന്നു പ്രവര്‍ത്തിച്ചയാളായിരുന്നു റുഡ്നേവ. നാസികള്‍ക്കെതിരെ പോരാടുകയും രാത്രികാലങ്ങളില് നാസികള്‍ക്ക് മേലെ ബോംബ് വര്‍ഷിക്കുന്നതിനെ കുറിച്ചുമെല്ലാം അവള് തന്‍റെ ഡയറിയില് കുറിച്ചിരുന്നു. ആ ഡയറിക്കുറിപ്പുകളിലൂടെയും അവളെഴുതിയ കത്തുകളിലൂടെയുമാണ് ഒരു മുന്നണിപ്പോരാളിയെന്ന നിലയിലുള്ള അവളുടെ ജീവിതം ആളുകളറിഞ്ഞത്. അന്ന് ജര്‍മ്മന്‍കാര് അവരെ വിശേഷിപ്പിച്ചിരുന്നത് തന്നെ 'രാത്രികാലങ്ങളിലെ ദുര്‍മന്ത്രവാദിനികള്' എന്നാണ്.\nറുഡ്നേവയുടെ ഡയറി വളരെ വിശദമായിരുന്നു. യൂണിവേഴ്സിറ്റിയില് ചേര്‍ന്ന ദിവസത്തെ കുറിച്ചുപോലും വളരെ വ്യക്തമായി അതില് കുറിച്ചിട്ടുണ്ടായിരുന്നു. പ്രവേശനത്തിന് അര്‍ഹമായവരുടെ കൂട്ടത്തില് തന്‍റെ പേര് കണ്ടത് തന്നെ ഏറെ സന്തോഷിപ്പിച്ചുവെന്ന് അവള് അതിലെഴുതിയിരുന്നു. അവിടെവച്ചാണ് komsomol എന്നറിയപ്പെടുന്ന 'ഓള് യൂണിയന് ലെനിനിസ്റ്റ് യങ് കമ്മ്യൂണിസ്റ്റ് ലീഗി'ലേക്ക് റുഡ്നേവയെത്തുന്നത്. അവിടെ ചെറുപ്പക്കാരികളായ സ്ത്രീകള് സൈന്യത്തില് സേവനത്തിനായി ചേരുന്നുണ്ടായിരുന്നു.\n1941 വരെ സ്ത്രീകള്‍ക്ക് യുഎസ്എസ്ആറില് യുദ്ധത്തിന്‍റെ മുന്‍നിരയില് പ്രവര്‍ത്തിക്കുന്നതില് വിലക്കുണ്ടായിരുന്നു. ആ വര്‍ഷമാണ് പ്രശസ്‍തയായ പൈലറ്റ് മറൈന റസ്കോവ സ്റ്റാലിനെ ഒരു കാര്യം ബോധ്യപ്പെടുത്തുന്നത്. മൂന്ന് റെജിമെന്‍റുകള് തുടങ്ങാനും അതില് രണ്ടെണ്ണം സ്ത്രീകളും പുരുഷന്മാരും ഉള്‍പ്പെടുന്നതും ഒന്ന് സ്ത്രീകള്‍ക്ക് മാത്രമുള്ളതുമായിരിക്കണം എന്നതിനെ കുറിച്ച് റസ്കോവ സ്റ്റാലിനോട് സംസാരിക്കുകയും അങ്ങനെ സ്ത്രീകള്‍ക്ക് കൂടി യുദ്ധത്തില് പോരാടാന് അവസരം ലഭിക്കുകയുമുണ്ടായി.\nപരിശീലന ക്യാമ്പിലേക്കുള്ള യാത്രയെ കുറിച്ച് റുഡ്നേവ എഴുതുന്നു: ക്യാമ്പ് മോസ്‍കോയില് നിന്നും അകലെയായിരുന്നു. 600 കിലോമീറ്റര് കിഴക്കു ഭാഗത്തായിട്ടായി. ഞങ്ങള് ചേര്‍ന്നുചേര്‍ന്നായിരുന്നു നടന്നിരുന്നത്. എല്ലാവരും പുതപ്പുകള് പുതച്ചിരുന്നു. അതിനാല് വളരെ ഊഷ്‍മളമായിരുന്നു അത്. ട്രെയിന് യാത്ര വളരെ രസകരമായിരുന്നു. അതുപോലെ തന്നെ നല്ല ഭക്ഷണവും ഞങ്ങള്‍ക്ക് കിട്ടി. ഞങ്ങള്‍ക്കൊപ്പം ഒരു മിലിറ്ററി ഡോക്ടറും ഉണ്ടായിരുന്നു. അദ്ദേഹം ഞങ്ങളെ കുട്ടികളെപ്പോലെയാണ് പരിഗണിച്ചിരുന്നത്.\nആ അനുഭവത്തെ കുറിച്ച് റുഡ്നേവ എഴുതുന്നതിങ്ങനെ: ജീവിതത്തിലാദ്യമായി പത്ത് മിനിറ്റോളം തുടര്‍ച്ചയായി ഞാന് ആകാശത്ത് നിന്നു. അതെനിക്കെന്‍റെ രണ്ടാം ജന്മം പോലെയാണ് അനുഭവപ്പെട്ടത്. അതുവരെ കണ്ടതില് നിന്നും വ്യത്യസ്‍തമായി ലോകത്തെ കാണുകയായിരുന്നു അപ്പോള് മുതല് ഞാന്. ഒരിക്കലും ഇങ്ങനെയൊന്ന് സംഭവിച്ചില്ലായിരുന്നുവെങ്കില് എന്‍റെ ജീവിതം എന്തായിരിക്കുമായിരുന്നുവെന്ന് ഞാന് ഭയന്നുപോയി. എങ്ങനെയായിരിക്കും എന്‍റെ പ്രിയപ്പെട്ട അച്ഛന് എന്നെ കുറിച്ച് ചിന്തിക്കുക. അവളുടെ എല്ലാ സുഹൃത്തുക്കളും യൂണിവേഴ്സിറ്റി പഠനം പൂര്‍ത്തിയാക്കി. എന്‍റെ മകള് മാത്രം ഒരു വിഡ്ഢിയായിരുന്നുവെന്ന്. ഞാനൊരു കുഞ്ഞുപദ്യം ഇവിടെ ക്വോട്ട് ചെയ്യുകയാണ്, 'അച്ഛന് ആണ്‍മക്കളെ കുറിച്ച് മാത്രമല്ല അവരുടെ പെണ്‍മക്കളെ കുറിച്ചോര്‍ത്തും അഭിമാനം കൊള്ളാന് അവസരം നല്‍കൂ.'\n1942 -ലാണ് റുഡ്നേവയുടെ സംഘം യുദ്ധത്തിലെ മുന്‍നിര പോരാളികളാവുന്നത്. പുരുഷപൈലറ്റുമാരില് നിന്നും പലവിധ സമ്മര്‍ദ്ദങ്ങളും അവര്‍ക്ക് നേരിടേണ്ടി വന്നു. അതുപോലെ തന്നെ സ്ത്രീകള് നാസികള്‍ക്കെതിരെ മുന്‍നിരയില് നിന്നും പോരാടുന്നുവെന്നത് മാധ്യമശ്രദ്ധയുമാകര്‍ഷിച്ചു. 'വാര്‍ത്തകള് വായിക്കുന്നവര് എന്നെ കാണുന്നത് ഹീറോയിനെ പോലെയാണ്. പക്ഷേ, ഞാനും എല്ലാവരെയും പോലെ തന്നെയാണ്. എനിക്കും പ്രായമാകുന്നു. ഇപ്പോള് തന്നെ എനിക്ക് 22 വയസ് കഴിഞ്ഞു'വെന്ന് റുഡ്നേവ ഡയറിയിലെഴുതിയിരിക്കുന്നു.\nഅവര്‍ക്ക് ലഭിച്ചിരുന്നത് po-2 എയര്‍ക്രാഫ്റ്റുകളായിരുന്നു. സത്യത്തില് അത് യുദ്ധത്തിന് വേണ്ടി രൂപകല്‍പന ചെയ്ത ഒന്നായിരുന്നില്ല. അവരത് രാത്രികാലങ്ങളില് ബോംബ് വര്‍ഷിക്കുന്നതിനുള്ള വിമാനങ്ങളാക്കി. ഓരോ മിഷനും ഒരു മണിക്കൂറെങ്കിലും നീണ്ടുനില്‍ക്കുന്നതായിരുന്നു. ഇന്ധനം നിറയ്ക്കാനായി അവര് ബേസിലെത്തുകയും പിന്നീട് വീണ്ടും തിരികെ പോവുകയും ചെയ്യും. ശൈത്യകാലത്തെ നീണ്ട രാത്രികളില് ഒരുദിവസം 15 മിഷനെങ്കിലും പൂര്‍ത്തിയാക്കാനുണ്ടാവും.\nയുദ്ധത്തിനുശേഷം സ്റ്റോക്കിംഗുകള് മാത്രം ധരിക്കുക എന്നത് വിചിത്രമായിത്തോന്നാം. ഞ‌ാനിപ്പോള് അണ്ടര്‍പാന്‍റ്, പാന്‍റ്, വൂള് സോക്സ് എന്നിവയാണ് ധരിച്ചിരിക്കുന്നത്. ഒരു ആണ്‍കുട്ടിയെ പോലെയാണ് ഞാന് വേഷം ധരിച്ചിരിക്കുന്നത്. നിങ്ങളില് നിന്നും അകലെയായിരിക്കുക എന്നത് എനിക്ക് എളുപ്പമായ കാര്യമാണ് എന്ന് കരുതരുത്. ഹൃദയം കൊണ്ട് ഞാന് നിങ്ങളെ അങ്ങേയറ്റം മിസ് ചെയ്യുന്നു. യുദ്ധത്തിനുശേഷവും ഞാന് ജീവിച്ചിരിക്കുന്നത് കാണാനാഗ്രഹിക്കുന്ന മനുഷ്യരുണ്ട് എന്നത് എനിക്ക് സമാധാനം തരുന്നു. ഇടയ്ക്ക് എനിക്ക് കുറച്ച് സമയം കിട്ടും. അത് മിക്കപ്പോഴും മിഷന് കഴിഞ്ഞുവരുന്ന തെളിഞ്ഞൊരു രാത്രിയായിരിക്കും. ആ സമയത്ത് ഞാന് പൈലറ്റായ ബെറ്റല്‍ഗസിനെയോ സൈറിയസിനെയോ കാണും. അപ്പോള് ഞങ്ങള് ഒരുകാലത്ത് എനിക്ക് പ്രിയപ്പെട്ടവയായിരുന്നതും ഇപ്പോളെന്നില് നിന്നും ഒരുപാട് അകലെയായിരിക്കുന്നതുമായ കാര്യങ്ങളെ കുറിച്ച് സംസാരിക്കും.\nമറ്റൊരു ദിവസം ഡയറിയില് ഇങ്ങനെ കുറിച്ചിരിക്കുന്നു: എന്താണ് സംഭവിച്ചത് എന്നെനിക്കറിയില്ല. പക്ഷേ, ഇപ്പോഴും ഞാന് എഴുതാനാവുന്ന അവസ്ഥയില് തന്നെയാണ്. എന്‍റെ കൈകളും കാലുകളും ഇപ്പോഴും വിറക്കുന്നുണ്ട്. വിമാനങ്ങള് കത്തിവീഴുന്നത് ഞാന് കാണുന്നു. എന്‍റെ വിമാനം ഒരു മദ്യാസക്തനെപ്പോലെ പറക്കുകയാണ്. പക്ഷേ, ഞാനത് കാര്യമാക്കുന്നില്ല. രാത്രി 11 മണിക്ക് മറ്റൊരു വിമാനം വെടിവെച്ചിട്ടിരുന്നു. ഒരുനിമിഷം എന്‍റെ ഹൃദയം നിലച്ചുപോയി. ആരാണ് തിരികെയെത്തുന്നതെന്നറിയാന് ഓരോ വിമാനം വരുമ്പോഴും ഞാന് അതിനടുത്തേക്ക് ഓടി. പക്ഷേ, എന്‍റെ സുഹൃത്ത് ഗാല്യ തിരികെ വന്നില്ല.\nറെജിമെന്‍റിന് 32 അംഗങ്ങളെയാണ് ആ കാലത്ത് നഷ്‍ടപ്പെട്ടത്. 1944 ഏപ്രിലില് റുഡ്നേവയുടെ വിമാനവും വെടിവെച്ചിടപ്പെട്ടു. 'ഭാവിയെന്നെ സംബന്ധിച്ച് അനിശ്ചിതമാണ്. പക്ഷേ, ഞാന് വളരെയധികം സന്തുഷ്‍ടയാണ്' എന്ന് അതിനുമുമ്പ് അവള് ഡയറിയില് കുറിച്ചിരുന്നു. യുദ്ധത്തിനുശേഷം അവളുടെ റെജിമെന്‍റിലെ ശേഷിച്ച പോരാളികളെല്ലാം എല്ലാ മേയ് മാസവും രണ്ടാം തീയതി മോസ്കോയിലൊത്തുകൂടും. 1950 -ലാണ് റുഡ്നേവയുടെ കത്തുകളും ഡയറിക്കുറിപ്പുകളും പ്രസിദ്ധീകരിക്കുന്നത്. 1972 ൽ സൗരയൂഥത്തിന്റെ ഒരു ഛിന്നഗ്രഹത്തിന് അവളുടെ പേര് നല്‍കി. റുഡ്നേവ എന്നാണ് അത് അറിയപ്പെടുന്നത്.\nLast Updated 3, Nov 2020, 11:49 AM


Eight more nurses test positive at private hospital in Delhi-കോവിഡ്-19 ബാധിച്ച് മലയാളി നഴ്സ് മരിച്ച സ്വകാര്യ ആശുപത്രിയിൽ കൂടുതൽ നഴ്സുമാരുടെ പരിശോധന ഫലം പോസിറ്റിവ്\nആശുപത്രി അധികൃതർ ഉപയോഗിച്ച പിപിഇ കിറ്റുകൾ വീണ്ടും ഉപയോഗിക്കാനാണ് തങ്ങളോട് നിർദേശിച്ചതെന്ന് രോഗബാധ കണ്ടെത്തിയ നഴ്സുമാരിൽ ഒരാൾ ആരോപിച്ചു\nJune 02, 2020 08:37:22 pm\nന്യൂഡൽഹി: ഡൽഹിയിലെ സ്വകാര്യ ആശുപത്രിയിൽ 46കാരിയായ നഴ്സ് കോവിഡ്-19 ബാധിച്ച് മരിച്ച് ഒരാഴ്ചയാകുമ്പോൾ കൂടുതൽ ആശുപത്രി ജീവനക്കാരുടെ പരിശോധന ഫലം പോസിറ്റീവ്. ആശുപത്രിയിലെ തന്നെ എട്ടോളം നഴ്സുമാർക്കാണ് കോവിഡ്-19 സ്ഥിരീകരിച്ചിരിക്കുന്നത്. മേയ് 29 വരെയുള്ള കണക്കാണിത്.\nമേയ് 24നാണ് മലയാളി നഴ്സ് ഡൽഹിയിൽ മരിക്കുന്നത്. ഇവരോടൊപ്പം ജോലി ചെയ്ത എട്ട് പേർക്കാണ് ഇപ്പോൾ വൈറസ് ബാധ കണ്ടെത്തിയിരിക്കുന്നത്. ഇവരിൽ മൂന്ന് പേർ ഇതേ ആശുപത്രിയിൽ തന്നെ ചികിത്സയിലാണ്.\nഡോ.ആർഎൻ കൽറയുടെ ഉടമസ്ഥതയിലുള്ള ആശുപത്രിയിലെ നഴ്സ്മാർക്കാണ് കോവിഡ്-19 സ്ഥിരീകരിച്ചിരിക്കുന്നത്. നഴ്സുമാരുടെ കോവിഡ്-19 ഫലം പോസിറ്റീവാണെന്ന് സ്ഥിരീകരിച്ച അദ്ദേഹം അതേസമയം അവരുടെ ആരോഗ്യനില തൃപ്തികരമാണെന്നും അറിയിച്ചു. എല്ലാ ജിവനക്കാരുടെയും സ്രവം പരിശോധന നടത്തിയെങ്കിലും ആ റിപ്പോർട്ടുകൾ വിവാദമായ സാഹചര്യത്തിൽ വീണ്ടും പരിശോധനയ്ക്ക് അയച്ചിരിക്കുകയാണെന്നും അദ്ദേഹം കൂട്ടിച്ചേർത്തു.\nAlso Read: കേരളത്തിന്റെ ആരോഗ്യനേട്ടം പങ്കുവയ്ക്കാന് കെ കെ ശൈലജ; തത്സമയ പരിപാടിയില് നിങ്ങള്‍ക്കും പങ്കുചേരാം\nആശുപത്രി അധികൃതർ ഉപയോഗിച്ച പിപിഇ കിറ്റുകൾ വീണ്ടും ഉപയോഗിക്കാനാണ് തങ്ങളോട് നിർദേശിച്ചതെന്ന് രോഗബാധ കണ്ടെത്തിയ നഴ്സുമാരിൽ ഒരാൾ ആരോപിച്ചു. നേരത്തെ മലയാളി നഴ്സിന്റെ മരണം സംഭവിച്ചപ്പോഴും സമാന ആരോപണം ആശുപത്രിക്ക് നേരെ ഉയർന്നിരുന്നു. തങ്ങളിൽ പലരുടെയും പരിശോധന ഫലം പോസിറ്റീവായതിൽ സംശയമൊന്നുമില്ലെന്നായിരുന്നു നഴ്സിന്റെ പ്രതികരണം.\nസംഭവം വിവാദമായതോടെ നഴ്സിങ് സ്റ്റാഫ് ഉൾപ്പടെ ആശുപത്രിയിലെ 40ൽ അധികം ജീവനക്കാരുടെ സ്രവം പരിശോധനയ്ക്ക് അയച്ചു. അതേസമയം ആശുപത്രിക്ക് എതിരെ ഉയർന്ന ആരോപണങ്ങളെ അധികൃതർ തള്ളിയിട്ടുണ്ട്.\nAlso Read: ബസ് സർവീസ് നാളെ മുതൽ; പഴയ ടിക്കറ്റ് നിരക്ക് തന്നെ, നിന്നു കൊണ്ട് യാത്ര അനുവദിക്കില്ല\nനഴ്സുമാർക്ക് രോഗബാധയുണ്ടായത് ആശുപത്രിക്ക് പുറത്ത് നിന്നാണെന്ന് ഡോ. കൽറ പറയുന്നു. നഴ്സുമാർക്ക് വേണ്ട എല്ലാ സംവിധാനങ്ങളും നൽകിയിരുന്നെന്നും സർക്കാർ നിർദേശ പ്രകാരമാണ് ആശുപത്രിയിൽ കോവിഡ് ചികിത്സ ആരംഭിച്ചതെന്നും അവിടെ തന്നെയാണ് നിലവിൽ നഴ്സുമാർ ചികിത്സയിൽ കഴിയുന്നതെന്നും അദ്ദേഹം കൂട്ടിച്ചേർത്തു.


അമൃത രണ്ടാഴ്ചയോളം താമസിച്ചത് ആര്യയുടെ വീട്ടിൽ; വിദേശത്ത് നിന്നെത്തിയ പിതാവ് മകളുടെ വിവാഹ ഒരുക്കങ്ങളും തുടങ്ങി; വൈക്കത്ത് പെൺകുട്ടികൾ പുഴയിൽ ചാടിയത് വിവാഹശേഷം പിരിയുന്നതോർത്ത് - BIGNEWSLIVE | Latest Malayalam News\nകോട്ടയം: കൊല്ലത്ത് നിന്നും കോട്ടയം വൈക്കത്ത് എത്തി പുഴയിൽ ചാടി ആത്മഹത്യ ചെയ്ത പെൺകുട്ടികളുടെ മരണത്തിൽ ദുരൂഹത. കൊല്ലം അഞ്ചൽ സ്വദേശി അമൃത, കടമകുളം സ്വദേശി ആര്യ എന്നിവർ വീട്ടിൽ നിന്നും ഇറങ്ങിയത് ഡിഗ്രി സർട്ടിഫിക്കറ്റുകൾ വാങ്ങാനെന്നു പറഞ്ഞായിരുന്നു. നവംബർ 13നാണ് ഇരുവരും വീടുവിട്ടിറങ്ങിയത്. അഞ്ചലിലെ സ്വകാര്യ വിദ്യാഭ്യാസ സ്ഥാപനത്തിലെ അവസാനവർഷ ബിരുദ വിദ്യാർത്ഥികളായിരുന്നു ഇരുവരും.\nതീവ്രമായ സൗഹൃദത്തിലായിരുന്ന ആര്യയും അമൃതയും ഒരുമിച്ചായിരുന്നു എപ്പോഴും. വിദേശത്ത് ജോലിചെയ്യുന്ന അമൃതയുടെ പിതാവ് അടുത്തിടെ നാട്ടിലെത്തിയപ്പോൾ ക്വാറന്റീൻ സൗകര്യത്തിനായി അമൃത ആര്യയുടെ വീട്ടിലേക്ക് താമസം മാറ്റിയിരുന്നു. 12 ദിവസത്തോളം ആര്യയുടെ വീട്ടിലാണ് അമൃത താമസിച്ചത്. ഇതിനിടെ അമൃതയുടെ പിതാവ് വിവാഹാലോചനകളും ആരംഭിച്ചിരുന്നു.\nഎന്നാൽ, വിവാഹം കഴിഞ്ഞാൽ കൂട്ടുകാരിയെ വേർപിരിയേണ്ടിവരുമെന്ന വിഷമത്തെ തുടർന്ന് പെൺകുട്ടികൾ ആത്മഹത്യയിൽ അഭയം പ്രാപിക്കുകയായിരുന്നു എന്നാണ് പോലീസിന്റെ നിഗമനം. കൂടുതൽ അന്വേഷണങ്ങൾ നടക്കുകയാണ്.\nകൊല്ലത്ത് നിന്നും ശനിയാഴ്ച രാത്രിയോടെയാണ് വീടുവിട്ടിറങ്ങിയ പെൺകുട്ടികൾ വൈക്കത്ത് എത്തിയത്. പിന്നീട് പെൺകുട്ടികൾ മുറിഞ്ഞപ്പുഴ പാലത്തിൽനിന്ന് ആറ്റിലേക്കെ എടുത്ത് ചാടുകയായിരുന്നു. രണ്ടു പേർ ആറ്റിൽ ചാടിയെന്ന് സമീപത്തെ കുട്ടികളാണ് ആദ്യം നാട്ടുകാരെ അറിയിച്ചത്. പിന്നാലെ പോലീസും മുങ്ങൽ വിദഗ്ധരടക്കമുള്ളവരും തെരച്ചിൽ നടത്തിയെങ്കിലും ആരെയും കണ്ടെത്താനായിരുന്നില്ല. ശനിയാഴ്ച രാത്രിയും ഞായറാഴ്ച പകലും തെരച്ചിൽ നടത്തിയെങ്കിലും നിരാശയായിരുന്നു ഫലം.\nപിന്നീട് തെരച്ചിൽ പുനരാരംഭിച്ചതോടെ തിങ്കളാഴ്ച രാവിലെ പൂച്ചാക്കൽ പാണാവള്ളി ഊടുപുഴ ഭാഗത്തുനിന്നാണ് ഒരാളുടെ മൃതദേഹം കണ്ടെത്തിയത്. മണിക്കൂറുകൾ കഴിഞ്ഞപ്പോൾ പെരുമ്പളത്തുനിന്ന് രണ്ടാമത്തെ മൃതദേഹവും കണ്ടെത്തി.\n(ശ്രദ്ധിക്കുക: ആത്മഹത്യ ഒന്നിനും പരിഹാരമല്ല, മാനസികാരോഗ്യ വിദഗ്ധരുടെ സഹായം തേടുക, അതിജീവിക്കാൻ ശ്രമിക്കുക. ടോൾഫ്രീ ഹെൽപ്പ്‌ലൈൻ നമ്പർ: 1056)\nTags: Keralakollamkottayamtwo girls\nഞാനും അനിതയും അപ്പൂപ്പനും അമ്മൂമ്മയുമായി; മകന് ആണ്‍കുഞ്ഞ് പിറന്ന സന്തോഷത്തില് രമേശ് ചെന്നിത്തല\nനിധി കണ്ടെത്തുന്നതിനായി മക്കളെ ബലി നൽകാൻ ശ്രമം; രണ്ട് പേരെ അറസ്റ്റ് ചെയ്ത് പോലീസ്


പ്രളയഭൂമിയില് കാരുണ്യപ്രവാഹമായി എറണാകുളം അങ്കമാലി അതിരൂപത - Sathyadeepam\n|^| Home -> Kerala -> പ്രളയഭൂമിയില് കാരുണ്യപ്രവാഹമായി എറണാകുളം അങ്കമാലി അതിരൂപത\nകൊച്ചി: മധ്യകേരളത്തിലെ പ്രളയം പിഴുതെറിഞ്ഞ മേഖലകളില് സന്നദ്ധസേവനവും സഹായങ്ങളും സജീവമാക്കി എറണാകുളം അങ്കമാലി അതിരൂപത. ദുരിതാശ്വാസ ക്യാമ്പുകളിലും മറ്റിടങ്ങളിലുമായി ഇതുവരെ ആറു കോടിയിലധികം രൂപയുടെ സഹായമാണു കാരുണ്യപ്രവാഹം എന്ന പേരില് അതിരൂപത വിവിധ തലങ്ങളിലൂടെ ലഭ്യമാക്കിയത്.\nകോട്ടയം, ആലപ്പുഴ, എറണാകുളം, തൃശൂര് ജില്ലകളിലായി അതിരൂപതയുടെ പ്രളയ ദുരിതാശ്വാസ പ്രവര്‍ത്തനങ്ങളെത്തി. അതിരൂപതയുടെ സാമൂഹ്യസേവന വിഭാഗമായ സഹൃദയയാണു ദുരിതാശ്വാസ പ്രവര്‍ത്തനങ്ങള് ഏകോപിപ്പിക്കുന്നത്. ഇടവകകളും സ്ഥാപനങ്ങളും വൈദികരും സന്യസ്തരും വിശ്വാസി സമൂഹവും ഒന്നിച്ചു കൈകോര്‍ത്തു സന്നദ്ധപ്രവര്‍ത്തനങ്ങളിലുണ്ട്.\nദുരിതാശ്വാസ ക്യാമ്പുകളിലേക്കു ഭക്ഷണം, അനുബന്ധ സൗകര്യങ്ങള്, വീടുകളിലേക്കു ഭക്ഷ്യവസ്തുക്കള്, വസ്ത്രങ്ങള്, മരുന്നുകള്, മെഡിക്കല് ക്യാമ്പുകള്, കുടിവെള്ളം, ക്ലീനിംഗ് സാമഗ്രികള് തുടങ്ങിയവയാണ് എത്തിച്ചത്. അതിരൂപതയില് പ്രളയക്കെടുതി ബാധിച്ച 280 ഇടവകകള് കേന്ദ്രീകരിച്ചു നാനാജാതി മതസ്ഥര്‍ക്കു ദുരിതാശ്വാസം ലഭ്യമാക്കി.\nവിവിധ ഇടവക പള്ളികളിലും അനുബന്ധ സ്ഥാപനങ്ങളിലുമായി 1250 ദുരിതാശ്വാസ ക്യാമ്പുകളാണു പ്രവര്‍ത്തിച്ചത്. 2.6 ലക്ഷം പേര് ഈ ക്യാമ്പുകളില് താമസിച്ചു. ക്യാമ്പുകള് പലതും ഇപ്പോഴും തുടരുന്നുണ്ട്. 400ഓളം വൈദികര്, അഞ്ഞൂറോളം സമര്‍പ്പിതര്, സെമിനാരി വിദ്യാര്‍ഥികള്, ആയിരത്തിലധികം അല്മായ വാളണ്ടിയര്‍മാര് എന്നിവര് ദുരിതാശ്വാസ പ്രവര്‍ത്തനങ്ങളില് പങ്കാളികളായി. നൂറു വാഹനങ്ങളും 380 ബോട്ടുകളും രക്ഷാ, ദുരിതാശ്വാസ പ്രവര്‍ത്തനങ്ങള്‍ക്കായി ഉപയോഗിച്ചു. അതിരൂപതയിലെ ഇടവകകള്, സന്യാസ സമൂഹങ്ങള്, ആശുപത്രികള്, സംഘടനകള്, മറ്റു സ്ഥാപനങ്ങള് എന്നിവയുടെ സഹകരണം ഉറപ്പാക്കിയിട്ടുണ്ട്. സഹൃദയയുടെ പൊന്നുരുന്നിയിലെ ആസ്ഥാനം, അതിരൂപതയുടെ പാസ്റ്ററല് സെന്‍ററായ അങ്കമാലി സുബോധന എന്നിവ കേന്ദ്രീകരിച്ചാണു ദുരിതാശ്വാസ പ്രവര്‍ത്തനങ്ങള് ഏകോപിപ്പിക്കുന്നത്.\nവെള്ളമിറങ്ങിപ്പോയ വീടുകള് വൃത്തിയാക്കി താമസ യോഗ്യമാക്കുന്നതിനും രോഗപ്രതിരോധ പ്രവര്‍ത്തനങ്ങള്‍ക്കുമാണ് ഇപ്പോള് പ്രാധാന്യം നല്കുന്നത്. ഇതിനായി വോളണ്ടിയര്‍മാരുടെ സേവനം ഉറപ്പാക്കിയിട്ടുണ്ട്. ഇലക്ട്രിക്, പ്ലംബിംഗ് ജോലികള് ആവശ്യമുള്ള സ്ഥലങ്ങളില് വിദഗ്ധരുടെ സംഘത്തെ ലഭ്യമാക്കുന്നു. എറണാകുളം ലിസി, അങ്കമാലി ലിസി ആശുപത്രികളുടെ നേതൃത്വത്തില് എല്ലാ ദിവസങ്ങളിലും വിവിധ സ്ഥലങ്ങളില് മെഡിക്കല് ക്യാമ്പുകള് നടന്നുവരുന്നു.


പി.വി. നരസിംഹ റാവു - വിക്കിപീഡിയ\nഇന്ത്യയുടെ ഒൻപതാമത്തെ പ്രധാനമന്ത്രി\n(പി വി നരസിംഹ റാവു എന്ന താളിൽ നിന്നും തിരിച്ചുവിട്ടതു പ്രകാരം)\nപി.വി. നരസിംഹ റാവു (മുഴുവൻ പേര്: പാമൂലപാർഥി വെങ്കിട നരസിംഹറാവു)(ജനനം - 28 ജൂൺ 1921;മരണം- 23 ഡിസംബർ 2004) - ഇന്ത്യയുടെ ഒൻപതാമത്തെ പ്രധാനമന്ത്രി, ബഹുഭാഷാ പണ്ഡിതൻ, എഴുത്തുകാരൻ എന്നീ നിലകളിലും പ്രശസ്തനാണ്. താരപ്രഭ തെല്ലുമില്ലാതെ അധികാര രാഷ്ട്രീയത്തിന്റെ ഉയർന്ന പടികൾ ചവിട്ടിക്കയറിയ റാവു, തന്ത്രശാലിയായ രാഷ്ട്രീയ നേതാവായിരുന്നു. ഇന്ത്യയിലെ സാമ്പത്തിക പരിഷ്കാരങ്ങളുടെ പിതാവ് എന്നദ്ദേഹം പരാമർശിക്കപ്പെടാറുണ്ട്. നരസിംഹറാവു തുടങ്ങിവെച്ച സാമ്പത്തിക പരിഷ്കാരങ്ങളാണ് പിന്നീട് വന്ന പ്രധാനമന്ത്രിമാർ പിന്തുടർന്നത്. തകർച്ചയിലായ ഇന്ത്യൻ സാമ്പത്തിക വ്യവസ്ഥയെ രക്ഷിക്കാനാണ് അദ്ദേഹം മൻമോഹൻ സിംഗിനെ സാമ്പത്തിക വകുപ്പ് മന്ത്രിയാക്കിയത്. ഭൂരിപക്ഷം തീരെ കുറഞ്ഞ ഒരു മന്ത്രിസഭയെ തന്ത്രങ്ങളിലൂടേയും, അനുനയിപ്പിക്കലുകളിലൂടേയും നയിക്കുകവഴി, ഇന്ത്യൻ രാഷ്ട്രീയത്തിലെ ചാണക്യൻ എന്ന പേരും നരസിംഹറാവുവിന് ചാർത്തി കിട്ടിയിരുന്നു.\n12മത് ഇന്ത്യൻ പ്രധാനമന്ത്രി\nജൂൺ 21 1991 – മെയ് 16 1996\nപ്രതിരോധ വകുപ്പു മന്ത്രി\n6 മാർച്ച് 1993 – 16 മെയ് 1996\n31 ഡിസംബർ 1984 – 25 സെപ്തംബർ 1985\nവിദേശ കാര്യവകുപ്പു മന്ത്രി\n31 മാർച്ച് 1992 – 18 ജനുവരി 1993\n25 ജൂൺ 1988 –2ഡിസംബർ 1989\n14 ജനുവരി 1980 – 19 ജൂലൈ 1984\nഎസ്.എൻ. പ്രസാദ് മിശ്ര\nആഭ്യന്തര വകുപ്പു മന്ത്രി\n12 മാർച്ച് 1986 – 12 മെയ് 1986\n19 ജൂലൈ 1984 – 31 ഡിസംബർ 1984\nപ്രകാശ് ചന്ദ്ര സേഥി\n(1921-06-28)ജൂൺ 28, 1921\nകരിംനഗർ, ആന്ധ്രപ്രദേശ്, ഇന്ത്യ\nഡിസംബർ 23, 2004(2004-12-23) (പ്രായം 83)\nതന്റെ പാണ്ഡിത്യംകൊണ്ടും രാഷ്ട്രീയത്തിലെ അനുഭവസമ്പത്തുകൊണ്ടും ഇന്ത്യക്കു മറ്റു രാജ്യങ്ങളുമായി നല്ല നയതന്ത്ര ബന്ധം സ്ഥാപിച്ചെടുക്കാൻ നരസിംഹറാവുവിനു കഴിഞ്ഞു. കോമൺവെൽത്ത് രാജ്യങ്ങളുടേയും, ചേരിചേരാ പ്രസ്ഥാനത്തിന്റേയും ഒട്ടനവധി സമ്മേളനങ്ങളിൽ റാവു ഇന്ത്യയെ പ്രതിനിധീകരിച്ച് പങ്കെടുത്തിട്ടുണ്ട്. ബാബരി മസ്ജിദ് വിഷയത്തിൽ നിസ്സഹായനായി നിന്നതിന് നരസിംഹറാവു ഏറെ പഴികേട്ടിരുന്നു. ഒന്നു ചെയ്യാതെ നിന്ന് കർ-സേവ നടത്താൻ മൗന അനുവാദം നൽകുകയായിരുന്നുവെന്ന് കോടതി ആരോപിച്ചിരുന്നു.\n4.1 സാമ്പത്തിക പരിഷ്കാരങ്ങൾ\n4.2 ദേശീയ സുരക്ഷയും വിദേശനയങ്ങളും\n5.1 സാമ്പത്തിക പ്രതിസന്ധിയും, ഉദാരവത്ക്കരണ നയങ്ങളും\n5.2 പഞ്ചാബ്, കാശ്മീർ വിഷയങ്ങൾ\n5.3 ബാബരി മസ്ജിദ്\n6 അഴിമതി ആരോപണങ്ങൾ\n6.1 പാർലിമെന്റ് അംഗങ്ങൾക്ക് കൈക്കൂലി\n6.2 സെന്റ് കിറ്റ്സ് ബാങ്ക് കേസ്\n6.3 ലക്കുഭായ് പഥക് കേസ്\nആന്ധ്രാപ്രദേശിലെ ഹൈദരാബാദിലുള്ള കരിംനഗർ എന്ന ഗ്രാമത്തിലെ ഒരു ബ്രാഹ്മണ കുടുംബത്തിലായിരുന്നു റാവുവിന്റെ ജനനം. പി.രംഗറാവുവും, രുക്മിണിയമ്മയും ആയിരുന്നു മാതാപിതാക്കൾ. ഒസ്മാനിയ സർവ്വകലാശാലയിലായിരുന്നു ബിരുദ പഠനം, പിന്നീട് പൂനെ സർവ്വകലാശാലക്കു കീഴിലുള്ള ഫെർഗൂസൻ കോളേജിൽ നിന്നും നിയമത്തിൽ ബിരുദാനന്തരബിരുദം കരസ്ഥമാക്കി. തെലുഗു ആയിരുന്നു നരസിംഹറാവുവിന്റെ മാതൃഭാഷ. എട്ട് ഇന്ത്യൻ ഭാഷകളിലും, എട്ട് വിദേശ ഭാഷകളിലും റാവുവിന് പ്രാവീണ്യമുണ്ടായിരുന്നു. 1940 കളിൽ കാക്കാത്തിയ പത്രിക എന്നൊരു മാസികയിൽ ജയ-വിജയ എന്ന തൂലികാ നാമത്തിൽ തന്റെ അർദ്ധസഹോദരനായിരുന്ന പമുലപാർത്തി സദാശിവ റാവുവിനോടൊപ്പം ലേഖനങ്ങൾ എഴുതുമായിരുന്നു.\nസ്വാതന്ത്ര്യ സമരത്തിലൂടെ രാഷ്ട്രീയ രംഗത്തെത്തിയ അദ്ദേഹം സ്വാതന്ത്ര്യാനന്തരം കോൺഗ്രസിന്റെ നേതൃപദവിയിലേക്കുയർന്നു 1962–1971 കാലഘട്ടത്തിൽ ആന്ധ്രപ്രദേശ് മന്ത്രിസഭയിൽ അംഗമായിരുന്നു. നെഹ്‌റു മന്ത്രിസഭയിൽ 1962-ൽ അംഗമായി. ഇതോടെ നെഹ്‌റു കുടുംബവുമായുള്ള അടുപ്പവും അരക്കിട്ടുറപ്പിച്ചു. നെഹ്‌റുവിനുശേഷം മകൾ ഇന്ദിര കോൺഗ്രസിന്റെ നേതൃനിരയിലെത്തിയപ്പോൾ റാവു അവരുടെ അടുത്തയാളായി. 1969-ൽ കോൺഗ്രസ് പിളർന്നപ്പോൾ റാവു ഇന്ദിരയോടൊപ്പം ഉറച്ചു നിന്നു. 1971 മുതൽ രണ്ടുവർഷക്കാലം ആന്ധ്രാ പ്രദേശ് മുഖ്യമന്ത്രിയുമായി. റാവു മുഖ്യമന്ത്രിയായിരിക്കുന്ന കാലത്താണ് ആന്ധ്രയിൽ ഭൂപരിഷ്കരണം നടപ്പിലാക്കുന്നത്. ഇതിനെതിരേ നടന്ന സമരത്തെ നേരിടാൻ സംസ്ഥാനത്ത് രാഷ്ട്രപതി ഭരണം ഏർപ്പെടുത്തേണ്ടി വന്നു. മുഖ്യമന്ത്രിപദവിയൊഴിഞ്ഞ് വീണ്ടും കേന്ദ്രരാഷ്ട്രീയത്തിൽ തിരിച്ചെത്തിയ റാവു ഇന്ദിരാ ഗാന്ധി, രാജീവ് ഗാന്ധി എന്നിവരുടെ മന്ത്രിസഭകളിൽ സുപ്രധാന വകുപ്പുകൾ വഹിച്ചു. ഭരണ രംഗത്തുള്ള ഈ പരിചയമാണ് യഥാർഥത്തിൽ റാവുവിനെ പ്രധാനമന്ത്രി പദംവരെയെത്തിച്ചത്. ബാബരി മസ്ജിദ് തകർക്കപ്പെടുന്ന സമയത്ത് റാവുവിന്റെ നേതൃത്വത്തിലുള്ള അന്നത്തെ കേന്ദ്രമന്ത്രിസഭ ഒരു നടപടിയും സ്വീകരിക്കാതെ നിഷ്ക്രിയത്തം കാണിച്ചുവെന്ന ശക്തമായ ആരോപണം ഉയർന്നു വരികയുണ്ടായി.\n1969 ൽ കോൺഗ്രസ്സ് പിളർന്നപ്പോൾ റാവു ഇന്ദിരാ ഗാന്ധിക്കൊപ്പം നിന്നു. 1972 ൽ ദേശീയ രാഷ്ട്രീയത്തിൽ വിവിധങ്ങളായ വകുപ്പുകൾ കൈകാര്യം ചെയ്തു കഴിവു തെളിയിച്ചു. 1975 ലെ അടിയന്തരാവസ്ഥക്കാലത്ത് റാവു ഇന്ദിരാ ഗാന്ധിയെ അനുകൂലിച്ചു. ഇന്ദിരാ ഗാന്ധിയുടേയും, രാജീവ് ഗാന്ധിയുടേയും കേന്ദ്രമന്ത്രിസഭകളിൽ റാവു വിവധ വകുപ്പുകൾ കൈകാര്യം ചെയ്തിരുന്നു. നെഹ്രു കുടുംബത്തോട് വളരെ അടുപ്പമുള്ള ഒരാളായിരുന്നു നരസിംഹറാവു. അതുകൊണ്ട് തന്നെ, 1982 ലെ രാഷ്ട്രപതി തിരഞ്ഞെടുപ്പിൽ ഗ്യാനി സെയിൽ സിംഗിനോടൊപ്പം നരസിംഹറാവുവിന്റെ പേരും അക്കാലത്ത് ഉയർന്നു കേട്ടിരുന്നു.\nറാവു തന്റെ രാഷ്ട്രീയ ജീവിതത്തിന് ഏതാണ്ട് വിരാമമിട്ട കാലഘട്ടത്തിലായിരുന്നു മുൻപ്രധാനമന്ത്രി രാജീവ് ഗാന്ധി കൊല്ലപ്പെടുന്നത്. കോൺഗ്രസ്സിനെ നയിക്കാൻ ഒരു മുതിർന്ന നേതാവെന്ന നിലയിൽ ഒരു രണ്ടാമൂഴത്തിനു റാവുവിനു കളമൊരുങ്ങുകയായിരുന്നു. കോൺഗ്രസ്സിന് മികച്ച വിജയം സമ്മാനിച്ച തിരഞ്ഞെടുപ്പായിരുന്നു അത്. നെഹ്രു കുടുംബത്തിനു പുറത്തു നിന്നൊരു വ്യക്തി ഒരു കേന്ദ്രമന്ത്രിസഭയെ അഞ്ചുകൊല്ലക്കാലം തുടർച്ചയായി ഭരിക്കുന്നത് ഇതാദ്യമായിരുന്നു. ആന്ധപ്രദേശിൽ നിന്നും, ദക്ഷിണേന്ത്യയിൽ നിന്നു തന്നേയും പ്രധാനമന്ത്രിപദത്തിലേക്കെത്തുന്ന ആദ്യത്തെ വ്യക്തി കൂടിയായിരുന്നു നരസിംഹറാവു. റാവു പ്രധാനമന്ത്രിയായി സത്യപ്രതിജ്ഞ ചെയ്യുമ്പോൾ അദ്ദേഹം ലോക സഭാംഗം ആയിരുന്നില്ല. പിന്നീട് ലോക സഭയിലെ അംഗമാവാൻ നന്ദ്യാൽ എന്ന മണ്ഡലത്തിൽ നിന്നും മത്സരിച്ച് വിജയിക്കുകയുണ്ടായി. നരസിംഹറാവുവിന് നന്ദ്യാൽ മണ്ഡലത്തിൽ ലഭിച്ച ഭൂരിപക്ഷം ലോക റെക്കോഡാണ്. 5,00,000 വോട്ടുകളായിരുന്നു തൊട്ടടുത്ത എതിർസ്ഥാനാർത്ഥിയേക്കാൾ റാവുവിന് കൂടുതൽ ലഭിച്ചത്.\nപ്രധാനമന്ത്രി സ്ഥാനത്തേക്കുള്ള മത്സരത്തിൽ റാവുവിന്റെ ശക്തനായ ഒരു എതിരാളി ആയിരുന്നു, പിന്നീട് അദ്ദേഹത്തന്റെ മന്ത്രിസഭയിൽ പ്രതിരോധ വകുപ്പുമന്ത്രിയായിതീർന്ന ശരദ് പവാർ. ഇന്ത്യയുടെ സാമ്പത്തിക നയങ്ങൾ പൊളിച്ചെഴുതാൻ ഒരു സാമ്പത്തിക വിദഗ്ദ്ധനായ, വ്യക്തമായ ഒരു രാഷ്ട്രീപാരമ്പര്യം അവകാശപ്പെടാനില്ലാത്ത മൻമോഹൻ സിംഗിനെ റാവു ഇന്ത്യയുടെ സാമ്പത്തിക വകുപ്പ് മന്ത്രിയാക്കി.\n1996-ലെ തിരഞ്ഞെടുപ്പിൽ ആന്ദ്രയിലെ നന്ദ്യാൽ, ഒറിസയിലെ ബർഹാംപൂർ മണ്ഡലങ്ങളിൽ നിന്ന് ജനവിധി തേടി.\nലോകത്തെമ്പാടും നടന്നുകൊണ്ടിരിക്കുന്ന സാമ്പത്തിക പരിഷ്കരണങ്ങളിൽ നിന്നും ഒഴിഞ്ഞു നിൽക്കാതെ, അത്തരം വിപ്ലവകരമായ മാറ്റങ്ങളെ ഇരു കൈയ്യും നീട്ടി സ്വീകരിച്ച പ്രധാനമന്ത്രിയായിരുന്നു നരസിംഹറാവു. വിദേശനിക്ഷേപത്തിനുള്ള വാതിലുകൾ തുറന്നിട്ടു, വ്യാവസായിക രംഗത്തി പുത്തൻ മാനങ്ങൾ സൃഷ്ടിച്ചു. ഉദാരവൽക്കരണത്തിന്റെ പാത പിന്തുടർന്ന് ആഭ്യന്ത്ര ഉൽപന്നങ്ങൾക്ക് പുതിയ വിപണികൾ കണ്ടെത്താൻ ശ്രമിച്ചു. സാമ്പത്തിക കമ്മി കുറക്കുവാനുള്ള നടപടികൾ ഊർജ്ജിതമാക്കി, നഷ്ടത്തിൽ പ്രവർത്തിക്കുന്ന പൊതുമേഖലാസ്ഥാപനങ്ങളെ സ്വകാര്യവത്കരിക്കുവാനുള്ള ശ്രമങ്ങൾ തുടങ്ങിവെച്ചു. നേരിട്ടുള്ള വിദേശനിക്ഷേപത്തിനുള്ള സാധ്യതകൾ ഉദാരമാക്കി. ഭാരതീയ റിസർവ് ബാങ്കിന്റെ മുൻ ഗവർണറായ ഐ.ജി.പട്ടേലിന്റെ തന്റെ സാമ്പത്തിക വകുപ്പു മന്ത്രിയാക്കാൻ റാവു ശ്രമിച്ചിരുന്നുവെങ്കിലും പട്ടേൽ അത് നിരസിക്കുകയായിരുന്നു. പതിനാല് ഇന്ത്യൻ ബഡ്ജറ്റുകൾ തയ്യാറാക്കുന്നതിൽ പങ്കെടുത്തയാളും, ലണ്ടൻ സ്കൂൾ ഓഫ് ഇക്കണോമിക്സിലെ പൂർവ്വ വിദ്യാർത്ഥികൂടിയായിരുന്നു പട്ടേൽ. പിന്നീടാണ് റാവു ഒരു സാമ്പത്തിക വിദഗ്ദ്ധനും, സാമ്പത്തിക ഉദാരവത്ക്കരണ നയങ്ങളുടെ പിറകിൽ പ്രവർത്തിച്ചയാളുമായ മൻമോഹൻ സിംഗിനെ തന്റെ സാമ്പത്തിക വകുപ്പിന്റെ ചുമതലയേൽപ്പിക്കുന്നത്.\nദേശീയ സുരക്ഷയും വിദേശനയങ്ങളുംതിരുത്തുക\n1998 ൽ പൊഖ്റാനിൽ നടന്ന ആണവപരീക്ഷണങ്ങിലേക്കുള്ള നടപടികൾ തുടങ്ങിവെച്ചത് നരസിംഹറാവുവിന്റെ കാലത്തായിരുന്നു. അദ്ദേഹത്തന്റെ ഭരണകാലത്ത് തന്നെ അത് നടപ്പിലാക്കാനായിരുന്നു ഉദ്ദേശിച്ചിരുന്നതെങ്കിലും, അമേരിക്കയുടെ സമ്മർദ്ദത്തെത്തുടർന്ന് പരീക്ഷണപരിപാടി നീണ്ടുപോവുകയായിരുന്നു. ഇന്ത്യൻ സേനക്കുള്ള ബഡ്ജറ്റ് വിഹിതം വർദ്ധിപ്പിച്ചു. ചൈനയിൽ നിന്നും, പാകിസ്താനിൽ നിന്നുമുള്ള ഭീഷണി നേരിടാൻ ഇന്ത്യൻ സേനയെ സജ്ജരാക്കി. പഞ്ചാബിൽ നിലനിന്നിരുന്ന ഭീകരപ്രവർത്തനം പൂർണ്ണമായി ഇല്ലാതാക്കിയത് നരസിംഹറാവുവിന്റെ കാലത്താണ്.\nപടിഞ്ഞാറൻ യൂറോപ്യൻ രാജ്യങ്ങളും, അമേരിക്കയും, ചൈനയുമായുള്ള നയതന്ത്രബന്ധങ്ങൾ ശക്തമാക്കാൻ റാവു മുൻകൈയ്യെടുത്തു. ഇസ്രയേലുമായി നയതന്ത്രബന്ധം പുനസ്ഥാപിച്ചു,റാവു വിദേശ കാര്യമന്ത്രിയായിരുന്നപ്പോൾ മുതൽ ഇതിനുള്ള ശ്രമങ്ങൾ നടന്നിരുന്നു. വൈകാതെ ഇന്ത്യയിൽ നയതന്ത്ര കാര്യാലയം തുറക്കാന ഇസ്രയേലിനു അനുമതി നൽകുകയുണ്ടായി. ആസിയാൻ സംഘടനയിലേക്ക് ഇന്ത്യ കൂടുതൽ അടുത്തത് നരസിംഹറാവു പ്രധാനമന്ത്രിയായിരുന്ന കാലത്താണ്. 1993 ൽ നരസിംഹറാവു നടത്തിയ ഇറാൻ സന്ദർശനം, വളരെ പ്രതീക്ഷയോടെയാണ് ഇരു രാജ്യങ്ങളും നോക്കി കണ്ടത്. ടെഹ്രാനിൽ വച്ചു നടന്ന ഒരു ചർച്ചയിൽ ഇറാനും ഇന്ത്യയും തമ്മിൽ ഒരു വാതക പൈപ് ലൈനിന്റെ സാധ്യതകളും ആരായുകയുണ്ടായി. കൂടാതെ ഇന്ത്യൻ ഉൽപ്പന്നങ്ങൾക്ക് ഇറാനിലുള്ള വിപണി സാധ്യതകളും ഈ സന്ദർശനത്തോടെ തുറക്കപ്പെട്ടു.\nസാമ്പത്തിക പ്രതിസന്ധിയും, ഉദാരവത്ക്കരണ നയങ്ങളുംതിരുത്തുക\nഇന്ത്യ അഭിമുഖീകരിക്കുവാൻ പോകുന്ന കടുത്ത സാമ്പത്തിക പ്രതിസന്ധിയെ മറികടക്കണമെങ്കിൽ ഉദാരവത്കരണം കൂടിയേ തീരു എന്ന് റാവു മനസ്സിലാക്കി. ഉദാരവത്കരണവുമായി ബന്ധപ്പെട്ട തീരുമാനങ്ങൾ എടുക്കാനും, അതു നടപ്പിലാക്കാനുമായി മുൻ ഭാരതീയ റിസർവ് ബാങ്ക് ഗവർണറും, സാമ്പത്തിക വിദഗ്ദ്ധനും കൂടിയായ മൻമോഹൻ സിംഗിന്റെ റാവു സാമ്പത്തികവകുപ്പു മന്ത്രിയായി നിയമിച്ചു. ലോകവ്യാപാരത്തെ മുന്നിൽ കണ്ടുകൊണ്ട് ഒരു തുറന്ന വിപണിയാണ് കോൺഗ്രസ്സ് സർക്കാർ അത് രൂപംകൊടുത്തത്. സ്വകാര്യ മേഖലയ്ക്കും, വിദേശ നിക്ഷേപങ്ങൾക്കും ഈ നയങ്ങൾ കൂടുതൽ പ്രാമുഖ്യം കൊടുത്തു. വളരെ പെട്ടെന്നുള്ള ഒരു മാറ്റത്തിലുപരി, സാവധാനത്തിലുള്ള മാറ്റങ്ങളായിരുന്നു ഇന്ത്യയുടെ ഉദാരവത്കരണ നയങ്ങൾ വിഭാവനം ചെയ്തിരുന്നത്. എന്നാൽ ഈ നയങ്ങളെ ഇടതു പക്ഷ പാർട്ടികളുൾപ്പടെയുള്ളവർ ശക്തിയുത്തം എതിർത്തിരുന്നു. കുത്തകകൾക്ക് രാജ്യത്തെ തീറെഴുതിക്കൊടുക്കാൻ പോകുന്നതിന്റെ ആദ്യപടിയാണ് ഈ സാമ്പത്തിക ഉദാരവത്കരണനയങ്ങളെന്ന് അവർ കുറ്റപ്പെടുത്തി.\nപഞ്ചാബ്, കാശ്മീർ വിഷയങ്ങൾതിരുത്തുക\nപ്രത്യേക സംസ്ഥാനം ആവശ്യപ്പെട്ടുകൊണ്ട് പഞ്ചാബിൽ നടന്നിരുന്ന സമരങ്ങളും, തീവ്രവാദപ്രവർത്തനങ്ങളും കുറച്ചൊന്നുമല്ല, നരസിംഹറാവു സർക്കാരിനെ വിഷമിപ്പിച്ചിരുന്നത്. പഞ്ചാബിലെ തീവ്രവാദപ്രവർത്തനങ്ങൾ ഏതാണ്ട് പൂർണ്ണമായി അവസാനിപ്പിച്ചത് റാവു സർക്കാരിന്റെ കാലത്താണ്. കൂടാതെ പഞ്ചാബിൽ തിരഞ്ഞെടുപ്പു നടത്താനുള്ള തീരുമാനമെടുത്തതും അദ്ദേഹത്തിന്റെ മാത്രം ഉത്തരവാദിത്തത്തിലാണെന്നു പറയപ്പെടുന്നു. പഞ്ചാബിന്റെ പോലീസ് തലവനായി റാവു, കെ.പി.എസ് ഗില്ലിനെ നിയമിച്ചു. തീവ്രവാദികളെ അടിച്ചമർത്തിയ പരിചയമുള്ള ഒരു മുതിർന്ന പോലീസ് ഉദ്യോഗസ്ഥനായിരുന്നു ഗിൽ. പഞ്ചാബിൽ നടന്ന തിരഞ്ഞെടുപ്പിൽ ലോക സഭാ സീറ്റുകളിൽ പതിമൂന്നിൽ പന്ത്രണ്ടും കോൺഗ്രസ്സ് നേടുകയുണ്ടായി. പഞ്ചാബ് വിധാൻ സഭയിലേക്കു നടന്ന തിരഞ്ഞെടുപ്പിലും കോൺഗ്രസ്സ് വിജയിച്ചു, രാജീവ് ലോംഗോവാൾ മുഖ്യമന്ത്രിയായി സ്ഥാനമേറ്റു.\nപാകിസ്താൻ കാശ്മീരിൽ നടത്തുന്ന നുഴഞ്ഞുകയറ്റങ്ങൾ ചെറുക്കാൻ റാവു സർക്കാർ എടുത്ത നടപടികളെ അമേരിക്ക ശക്തമായി എതിർത്തിരുന്നു. കാശ്മീരിലെ തീവ്രവാദികളെ അടിച്ചമർത്താൻ റാവു സർക്കാർ ഭീകരവിരുദ്ധനിയമം കൊണ്ടു വന്നു. നുഴഞ്ഞുകയറ്റക്കാരെ ഇല്ലായ്മ ചെയ്യാൻ ഇന്ത്യൻ സേനക്ക് പരിപൂർണ്ണ അധികാരം നൽകപ്പെട്ടു. അതിശക്തമായ സൈനിക നടപടികളിലൂടെ സംസ്ഥാനത്ത് ചില അസ്വസ്ഥതകൾ ഉയർന്നു വന്നു. സാധാരണക്കാരായ ആളുകളെ കാരണമില്ലാതെ പീഡിപ്പിക്കുന്നതായി സൈന്യത്തിനെതിരേ നിരന്തരം പരാതികൾ ഉയർന്നു വന്നു. തെറ്റിദ്ധാരണകൾ പരത്തി സൈന്യം സാധാരണക്കാരായ ആളുകളെ ഉപദ്രവിക്കാൻ തുടങ്ങി.\n1980 കളുടെ അവസാനമാണ് ഭാരതീയ ജനതാ പാർട്ടി ക്ഷേത്രപ്രശ്നം ദേശീയ രാഷ്ട്രീയത്തിലേക്കെത്തിച്ചത്. വിവാദപരമായ അയോദ്ധ്യയിൽ ബാബരി മസ്ജിദ് ഇരിക്കുന്ന സ്ഥലം രാമന്റെ ജന്മസ്ഥലമാണെന്നും അവിടെ മുൻപ് ഉണ്ടായിരുന്നതും പിന്നീട് ക്ഷയിച്ചുപോയതുമായ രാമക്ഷേത്രം പുതുക്കി പണിയണം എന്നതുമായിരുന്നു അവരുടെ ആവശ്യം. ഇന്ത്യയിൽ ഏറ്റവുമധികം ജനസംഖ്യ ഉള്ള സമുദായമായ ഹിന്ദു സമുദായത്തിന്റെ ആവശ്യം എന്നാണ് ബി.ജെ.പി പറഞ്ഞിരുന്നത്. ഈ വിഷയം അന്താരാഷ്ട്ര മാധ്യമങ്ങളുടേയും രാഷ്ട്രങ്ങളുടേയും ശ്രദ്ധ പിടിച്ചു പറ്റി. 1992 ഡിസംബർ6ന് ബി.ജെ.പിയുടെ നേതൃത്വത്തിൽ ആയിരക്കണക്കിനു വരുന്ന കർ-സേവകർ പുരാതനമായ ഈ പള്ളി മണിക്കൂറുകൾക്കുള്ളിൽ പൊളിച്ചു നീക്കി. ഇതിനെ തുടർന്ന് ഒരു വർഗീയ കലാപം തന്നെ പൊട്ടിപ്പുറപ്പെട്ടു. ഹിന്ദുക്കളും, മുസ്ലിമുകളും തെരുവിൽ ഏറ്റുമുട്ടി. ആയിരക്കണക്കിനാളുകൾ മരിച്ചു വീണു. രാജ്യത്തെ എല്ലാ നഗരങ്ങളും ലഹളയിൽ മുങ്ങി. ഏതാണ്ട് 2000 ഓളം വരുന്ന ആളുകൾ മരിച്ചുവെന്നു കണക്കാക്കപ്പെടുന്നു, മരിച്ചവരിലേറെയും മുസ്ലിം സമുദായത്തിൽപ്പെട്ടവരായിരുന്നു.\nസംഭവത്തെക്കുറിച്ചന്വേഷിക്കാൻ കേന്ദ്രസർക്കാർ മുൻ ഹൈക്കോടതി ന്യായാധിപനായ എം.എസ്.ലിബെറാന്റെ നേതൃത്വത്തിൽ ഒരു കമ്മീഷനെ നിയോഗിച്ചു. 16 കൊല്ലം കൊണ്ട് ഏതാണ്ട് 399 സിറ്റിങ്ങുകൾ കമ്മീഷൻ നടത്തി. അവസാനം 2009 ജൂൺ 30 ന് 1029 പേജുകൾ വരുന്ന റിപ്പോർട്ട് സർക്കാരിനു സമർപ്പിച്ചു. കമ്മീഷൻ പ്രധാനമന്ത്രിയായിരുന്ന നരസിംഹറാവുവിനെ നിശിതമായി വിമർശിച്ചു. ബാബരി മസ്ജിദ് സംഭവം മുൻകൂട്ടി ആസൂത്രണം ചെയ്ത ഒന്നായിരുന്നുവെന്ന് കമ്മീഷൻ തെളിവുകൾ നിരത്തി സമർത്ഥിച്ചു. ബി.ജെ.പി നേതാക്കളായിരുന്ന ലാൽ കൃഷ്ണ അഡ്വാണി, എ.ബി. വാജ്‌പേയി, മുരളി മനോഹർ ജോഷി എന്നിവരെ സംശയത്തിന്റെ ആനുകൂല്യം നൽകി കുറ്റവിമുക്തരാക്കാൻ കഴിയില്ലെന്ന് കമ്മീഷൻ വാദിച്ചു. ബാബരി മസ്ജിദ് സംഭവത്തെക്കുറിച്ച് നേരത്തേ വിവരം ലഭിച്ചിട്ടും, പ്രസിഡന്റ് ഭരണം ഏർപ്പെടുത്തി അത് തടയാൻ നരസിംഹറാവു സർക്കാർ ശ്രമിച്ചില്ല എന്നും കമ്മീഷൻ ചൂണ്ടിക്കാട്ടി. ഒന്നും ചെയ്യാതെ നോക്കി നിന്ന കേന്ദ്രസർക്കാരിന്റെ തലവനെന്ന നിലയിലും നരസിംഹറാവു ഏറെ പഴി ഏറ്റുവാങ്ങേണ്ടി വന്നു.\nപാർലിമെന്റ് അംഗങ്ങൾക്ക് കൈക്കൂലിതിരുത്തുക\n1993 ൽ തന്റെ മന്ത്രിസഭക്കെതിരേ വന്ന ഒരു അവിശ്വാസ പ്രമേയത്തിൽ നിന്നും രക്ഷപ്പെടാൻ, ഭൂരിപക്ഷമില്ലാതിരുന്നു റാവു സർക്കാർ, ഝാർഖണ്ഡ് മുക്തി മോർച്ചയിലെ ചില ലോക്സഭാ അംഗങ്ങൾക്ക് കൈക്കൂലി നൽകി റാവു സർക്കാരിനു വേണ്ടി വോട്ട് ചെയ്യാൻ ആവശ്യപ്പെട്ടു എന്ന ഒരാരോപണം ഉയ‍ർന്നു വന്നു. താൻ കൈക്കൂലി വാങ്ങി എന്ന് ഝാർഖണ്ഡ് മുക്തി മോർച്ചയിലെ അംഗമായ ശൈലേന്ദ്ര മഹാതോ വെളിപ്പെടുത്തി. 1996 ൽ റാവു സർക്കാരിന്റെ കാലാവധി അവസാനിച്ചുവെങ്കിലും, 2000 ൽ ഈ കേസിൽ ആരോപണവിധേയരായവർക്കെതിരേ അന്വേഷണം തുടങ്ങി. റാവുവും, മുതിർന്ന നേതാവായിരുന്ന ഭൂട്ടാ സിംഗും കോടതിയുടെ മുന്നിൽ കുറ്റവാളികളായി. ഇവർ തെറ്റു ചെയ്തു എന്നതിന് വ്യക്തമായ തെളിവുകളുണ്ടെന്ന് കോടതി കുറ്റപ്പെടുത്തി. റാവുവിനും, ഭൂട്ടാസിംഗിനും മൂന്നു വർഷം തടവും, ഒരു ലക്ഷം പിഴയും ശിക്ഷയായി കോടതി വിധിച്ചു. റാവു, ഹൈക്കോടതിയിൽ അപ്പീൽ നൽകി. ശൈലേന്ദ്ര മഹാതോയുടെ മൊഴികളിൽ വൈരുദ്ധ്യം ഉള്ളതുകൊണ്ടും, അത് സുസ്ഥിരമല്ലാത്തതുകൊണ്ടും ഹൈക്കോടതി ഇരുവരേയും സംശയത്തിന്റെ ആനുകൂല്യം നൽകി വിട്ടയച്ചു.\nസെന്റ് കിറ്റ്സ് ബാങ്ക് കേസ്തിരുത്തുക\nമുൻപ്രധാനമന്ത്രിയായിരുന്ന വി.പി.സിംഗിന്റെ മകനായ അജയ് സിംഗിന് സെന്റ്കിറ്റ്സ് ദ്വീപുകളിലുള്ള ഒരു ബാങ്കിൽ 21 ദശലക്ഷം അമേരിക്കൻ ഡോളറിന്റെ നിക്ഷേപം ഉണ്ടെന്ന് റാവുവും അദ്ദേഹത്തിന്റെ സഹപ്രവർത്തകനായ കെ.കെ.തിവാരിയും ആരോപിക്കുകയുണ്ടായി. ഈ തുകയുടെ അനുഭവാവകാശക്കാരനായി രേഖകളിൽ ചേർത്തിരിക്കുന്നത് അജയ് സിംഗിന്റെ പിതാവായ വി.പി.സിംഗിന്റേ പേരാണെന്നും ആരോപണത്തിൽ പറയുന്നു. എന്നാൽ ഈ ആരോപണങ്ങൾ കള്ളമാണെന്ന് പിന്നീട് തെളിയുകയുണ്ടായി. വി.പി.സിംഗിന്റെ പ്രതിച്ഛായ തകർക്കാൻ പ്രതികളായ പി.വി.നരസിംഹറാവു, ചന്ദ്രസ്വാമി, കെ.കെ.തിവാരി എന്നിവർ ചേർന്ന് കരുതിക്കൂട്ടി വ്യാജരേഖകൾ ചമക്കുകയായിരുന്നുവെന്ന് കേസ് അന്വേഷിച്ച് സി.ബി.ഐ കണ്ടെത്തി.\nലക്കുഭായ് പഥക് കേസ്തിരുത്തുക\nഇന്ത്യയിലേക്ക് പേപ്പർ പൾപ്പ് കയറ്റുമതി ചെയ്യാനുള്ള അനുമതി സംഘടിപ്പിച്ചു തരാം എന്ന് വിശ്വസിപ്പിച്ച് നരസിംഹറാവു, ചന്ദ്രസ്വാമി എന്നിവർ ചേർന്ന് തന്നിൽ നിന്നും ഒരു ലക്ഷം അമേരിക്കൻ ഡോളർ കൈപ്പറ്റി എന്ന് ലണ്ടൻ വ്യവസായി ആയിരുന്ന ലക്കുഭായ് പഥക് ആരോപിച്ചിരുന്നു. കൂടാതെ ചന്ദ്രസ്വാമിയേയും അദ്ദേഹത്തിന്റെ സെക്രട്ടറിക്കും വിരുന്നു നൽകിയ വകയിൽ തനിക്ക് മറ്റൊരു 30000 അമേരിക്കൻ ഡോളർ കൂടി ചെലവായി എന്ന് പഥക് ആരോപിക്കുന്നു. നരസിംഹറാവു പ്രധാനമന്ത്രി ആവുന്നതിനു മുമ്പായിരുന്നു ഈ സംഭവം നടന്നത്. 1987 ൽ നടന്നുവെന്നു പറയുന്ന സംഭവത്തിൽ സി.ബി.ഐക്കു ലഭിച്ച പരാതിയിൽ അവർ കേസെടുത്ത് അന്വേഷണം ആരംഭിച്ചു. 1991 ൽ നരസിംഹറാവു പ്രധാനമന്ത്രിയായി. കേസിന്റെ വിചാരണ നടക്കുന്ന സമയത്ത് തന്നെ പരാതിക്കാരനായ പഥക് 1997 ൽ മരണമടഞ്ഞു. പിന്നീട് തെളിവുകളുടെ അഭാവത്തിൽ കോടതി, നരസിംഹറാവു ഉൾപ്പെടെയുള്ളവരെ കുറ്റക്കാരല്ലെന്നു കണ്ട് വെറുതെ വിട്ടു.\nരാഷ്ട്രീയത്തിൽ നിന്നും വിരമിച്ചശേഷം റാവുവിന് വളരെയധികം സാമ്പത്തിക ബുദ്ധിമുട്ടുകൾ ഉണ്ടായിരുന്നു. മകളുടെ വിദ്യാഭ്യാസത്തിനായി എടുത്ത വായ്പ മുഴുവൻ തിരിച്ചടക്കാൻ കഴിയാതെ താൻ മരിക്കുമോ എന്നു പോലും അദ്ദേഹം ഭയപ്പെട്ടിരുന്നു. ഇക്കാലഘട്ടത്തിലാണ് അദ്ദേഹം തന്റെ ആത്മകഥയായ ദ ഇൻസൈഡർ രചിക്കുന്നത്. 2004 ഡിസംബർ9ന് ഒരു ഹൃദയാഘാതം മൂലം ഓൾ ഇന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിൽ വെച്ച് പി.വി.നരസിംഹറാവു അന്തരിച്ചു. ഡെൽഹിയിൽ എ.ഐ.സി.സി മന്ദിരത്തിൽ റാവുവിന്റെ മൃതദേഹം അന്തിമോപചാരമർപ്പിക്കാനായി വെക്കാൻ കോൺഗ്രസ്സ് നേതാക്കൾ സമ്മതിച്ചില്ല. ആന്ധപ്രദേശിൽ മുഖ്യമന്ത്രി വൈ.രാജശേഖരറെഡ്ഢി ഇടപെട്ടതിനുശേഷം മാത്രമാണ് മൃതദേഹം സംസ്ഥാന ബഹുമതികളോടെ സംസ്കരിക്കാൻ തയ്യാറായത്.\n↑ "റാവുവിൽ മിന്നിമറഞ്ഞ ചിരി" (PDF). മലയാളം വാരിക. 2012 ജനുവരി 06. മൂലതാളിൽ (PDF) നിന്നും 2016-03-06-ന് ആർക്കൈവ് ചെയ്തത്. ശേഖരിച്ചത് 2013 ഫെബ്രുവരി 20. Check date values in: |accessdate= and |date= (help)\n↑ വി., വെങ്കിടേശ്വരൻ (ജനുവരി-2005). "എ സ്കോളാ‍ർ ആന്റ് എ പൊളിറ്റീഷ്യൻ". ഫ്രണ്ട്ലൈൻ. Check date values in: |date= (help)\n↑ "ആൻ അക്വിറ്റൽ ആന്റ് സം ക്വസ്റ്റ്യൻസ്". ഫ്രണ്ട്ലൈൻ. ഏപ്രിൽ-2002. Check date values in: |date= (help)\n↑ "പി.വി.നരസിംഹറാവു - ജീവചരിത്രം" (PDF). ഇന്ത്യൻ നയതന്ത്ര കാര്യാലയം - അമേരിക്ക. ശേഖരിച്ചത് 06-ജൂലൈ-2013. Check date values in: |accessdate= (help)\n↑ "പി.വി.നരസിംഹറാവു - മുൻപ്രധാനമന്ത്രി". ഭാരതസർക്കാർ. ശേഖരിച്ചത് 06-ജൂലൈ-2013. Check date values in: |accessdate= (help)\n↑ 6.0 6.1 "പി.വി.നരസിംഹറാവു". ടെലിഗ്രാഫ്. 24-ഡിസംബർ-2004. Check date values in: |date= (help)\n↑ "പമുലപാർത്തി സദാശിവ റാവു". കാക്കാത്തിയപത്രിക. മൂലതാളിൽ നിന്നും 2013-12-03-ന് ആർക്കൈവ് ചെയ്തത്. ശേഖരിച്ചത് 07-ജൂലൈ-201. Check date values in: |accessdate= (help)\n↑ "പി.വി.നരസിംഹറാവു". ഭാരതസർക്കാർ. റാവു, ആന്ധ്രപ്രദേശിന്റെ മുഖ്യമന്ത്രി\n↑ "പി.വി.നരസിംഹറാവു പൊളിറ്റിക്കൽ കരിയർ". നരസിംഹറാവു ഔദ്യോഗിക വെബ് വിലാസം. ശേഖരിച്ചത് 07-ജൂലൈ-2013. Check date values in: |accessdate= (help)\n↑ 10.0 10.1 "നരസിംഹറാവു - എ റീഫോമിംഗ് പി.എം". ബി.ബി.സി. 23-ഡിസംബർ-2004. Check date values in: |date= (help)\n↑ "നരസിംഹറാവു റെക്കോഡ് വിജയം". ശേഖരിച്ചത് 08-07-2013. Check date values in: |accessdate= (help)\n↑ "നരസിംഹറാവു പൊളിറ്റിക്കൽ കരിയർ". പി.വി.നരസിംഹറാവു.ഇൻ. ശേഖരിച്ചത് 08-ജൂലൈ-2013. Check date values in: |accessdate= (help)\n↑ "റാവു ടേക്സ് ഓത് ഇൻ ഇന്ത്യ". ലോസ് ഏഞ്ചൽസ് ടൈംസ്. 22-ജൂൺ-1991. Check date values in: |date= (help)\n↑ "പാത് വേയ് ത്രൂ ഫൈനാൻഷ്യൽ ക്രൈസിസ് - ഇന്ത്യ" (PDF). ഗ്ലോബൽ ഇക്കോണോമിക്ഗവേണൻസ്.ഓർഗ്. മൂലതാളിൽ (PDF) നിന്നും 2013-10-25-ന് ആർക്കൈവ് ചെയ്തത്. ശേഖരിച്ചത് 2013-07-08.\n↑ "നരസിംഹറാവു ലെഡ് ഇന്ത്യ ഇൻ എ ക്രൂഷ്യൽ ജംക്ഷൻ". ടൈംസ് ഓഫ് ഇന്ത്യ. 31-ഡിസംബർ-2012. മൂലതാളിൽ നിന്നും 2013-05-20-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ "ടൈം ടു ട്യൂൺ ഇൻ ടു എഫ്.എം". ഇന്ത്യാ ടുഡേ. 25-ഫെബ്രുവരി-2005. മൂലതാളിൽ നിന്നും 2004-12-29-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ നിഥിൻ, പൈ (28-ഡിസംബർ-2004). "പി.വി.നരസിംഹറാവു ആന്റ് ദ ബോംബ്". നാഷണൽ ഇന്ററസ്റ്റ്.ഇൻ. Check date values in: |date= (help)\n↑ "ദ പഞ്ചാബ് അസ്സസ്സ്മെന്റ്". സൗത്ത് ഏഷ്യ ടെററിസം പോർട്ടൽ. ശേഖരിച്ചത് 08-ജൂലൈ-2013. Check date values in: |accessdate= (help)\n↑ "ഇൻഡോ-യുഎസ് റിലേഷൻസ്". ഗ്ലോബൽസെക്യൂരിറ്റി.\n↑ പി.ആർ, കുമാരസ്വാമി. "ഇന്ത്യാ ആന്റ് ഇസ്രായേൽ ഇവോൾവിംഗ് സ്ട്രാറ്റജിക് പാർട്ണർഷിപ്പ്". ബാർ-ഇലാൻ സർവ്വകലാശാല. മൂലതാളിൽ നിന്നും 2015-06-13-ന് ആർക്കൈവ് ചെയ്തത്. ശേഖരിച്ചത് 2013-07-08.\n↑ വി., ജയന്ത് (24-ഡിസംബർ-2004). "നരസിംഹറാവു ആന്റ് ദ ലുക്ക് ഈസ്റ്റ് പോളിസി". ദ ഹിന്ദു. മൂലതാളിൽ നിന്നും 2011-06-23-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ "ഇന്ത്യാ മിഡ്ഡിൽ ഈസ്റ്റ്". ഫോടിയസ്.\n↑ "ഇന്ത്യ ഇൻ ബിസിനസ്സ്". വിദേശ കാര്യ മന്ത്രാലയം - ഭാരതസർക്കാർ. മൂലതാളിൽ നിന്നും 2013-03-10-ന് ആർക്കൈവ് ചെയ്തത്. ശേഖരിച്ചത് 2013-07-08.\n↑ ജോൺ, ഗ്രീൻവാൾഡ് (18-സെപ്തംബർ-1995). "നോ പാസ്സേജ് ടു ഇന്ത്യ". ടൈം മാസിക. മൂലതാളിൽ നിന്നും 2013-07-11-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ "നരസിംഹറാവു റിസോൾവ്ഡ് ദ ടെററിസം ഇൻ പഞ്ചാബ്". സെൻട്രൽക്രോണിക്കിൾ. 01-ജനുവരി-203. മൂലതാളിൽ നിന്നും 2013-06-19-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ പ്രേംശങ്കർ, ഝാ (17-ജനുവരി-2005). "ക്വയറ്റ് ഗോസ് ദ ഡോൺ". ഔട്ട്ലുക്ക് ഇന്ത്യ. Check date values in: |date= (help)\n↑ "നരസിംഹറാവു". ഇന്ത്യാ ടുഡേ. 15-ജൂലൈ-1991. Check date values in: |date= (help)\n↑ പോൾ.ആർ, ബ്രാസ്സ് (194). ദ പൊളിറ്റിക്സ് ഓഫ് ഇന്ത്യ സിൻസ് ഇൻഡിപെൻഡൻസ്. കേംബ്രിഡ്ജ് യൂണിവേഴ്സിറ്റി പ്രസ്സ്. പുറം. 198-199. ISBN 978-0521459709.\n↑ "ടാഡാ". സൗത്ത് ഏഷ്യ ടെററിസം പോർട്ടൽ. ശേഖരിച്ചത് 08-ജൂൺ-2013. Check date values in: |accessdate= (help)\n↑ "ത്രീ കിൽഡ് ഇൻ കാശ്മീർ ക്ലാഷസ്". ഡെയിലിടൈംസ്. 31-ഓഗസ്റ്റ്-2004. മൂലതാളിൽ നിന്നും 2012-07-24-ന് ആർക്കൈവ് ചെയ്തത്. Check date values in: |date= (help)\n↑ "ടിയറിംഗ് ഡൗൺ ദ ബാബരി മസ്ജിദ്". ബി.ബി.സി. 05-ഡിസംബർ-2002. Check date values in: |date= (help)\n↑ "ടൈംലൈൻ - അയോദ്ധ്യ ഹോളി സൈറ്റ് ക്രൈസിസ്". ബി.ബി.സി. 06-ഡിസംബർ-2002. Check date values in: |date= (help)\n↑ "ലിബെറാൻ കമ്മീഷൻ റിപ്പോർട്ട്" (PDF). ആഭ്യന്തര മന്ത്ര കാര്യാലയം (ഭാരത സർക്കാർ). ശേഖരിച്ചത് 08-ജൂലൈ-2013. Check date values in: |accessdate= (help)[പ്രവർത്തിക്കാത്ത കണ്ണി]\n↑ "ബാബരി മസ്ജിദ് ഡിമോളിഷൻ നൈതർ സ്പൊണ്ടേന്യസ് നോർ അൺപ്ലാൻഡ് - ലിബെറാൻ". ഹിന്ദുസ്ഥാൻ ടൈംസ്. 24-നവംബർ-2009. മൂലതാളിൽ നിന്നും 2012-10-19-ന് ആർക്കൈവ് ചെയ്തത്. ശേഖരിച്ചത് 2013-07-08. Check date values in: |date= (help)\n↑ "ജെ.എം.എം. ബ്രൈബറി കേസ്". ട്രൈബ്യൂൺ ഇന്ത്യ. 29-സെപ്തംബർ. Check date values in: |date= (help)\n↑ "എക്സ് ഇന്ത്യൻ പി.എം. സെന്റൻസ്ഡ് ടു ജെയിൽ". ബി.ബി.സി. 12-ഒക്ടോബർ-2000. Check date values in: |date= (help)\n↑ "എക്സ് ഇന്ത്യൻ പി.എം. ക്ലിയേഡ് ഓഫ് ബ്രൈബറി". ബി.ബി.സി. 15-മാർച്ച്-2002. Check date values in: |date= (help)\n↑ "സെന്റ് കിറ്റ്സ് ബാങ്ക് ഡോക്യുമെന്റ് ഫോർജ്ഡ് - അജയ് സിംഗ്". ഇന്ത്യൻഎക്സ്പ്രസ്സ്. 23-ഫെബ്രുവരി-2001. Check date values in: |date= (help)[പ്രവർത്തിക്കാത്ത കണ്ണി]\n↑ "ചന്ദ്രസ്വാമി അക്വിറ്റഡ് ഇൻ സെന്റ് കിറ്റ്സ് കേസ്". ടൈംസ് ഓഫ് ഇന്ത്യ. 26-ഒക്ടോബർ-2004. Check date values in: |date= (help)[പ്രവർത്തിക്കാത്ത കണ്ണി]\n↑ വി, വെങ്കിടേശൻ. "ദ കൊളാപ്സ് ഓഫ് എ ഫോർജറി കേസ്". ഫ്രണ്ട്ലൈൻ(ദ ഹിന്ദു). മൂലതാളിൽ നിന്നും 2012-10-18-ന് ആർക്കൈവ് ചെയ്തത്. ശേഖരിച്ചത് 2021-09-09.\n↑ "ക്രോണോളജി ഓഫ് ലക്കുഭായ് പഥക് കേസ്". റിഡിഫ്.കോം. 22-ഡിസംബർ-2003. Check date values in: |date= (help)\n↑ നിർണിമേഷ്, കുമാർ (23-ഡിസംബർ-2003). "റാവു അക്വിറ്റഡ് ഓൺ ലക്കുഭായ് പഥക് കേസ്". ദ ഹിന്ദു. മൂലതാളിൽ നിന്നും 2004-02-19-ന് ആർക്കൈവ് ചെയ്തത്. ശേഖരിച്ചത് 2013-07-09. Check date values in: |date= (help)\n↑ പി.വി., നരസിംഹറാവു (2000). ദ ഇൻസൈഡർ. പെൻഗ്വിൻ ബുക്സ്. ISBN 0-670-87850-2. [പ്രവർത്തിക്കാത്ത കണ്ണി]\n↑ "നരസിംഹറാവൂസ് ഫൈനൽ ഹ്യൂമിലിയേഷൻ". റീഡിഫ് വാർത്ത. 27-ഡിസംബർ-2004. Check date values in: |date= (help)\n↑ "നരസിംഹറാവുവിന് രാഷ്ട്രത്തിന്റെ വിട". ദ ഹിന്ദു. 26-ഡിസംബർ-2004. മൂലതാളിൽ നിന്നും 2004-12-31-ന് ആർക്കൈവ് ചെയ്തത്. ശേഖരിച്ചത് 2013-07-09. Check date values in: |date= (help)\nപി.വി.നരസിംഹറാവു - ലഘു ജീവചരിത്രം\nനരസിംഹറാവുവിന് ആദരാഞ്ജലികൾ Archived 2012-10-03 at the Wayback Machine.\nകാസു ബ്രഹ്മാനന്ദ റെഡ്ഢി ആന്ധ്രപ്രദേശ് മുഖ്യമന്ത്രി\nജലഗം വെങ്കല റാവു\nശ്യാം നന്ദൻ പ്രസാദ് മിശ്ര ഇന്ത്യൻ വിദേശകാര്യ മന്ത്രി\nപ്രകാശ് ചന്ദ്ര സേഥഇ ഇന്ത്യൻ ആഭ്യന്തര മന്ത്രി\nരാജീവ് ഗാന്ധി ഇന്ത്യൻ പ്രതിരോധ മന്ത്രി\nഎസ്.ചവാൻ ഇന്ത്യൻ ആഭ്യന്തര മന്ത്രി\nസർദാർ ഭൂട്ടാ സിംഗ്\nരാജീവ് ഗാന്ധി ഇന്ത്യൻ വിദേശകാര്യ മന്ത്രി\nമാധവ്സിംഗ് സോളങ്കി ഇന്ത്യൻ വിദേശകാര്യ മന്ത്രി\nശരദ് പവാർ ഇന്ത്യൻ പ്രതിരോധ മന്ത്രി\n"https://ml.wikipedia.org/w/index.php?title=പി.വി._നരസിംഹ_റാവു&oldid=3661099" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:9സെപ്റ്റംബർ 2021, സമയം: 02:16\nഈ താൾ അവസാനം തിരുത്തപ്പെട്ടത്: 02:16,9സെപ്റ്റംബർ 2021.


സി.എൻ ബാലകൃഷ്ണന്റെ ഈ പാർട്ടി കൂറാണ് നിയമസഭയിലേക്കുള്ള ആദ്യ അങ്കത്തിൽ തന്നെ മന്ത്രി പദവിയിലേക്ക് അദ്ദേഹത്തിന് വഴി തുറന്നത്.\n11 Dec, 2018 at 01:07 AM\nതൃശൂർ കോൺഗ്രസ് രാഷ്ട്രീയത്തിലെ അതികായനായിരുന്നു സി.എൻ ബാലകൃഷ്ണൻ. കെ കരുണാകരന്റെ വിശ്വസ്‌തനായിരുന്ന അദ്ദേഹം പക്ഷെ കരുണാകരൻ കോൺഗ്രസ് വിട്ടപ്പോൾ കോൺഗ്രസ് വിടാൻ തയ്യാറായിരുന്നില്ല. സി.എൻ ബാലകൃഷ്ണന്റെ ഈ പാർട്ടി കൂറാണ് നിയമസഭയിലേക്കുള്ള ആദ്യ അങ്കത്തിൽ തന്നെ മന്ത്രി പദവിയിലേക്ക് അദ്ദേഹത്തിന് വഴി തുറന്നത്.\nകെ.കരുണാകരന്റെ പ്രതി പുരുഷനായിരുന്നു തൃശൂരിൽ കോൺഗ്രസ് രാഷ്ട്രീയത്തിൽ സി.എൻ ബാലകൃഷ്ണൻ. നേതാക്കൾക്കും അനുയായികൾക്കും സി.എൻ ആയിരുന്നു അദ്ദേഹം. പത്താം ക്ലാസ് വിദ്യാഭ്യാസം മാത്രമായിരുന്നു അദ്ദേഹത്തിന്. പത്താം തരം പാസായ അദ്ദേഹം പൊതു രംഗത്തു പ്രവേശിച്ചു. അസാമാന്യമായ മനക്കരുതായിരുന്നു സി.എന്നിന്റെത്. തൃശൂർ ജില്ലയിൽ തലയുയർത്തി നിൽക്കുന്ന പല സഹകരണ സംഘങ്ങളും സി.എൻ ബാലകൃഷ്ണൻ മുൻകൈ എടുത്തു രൂപീകരിച്ചവയാണ്.\nഗ്രന്ഥശാല പ്രസ്‌ഥാനത്തിന്റെ ആദ്യ കാല സംഘാടകരിൽ തൃശൂരിലെ പ്രധാനിയായിരുന്നു സി.എൻ ഖാദി ഗ്രാമ വ്യവസായ അസോസിയേഷന്റെയും സംസ്‌ഥാന ഖാദി ഫെഡറേഷന്റെയും നേതാവ് കൂടിയായിരുന്നു അദ്ദേഹം. ജവഹർ ലാൽ കൺവെൻഷൻ സെന്റർ, തൃശൂർ ജില്ലാ കോൺഗ്രസ് ആസ്‌ഥാനമായ കെ.കരുണാകരൻ സപ്തതി മന്ദിരം ഉൾപ്പെടെ നിരവധി കെട്ടിടങ്ങൾ സി.എൻ ബാലകൃഷ്ണന്റെ സംഘാടക മികവിന്റെ ബാക്കി പത്രങ്ങളാണ്.\nAlso read: മുന് മന്ത്രി സി.എന് ബാലകൃഷ്ണന് അന്തരിച്ചു


സംസ്ഥാനത്ത് ആദ്യമായി കാലില് കോവിഡ് വാക്‌സിന് സ്വീകരിച്ച് പ്രണവ്\nHomeKERALAസംസ്ഥാനത്ത് ആദ്യമായി കാലില് കോവിഡ് വാക്‌സിന് സ്വീകരിച്ച് പ്രണവ്\nഇരു കൈകളും ഇല്ലെങ്കിലും ജീവിതത്തെ ധൈര്യമായി നേരിടുന്ന ആളാണ് പ്രണവ്. ഇപ്പോള് കോവിഡ് വാക്‌സിന് എടുത്ത് പുതിയ മാതൃക തീര്‍ത്തിരിക്കുകയാണ് ഈ 22 കാരന്. കൈകളില്ലതിനാല് കാലുകളിലൂടെയാണ് പ്രണവ് വാക്‌സിന് സ്വീകരിച്ചത്.\n.കേരളത്തില് തന്നെ ആദ്യമായാണ് ഇത്തരത്തില് വാക്‌സിനേഷന് നടക്കുന്നത്. പാലക്കാട് ആലത്തൂര് സ്വദേശിയായ പ്രണവ് ഇന്നലെ സൈക്കിള് ചവിട്ടിയാണ് ആലത്തൂര് പഴയ പൊലീസ് സ്റ്റേഷനിലെ വാക്‌സിനേഷന് കേന്ദ്രത്തിലെത്തിയത്. ഒപ്പം അഛന് ബാലസുബ്രഹ്മണ്യനും ഉണ്ടായിരുന്നു.\nഎന്നാല് ഇരു കൈയുമില്ലതിനാല് ആരോഗ്യ പ്രവര്‍ത്തകര് ആദ്യം അമ്പരന്നു. ആരോഗ്യ വകുപ്പില് നിന്ന് നിര്‍ദ്ദേശം എത്തിയതോടെ കാല് വഴി വാക്‌സിന് സ്വീകരിച്ചു. കോവിഷീല്‍ഡ് വാക്‌സിന്റെ ആദ്യ ഡോസാണ് പ്രണവ് സ്വീകരിച്ചത്.\n.വാക്‌സിനേഷന് മടിക്കുന്നവര്‍ക്കുള്ള സന്ദേശം കൂടിയാണ് കാല്‍വഴിയുള്ള തന്റെ വാക്‌സിനേഷന് എന്ന് അദ്ദേഹം പറഞ്ഞു. പ്രതിസന്ധിയില് തളരാത്ത പ്രണവ് എന്നും മലയാളികളെ അമ്പരപ്പിക്കാറുണ്ട്. ചിത്രകാരന് കൂടിയായ പ്രണവ് രണ്ടു പ്രളയങ്ങളിലും താന് വരച്ച ചിത്രങ്ങള് പ്രദര്‍ശിപ്പിച്ച് ആ തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്തിരുന്നു.


ബ്രൂവറി, ഡിസ്റ്റിലറി അനുമതി റദ്ദാക്കിയ സംഭവം; പിണറായിയെ ട്രോളി വി.ടി ബല്‍റാം – Chandrika Daily\nBy chandrika Monday October 8, 2018 17:25 pm\nബ്രൂവറി, ഡിസ്റ്റിലറി അനുമതി റദ്ദാക്കിയ സംഭവം; പിണറായിയെ ട്രോളി വി.ടി ബല്‍റാം\nതിരുവനന്തപുരം: പ്രതിപക്ഷ പ്രതിഷേധം രൂക്ഷമായതോടെ ബ്രൂവറി, ഡിസ്റ്റിലറി അനുമതി റദ്ദാക്കിയ സംസ്ഥാന സര്‍ക്കാര് നിലപാടിനെ പരിഹസിച്ച് വി.ടി ബല്‍റാം എം.എല്.എ. ഫേസ്ബുക്കില് ഒരു വീഡിയോ ഷെയര് ചെയ്താണ്…\nതിരുവനന്തപുരം: പ്രതിപക്ഷ പ്രതിഷേധം രൂക്ഷമായതോടെ ബ്രൂവറി, ഡിസ്റ്റിലറി അനുമതി റദ്ദാക്കിയ സംസ്ഥാന സര്‍ക്കാര് നിലപാടിനെ പരിഹസിച്ച് വി.ടി ബല്‍റാം എം.എല്.എ. ഫേസ്ബുക്കില് ഒരു വീഡിയോ ഷെയര് ചെയ്താണ് ബല്‍റാം ഭരണപക്ഷത്തെ ട്രോളിയത്.\nനേരത്തെ നടത്തിയ വാര്‍ത്താസമ്മേളനത്തിലാണ് മുഖ്യമന്ത്രി പിണറായി വിജയന് ബ്രൂവറി, ഡിസ്റ്റിലറി അനുമതി റദ്ദാക്കി വിവരം അറിയിച്ചത്. പുതിയ അനുമതി കൂടുതല് പരിശോധനകള്‍ക്കുശേഷം മാത്രമേ നല്‍കാനാകുവെന്നു മുഖ്യമന്ത്രി വ്യക്തമാക്കി. ഇപ്പോള് അനുവദിച്ചതില് യാതൊരു വീഴ്ച്ചയുമില്ല. വിവാദം ഒഴിവാക്കുന്നതിനാണു തീരുമാനമെടുത്തത്. നാടിന്റെ പൊതുവായ കാര്യങ്ങള്‍ക്ക് ഒരുമിച്ചു നില്‍ക്കുന്നതിനു ചില വിട്ടുവീഴ്ചകള് ആവശ്യമെന്നും മുഖ്യമന്ത്രി പറഞ്ഞിരുന്നു. അഴിമതിക്കുള്ള നീക്കം കയ്യോടെ പിടികൂടിയപ്പോള് മുഖ്യമന്ത്രിയും ഭരണപക്ഷവും തലയൂരുകയായിരുന്നുവെന്ന് ബല്‍റാം പറഞ്ഞു.\nബലറാമിന്റെ ഫേയ്‌സ്ബുക്ക് പോസ്റ്റില് നിന്നും..\nപ്രളയത്തിന് ശേഷം കേരളം ഒറ്റക്കെട്ടായി നിൽക്കേണ്ട സാഹചര്യത്തിൽ ഇങ്ങനെ പേഴ്സ് ശ്രദ്ധയില്ലാതെ റോഡിൽ ഇടാൻ പാടുമോ സഹോദരാ?\nനാളെ മക്കള് ചോദിച്ചാൽ എന്ത് പറയും?”\nCategories: Culture, More, News, Views Tags: pinarayi vijayan, vt belram, vt belram mla